
COPERTA IV 

„Existenţa premergătoare celei terestre ca element 
veşnic al sufletului omenesc nu spune nimic 
civilizaţiei actuale, care recunoaşte numai pe 
jumătate veşnicia, vorbind de nemurire. în limbile 
mai vechi exista şi cealaltă latură, nenaşterea, adică 
ideea că am existat şi înainte de începutul vieţii 
noastre terestre. Doar la un loc aceste două laturi - 
nenaşterea şi nemurirea - alcătuiesc veşnicia. Iar faptul că năzuinţă 
omului către nemurire rămâne doar la nivelul unei credinţe incerte este 
o consecinţă a renunţării sale la recunoaşterea inexistenţei naşterii, căci 
omul nu poate avea o imagine clară a veşniciei dacă nu cunoaşte 
ambele ei părţi, care alcătuiesc un singur tot, nenaşterea şi nemurirea 
fiinţei sale. De aceea omul tinde spre o înţelegere adevarată a ceea ce 
este el, spre o adevarată autocunoaştere.“ 




Rudolf Steiner 

CUPRINS 



Antroposofia - cerinţă a epocii noastre — conferinţă publică — 
Haga,15 noiembrie 1923 — Depăşirea graniţelor cunoaşterii, o 
necesitate a vieţii. Autocunoaşterea adevărată prin întărirea vieţii 
sufleteşti devine cunoaştere spirituală. Cele trei trepte ale autoîntăririi, 
plecând de la înţelegerea vieţii de vis şi imitarea conştientă a acesteia. 
Ştiinţa spirituală şi siguranţa vieţii. 

Antroposofia ca drum personal al omului în viaţă — conferinţă 
publică — Haga, 16 noiembrie 1923 — Transformarea cunoaşterii 
intelectuale „obiective 44 după criteriile „adevăr 44 şi „eroare 44 într-o 
relaţie de cunoaştere personală care este pentru întregul om 
„stimulatoare a vieţii 44 sau „cauzatoare de de boală 44 . Iubire şi egoism 
în cunoaştere. Relaţia diferită cu ştiinţa spirituală a cercetătorului 
spiritual şi a primitorului de ştiinţă spirituală. 

OMUL SUPRASENSIBIL ÎN CONCEPŢIA ANTROPOSOFICĂ 

Conferinţa I — Haga, 13 noiembrie 1923 — Necesitatea 
materialismului şi a cunoştinţelor obţinute de acesta în cadrul ştiinţelor 
naturale. Eşecul său în faţa cunoaşterii sufletului şi a spiritului, 
înţelegerea suprasensibilă a formei umane (învelişul pielii cu organele 
senzoriale incluse; sistemul nervos şi sistemul glandular; circulaţia 
sangvină şi organele interne; sistemele muscular şi osos) cu ajutorul 
arhetipurilor lor cosmice-planetare şi a ierarhiilor care activează în ele. 
Deosebirea dintre om şi animal. Conştienţa. 

Conferinţa a Il-a — Haga, 14 noiembrie 1923 — Drumul omului 
între moarte şi o nouă naştere printre sferele ierarhiilor. Transformarea 
treptată a formei spirituale-morale fizionomice. Perceperea reciprocă 
fără ascunzişuri a oamenilor legaţi prin destin; deschiderea înţelegerii 
destinului; remodelarea plastică- spirituală a părţilor inferioare în 
organizarea capului, care apare ca sunet cosmic; articulare devenind 
vorbire cosmică; drumul de înapoiere spre următoarea încorporare. 
Cosmosul celor patru lumi posibile. 

Conferinţa a IlI-a — Haga, 17 noiembrie 1923, după-amiază — 
Drumul de după moarte al omului prin sferele planetare până la Soare. 
Sfera lunară: trei impresii călăuzitoare pentru sufletul uman; colonia 
învăţătorilor primordiali ai omenirii; acţiunea unor entităţi arhimanice; 
sferele Mercur şi Venus; activitatea ierarhiei a treia. Domeniul 
Soarelui şi activitatea celei de a doua ierarhii; deschiderea 
conştientului pentru ceea este propriu-zis pământesc. Influenţa sferelor 
planetare asupra epocilor culturale postatlanteene. A cincea epocă şi 
activitatea lui Marte; continuarea influenţei Soarelui (pete solare, 
comete şi meteoriţi). Importanţa fierului pentru lupta lui Michael şi 
impulsul de libertate. 

Conferinţa a IV-a — Haga, 17 noiembrie 1923, seara — Drumul de 
după moarte de la Soare până la sfera stelelor fixe şi înapoi spre o 
nouă viaţă terestră. Domeniul Soarelui: vieţuirea muzicii lumilor; 
disonanţe provocate de resturile vorbirii terestre; despre fiinţa vorbirii. 
Marte, Jupiter, Saturn: familiarizarea cu vorbirea cosmică, gândirea 
cosmică, memoria cosmică. Pînă la traversarea stelelor fixe: formarea 
capului. Transformarea structurilor spirituale cosmice în germeni ai 
structurilor pământeşti pe drumul de întoarcere. Concentrarea pentru 
formarea spirituală a inimii la traversarea Soarelui. Atenuarea stării de 
conştienţă în sfera lunară şi perioada embrionară pământească. 

Conferinţa a Y-a — Haga, 18 noiembrie 1923 — Interrelaţia omului 
pământean cu Cosmosul. Transformarea vieţii senzoriale. Pe calea 
spre imaginativ: pătrunderea suprafeţei silicioase a Pământului; 
experienţa legăturilor dintre Pământ şi Cosmos; domeniul terestru de 
activitate al celei de a treia ierarhii. Pe treapta inspiraţiei: identificarea 
cu elementul metalic al Pământului; afundarea în „amintirile 44 planetei 
terestre; acţiunea celei de a doua ierarhii. Implicaţia relaţiei dintre 
existenţa terestră şi cea de după moarte în activitatea ierarhiilor. 
Legătura interioară dintre focul care topeşte metalul în procesul 
terestru şi acţiunea de învăţare a copilului (mersul, vorbirea, gândirea) 
prin activitatea primei ierarhii. Forţa de a pătrunde Karma conţinută în 
această legătură. 

ÎN LEGĂTURĂ CU PUBLICAREA CONFERINŢELOR LUI 
RUDOLF STEINER 

Baza ştiinţei spiritului orientată antroposofic o constituie lucrările 
scrise şi publicate de Rudolf Steiner (1861-1925). Pe lângă aceasta, el 
a ţinut, între 1900-1924, numeroase conferinţe şi cursuri, atât în faţa 
unui public larg, cât şi pentru membrii Societăţii teosofice, mai târziu 
ai Societăţii antroposofice. Vorbind în mod liber, el însuşi a dorit 
iniţial ca aceste conferinţe să nu fie consemnate în scris, deoarece ele 
erau concepute drept „comunicări orale, nedestinate tiparului 44 . După 
ce însă s-au finalizat şi răspândit tot mai numeroase variante 
incomplete şi eronate după stenogramele şi notiţele auditorilor, s-a 
văzut nevoit să reglementeze problema acestora. Şi a încredinţat 
Măriei Steiner von Sivers această misiune. Ei i-a revenit sarcina de a-i 
desemna pe cei care au dreptul să stenografieze conferinţele, de a 
asigura administrarea stenogramelor şi revizuirea textelor pentru tipar. 
Din cauză că, fiind extrem de ocupat, Rudolf Steiner nu a putut corecta 
el însuşi textele, decât în cazuri foarte rare, în privinţa tuturor 
conferinţelor publicate trebuie să se ţină seama de această rezervă a sa: 
„Va trebui să se aibă în vedere faptul că în stenogramele nerevizuite de 
mine se găsesc greşeli 44 . 

în legătură cu raportul dintre conferinţele pentru membri, care, la 
început, erau accesibile numai sub formă de manuscrise tipărite pentru 
uz intern, şi cărţile sale, destinate publicului larg, Rudolf Steiner îşi 
exprimă punctul de vedere în lucrarea autobiografică Mein 
Lebensgang ( Viaţa mea), capitolul 35. Cele spuse acolo sunt valabile, 
în egală măsură, în ceea ce priveşte cursurile ţinute, care se adresau 
unui cerc restrâns de participanţi, familiarizat cu bazele ştiinţei 
spiritului. 

După moartea Măriei Steiner (1867-1948) s-a trecut, conform 
indicaţiilor sale, la tipărirea unei ediţii a operelor complete ale lui 
Rudolf Steiner ( Rudolf Steiner - Gesamtausgabe , GA). Volumul de 
faţă constituie o parte a acestei ediţii. 

Rudolf Steiner 

ANTROPOSOFIA - CERINŢĂ A EPOCII NOASTRE 

Conferinţă publică, Haga, 15 noiembrie 1923 

In momentul de faţă părerea generală este că există anumite limite ale 
cuoaşterii omeneşti, nu numai limite temporale determinate de faptul 
că în decursul timpului care s-a scurs nu s-a putut realiza totul şi unele 
lucruri au rămas pe seama viitorului, ci şi limite care sunt numite, într- 
un sens cu totul general, „limite ale cunoaşterii 44 , ca graniţe ale 
posibilităţii omeneşti de înţelegere. Se consideră că omul este astfel 
alcătuit încât nu poate percepe decât anumite lucruri, că nu ar putea 
avea cunoştinţe clare decât despre unele lucruri, în timp ce altele s-ar 
afla dincolo de capacitatea sa de înţelegere. în general, se consideră că 
la lucrurile care aparţin aşa- zisei lumi suprasensibile omul nu poate 
ajunge prin cunoaştere, că în privinţa lor omul trebuie să se 
mulţumească cu ceea ce adesea este numit credinţă, acceptarea unor 
presupuneri provenind din sentimente sau alte trăiri obscure. Tocmai 
strădaniile ultimelor secole ca şi cele actuale, care sub raport ştiinţific 
au dus la obţinerea celor mai mari succese, acelea obţinute de ştiinţele 
naturii, care au adus şi foloase practice cât se poate de mari, sunt 
considerate de omenirea de astăzi ca fiind dovada faptului că ar trebui 
să ne limităm la ceea ce poate fi sesizat prin simţuri, la ceea ce poate fi 
stabilit pe cale experimentală; dar această lume este adevărată numai 
pentru simţuri. Dacă ne referim la oameni, aceasta nu este decât acea 
lume pe care omul o traversează, atunci când se află în corpul fizic, 
între naştere şi moarte sau între zămislire şi moarte. 

Desigur, nu putem nega faptul că ştiinţele naturii îşi datorează 
succesele atât de mari tocmai faptului că au păstrat nişte limite, s-au 
mărginit la cercetarea, sub toate aspectele, a lumii perceptibile, fără a- 

şi lua libertatea de a trage în vreun fel, din observaţii făcute asupra 
lumii accesibile simţurilor, concluzii privind lumea suprasensibilă. 

Dar, pe de altă parte, pentru omul chibzuit tocmai această acceptare a 
caracterului limitat al cunoaşterii, care pare pe deplin demonstrat, are 
în sine ceva din cale afară de tragic, un tragism de care, în prezent, 
puţini oameni sunt conştienţi, dar care în sufletele multora se reflectă 
în sentimente nedesluşite, în tot felul de trăiri subconştiente, care îi fac 
adesea să fie nesiguri şi ineficienţi în viaţă, în activitatea lor, în 
relaţiile cu semenii lor şi în alte privinţe. Căci începem să simţim din 
ce în ce mai mult că limitele la care urmează să ne oprim în acest mod 
nu sunt numai limitele unei lumi suprasensibile exterioare aflate mai 
presus de simţuri, ci că de aceste limite ale cunoaşterii, dacă le 
înţelegem aşa cum trebuie, se leagă încă ceva, de cu totul altă natură. 
Omul simte treptat că însăşi adevărata sa fiinţă trebuie să fie de natură 
suprasensibilă, că adevărata sa fiinţă, prin care se afirmă valoarea şi 
demnitatea sa de om, trebuie să se afle în spirit, deci în ceea ce este 
mai presus de simţuri. Dacă ne oprim cu toată cunoaşterea înaintea 
lumii suprasensibile, înseamnă că ne oprim înaintea cunoaşterii de 
sine. Se renunţă la înţelegerea a ceea ce este mai de preţ, mai 
important în însăşi fiinţa omenească. 

Dar prin această renunţare este înăbuşită şi încrederea în sine lăuntrică 
corectă. Prin ce simte oare omul că aparţine lumii naturale, cercetată 
cu atâta succes în ziua de azi? Doar prin faptul că el poartă în sine 
însuşi această lume naturală, în primul rând în corpul său exterior, 
fizic. Purtăm în noi în mare măsură tot ceea ce există în ambianţă, ca 
substanţe şi legi naturale, cel puţin în mare parte. Prin aceasta ne 
putem simţi legaţi de natura perceptibilă. Nu am simţi că existăm în 
această natură perceptibilă prin simţuri dacă nu am face parte din ea cu 
propriul nostru corp, sau dacă nu am putea să ne studiem pe noi înşine 
ca fiinţe supuse simţurilor. Dar tot aşa stau lucrurile, chiar dacă 
oamenii nu sunt pe deplin conştienţi de aceasta, cu ceea ce se află mai 
presus de simiuri, cu ceea ce umple, ca fiinţă umană reală, 
interioritatea spirituală umană. Dacă nu putem să simţim că facem 
parte dintr-o natură spirituală, dacă nu putem să simţim că suntem 
făpturi care îşi iau în sine forţele, substanţele spiritualului, atunci nu 
putem nici măcar să ne recunoaştem ca fiinţe omeneşti spirituale. Şi ca 
urmare ne va lipsi încrederea în sine, în ceea ce simţim că este lucrul 




cel mai de preţ, cel mai important, ceea ce ne face de fapt să fim 
oameni, acel lucru prin care vrem să fim cu adevărat oameni. 

Pe de altă parte, aceasta se mai leagă de un anumit fapt. Simţim că 
ceea ce numim impulsuri morale, ceea ce constituie conţinutul 
puterilor noastre morale- spirituale, nu decurge din ceva care ar ţine de 
materie, în nici un caz nu din procesele care au loc în muşchi, în oase 
sau în sânge. Simţim că ele provin dintr-o lume spirituală, dar plutim 
în incertitudine cu privire la această lume cu desăvârşire spirituală, 
dacă cunoaşterea noastră se opreşte la frontierele lumii suprasensibile. 

Astfel, omenirea actuală nu este în stare să creeze în mod corect 
puntea între ceea ce îi oferă, aş putea spune, în mod brut, existenţa 
naturală exterioară şi ceea ce primeşte din miezul spiritual cel mai 
intim şi care este conţinutul ordinii morale cosmice. Ne lipseşte curajul 
de a lămuri întotdeauna aşa cum se cuvine ceea ce există acolo pentru 
simţirea omenească. Ştiinţele naturii au contribuit în mod substanţial la 
stabilirea, cel puţin ipotetică, a unor noţiuni despre fiinţele vii actuale 
din care ar fi evoluat omul. Se descrie, cel puţin ipotetic, cum s-a 
format lumea noastră din nebuloasa cosmică; se emit ipoteze şi despre 
sfârşitul sistemului nostru planetar, deci al sistemului căruia îi 
aparţinem de fapt. Se imaginează că acest întreg sistem care se 
desfăşoară în timp se adună, se alcătuieşte într-un fel din substanţe 
naturale sub acţiunea unor forţe naturale. Se imaginează apoi că la un 
moment dat o parte a acestor forţe a dus la apariţia omului fizic. 
Electricitatea, magnetismul, energia calorică şi aşa mai departe sunt 
accesibile observaţiilor exterioare, în domeniul acestora omul care 
gândeşte se simte sigur de conţinutul conştientului său. Dar atunci 
când apare în el nevoia să gândească asupra a ceea ce nu provine din 
natura sa fizică, şi anume asupra impulsurilor morale- spirituale, ca 
fiind active în lume, dacă trebuie să gândească în mod eficient la ceea 
ce poate să realizeze printr-o forţă spirituală elementară, rezultatul 
trebuind să apară astfel în mod concret în lume, dacă trebuie să aibă 
trăiri care să nu dispară o dată cu ceea ce este fizic, atunci omul nu mai 
are un punct de sprijin pentru a deduce din ceea ce a recunoscut a fi 
limitele cunoaşterii: aceste forţe morale sunt la fel de active ca şi ceea 
ce rezultă din acţiunea brutală a forţelor naturale fizice. 

De aici izvorăsc pentru omul de astăzi nu numai îndoieli teoretice, ci şi 
incertitudini ale întregului suflet, incertitudini ale temperamentului, 
care pot fi observate pretutindeni de către cei care pot să urmărească 
neîngrădit mersul civilizaţiei noastre, deşi oamenii se înşală adesea cu 
privire la aceste lucruri. Căci este o caracteristică a civilizaţiei actuale 
faptul că oamenii se înşală tocmai în privinţa celor mai profunde 
probleme ale civilizaţiei. însă în subconştient aceste întrebări sunt 
totuşi active şi ele se exteriorizează, nu teoretic, ci prin întreaga 
dispoziţie sufletească, prin seriozitatea şi caracterul activ al vieţii 
sufleteşti. în aceasta rezidă tragismul interior, care se află de fapt în 
străfundul oricărui suflet, chiar şi a celui mai superficial. Deşi poate 
părea ceva paradoxal în epoca noastră - de aici izvorăşte tocmai 
dorinţa de cunoaştere suprasensibilă a multor oameni. S-ar putea spune 
că şi în domeniul spiritual se petrece ceva asemănător cu foamea şi 
setea. Omul nu îşi doreşte mâncare şi băutură când este sătul, ci le 
doreşte când este lipsit de ele. Iar omenirea actuală tânjeşte după cele 
suprasensibile dintr-o necesitate profundă, deoarece este lipsită de ele. 
în timp ce, pe de o parte, filosofii şi cercetătorii naturii din ziua de 
astăzi vor să dovedească din ce în ce mai mult că există piedici şi 
graniţe de netrecut spre lumea suprasensibilă, vedem, pe de altă parte, 
dimpotrivă, o sete nepotolită a foarte multor suflete omeneşti pentru 
cunoaştere suprasensibilă, iar numărul acestora va creşte tot mai mult. 

Acestei cunoaşteri suprasensibile i se opune o concepţie sau mai bine 
zis un mod de cercetare despre care vă voi vorbi azi. Nu vă voi vorbi 
însă de un mod de cercetare de felul celor prin.care unii doresc să 
ajungă cu foarte mare uşurinţă la cunoaştere suprasensibilă, ci despre 
un mod de cunoaştere care este de fapt o problemă exclusiv interioară, 
intimă, a sufletului omenesc, fiind totuşi tot atât de ştiinţifică, tot atât 
de precisă şi sigură, nu numai ca datele ştiinţelor naturii exterioare, ci 
ca însăşi datele matematice sau geometrice ale ştiinţei. Dar în timp ce 
tindem către o astfel de cunoaştere şi ne apropiem de cunoaşterea a 
ceea ce este suprasensibil în om, ajungem şi la ceva care ne stârneşte 
de la început toate îndoielile posibile, ne induce de la început 
incertitudini. 

Dacă privim spre exterior, ajungem foarte repede să remarcăm că, în 
ceea ce priveşte concepţia exterioară imediată, naturaliştii şi filosofii 




au dreptate atunci când vorbesc despre limite ale cunoaşterii. Trebuie 
deci să privim spre interior. Dar atunci când privim spre interior 
rămânând în starea de conştienţă obişnuită, la ceea ce se leagă de viaţa 
obişnuită şi de ştiinţa curentă, nu găsim mai întâi nimic altceva decât, 
într-un fel de imagine gândită, tot lumea exterioară. Dacă suntem 
perfect sinceri în privinţa cunoaşterii de sine spre care năzuim şi ne 
întrebăm: Ce găseşti atunci când, în loc să priveşti lumea, te întorci cu 
privirea spre interiorul tău, ce este de fapt acolo înăuntru, în tine?, ne 
dăm seama clar că acolo în interior găsim aeeeaşi lume, chiar dacă 
numai ca imagine. Evenimentele pe care le-am trăit s-au imprimat în 
viaţa noastră de reprezentare, în sensibilitatea noastră. Vieţuim, ca să 
zicem aşa, o imagine - trecută prin gândirea şi sensibilitatea noastră - 
a ceea ce se află în afara noastră. Am îndreptat numai privirea în sens 
retrospectiv. La început acest lucru nu ne oferă nimic nou, ci doar ceea 
ce se află şi în exterior, dar în imagini estompate. Omul este stăpânit 
atunci numai de un sentiment general că în acest vârtej de gânduri, idei 
şi senzaţii se află el ca un Eu, ca o individualitate. Dar acest sentiment 
este atât de general şi neclar, încât la început nu-i serveşte la mare 
lucru. 

De aceea în evul mediu, în vremuri când se pătrunsese în mod intensiv 
în cunoaşterea de sine, în cunoaşterea sufletului omenese, la început 
nu se dădea mare atenţie la ceea ce ar putea obţine cineva în starea 
obişnuită de conştienţă printr-o simplă introspecţie retrospectivă, ci se 
căuta în mult mai mare măsură să se obţină pe altă cale cunoaşterea 
sufletească. Această cale este oricum interesantă şi, pentru ca să putem 
să înţelegem acea autocunoaştere la care mă refer eu, trebuie să 
pornim de la această cunoaştere sufletească de alt gen, adesea foarte 
dorită. Remarc din capul locului că pornesc de la celălalt gen de 
cunoaştere numai pentru a vă lămuri ce vreau să spun, nu pentru că i- 
aş acorda o valoare în sine. Deci să nu creadă cineva că dacă pornesc 
de la vis deja îi atribui acestuia o valoare cognitivă. Totuşi această 
viaţă de vis este deosebit de importantă. Cine a căutat vreodată 
cunoaşterea sufletească prin viaţa de vis a putut să observe că într-o 
privinţă ceea ce ţine de suflet iese la iveală în vis într-un mod mult mai 
caracteristic decât atunci când omul se închide în sine şi, aşa cum se 
spune adesea, caută să se autoanalizeze. Urmărind visele aţi putut 
constata că ele sunt de două feluri. Este ca şi cum visul creează 

imagini unduitoare, de o evidenţă fantastică, care nu sunt atât de 
abstracte ca gândurile pe care le avem în mod conştient în timpul zilei. 
Dar visul formează în primul rând ceva ce pare enigmatic, pe de o 
parte, prin structura lui, pe de altă parte, prin conţinutul său. 

Omului i se înfăţişează în vis două feluri de imagini: primele sunt 
imagini ale evenimentelor prin care am trecut în existenţa noastră 
terestră, reminiscenţe din viaţă. Acestea ies la suprafaţă indicând tot 
felul de evenimente pe care le-am trăit cu ani în urmă. Dar se remarcă 
că ele se combină între ele în alt mod decât în viaţa reală. Fapte care s- 
au petrecut acum zece ani sunt amestecate cu altele care au avut loc 
alaltăieri. Lucruri îndepărtate între ele ne apar alăturate. Pentru că 
pune laolaltă crâmpeie de viaţă, visul alcătuieşte imagini imposibile, 
imagini haotice. Toate evenimentele pe care le-am trăit în viaţa 
exterioară ne sunt readuse în vis într-un mod haotic. Aceasta este una 
dintre formele de visare. Cealaltă formă este cea prin care visul ne 
înfăţişează printr-un fel de imagini simbolice ceea ce se află chiar în 
interiorul nostru. Cine n-a visat că este chinuit de dogoarea unei sobe 
încinse? Vede cum pâlpâie flăcările, se trezeşte şi simte că inima îi 
bate cu putere. Sau visăm să trecem pe lângă un gard, vedem parii care 
alcătuiesc gardul şi observăm că unul sau doi pari sunt stricaţi; ne 
trezim apoi cu dureri de dinţi. în primul caz, când am visat soba 
încinsă şi dogoarea, aceasta era imaginea inimii noastre care şi-a 
accelerat ritmul. în celălalt caz, când am visat gardul, el a reprezentat 
dantura noastră şi începutul durerilor de dinţi. Iar cel care poate 
pătrunde mai mult în înţelegerea acestor lucruri ştie că un domeniu 
aparte al visului este cel care se caracterizează prin faptul că redă 
simbolic organele sau procesele interne. însă trebuie să poţi pătrunde 
fiind cât de cât informat asupra tuturor relapilor care guvernează 
visele, dacă vrei să recunoşti adesea ce anume exprimă imaginile din 
vis din ceea ce se petrece în interiorul fiinţei omeneşti. Atunci 
descoperi că aproape nu există organ sau proces intern care să nu poată 
fi înfăţişat în această formă ascunsă în vis. 

Unii dintre cei care s-au ocupat în trecut de cercetarea sufletului 
omenesc, abordând problema viselor, au elaborat o concepţie foarte 
corectă privind relaţia omului cu visul. Ei şi-au spus că ceea ce se află 
în noi poate fi cel mult simţit, dar nu-1 privim ca pe un obiect exterior 

care se află în faţa noastră. Dar atunci când pulsaţiile propriei noastre 
inimi ni se înfăţişează sub forma unei sobe încinse avem cel puţin o 
imagine în conştientul nostru pe care ne-o facem noi şi care se prezintă 
ca un obiect exterior. Pentru ca în noi să se contureze imaginea unui 
obiect exterior, trebuie să fim detaşaţi de el. Ceea ce eşti tu însuţi, 
chiar dacă este vorba de corpul tău, o simţi câteodată chiar dureros, 
atunci când ceva organic nu este în regulă; dar de văzut nu se vede. 
Pentru a privi ceva sub formă de imagine, omul trebuie să se afle în 
afara acelui lucru. De aceea cei care au cercetat sufletul mai de mult şi 
care aparţin secolului al XlX-lea şi-au zis: Dacă visez în imagini 
despre corpul meu şi procesele care se petrec în el, nu pot să fiu în 
propriul meu corp, pentru că altfel nu l-aş sesiza. De aceea trebuie ca 
în astfel de cazuri să mă aflu în afara corpului meu. Imaginea îmi 
prezintă de fiecare dată o viaţă spirituală-sufletească independentă de 
corp. Ei îşi spuneau, de asemenea: Dacă în vis mi se arată, chiar în 
felul acesta camuflat, reminiscenţe ale vieţii, atunci ar trebui ca lumea 
fizică să mi se prezinte aşa cum este. Dar în vis necontenit se schimbă 
câte ceva; visul ne derutează cu cele mai fantastice combinaţii, 
înseamnă că mă aflu din nou în interiorul meu, căci altfel natura care 
mă înconjoară n-ar putea să- mi arate nici evenimentele trăite în cadrul 
ei, nici evenimentele vieţii mele omeneşti într-o cu totul altă ordine. 

Astfel s-a alcătuit ceva despre care s-ar putea spune: A fost o 
convingere justificată a acestor cercetători mai vechi ai sufletului 
omenesc cum că au surprins ceva din suflet într-o stare în care acesta 
este despărţit de corpul fizic. Căci în primul rând omul nu poate să fie 
unit cu trupul atunci când procesele care se petrec în trup îi apar în vis 
ca fiind separate, chiar şi numai ca simboluri; el trebuie să se afle în 
afara trupului. Dar pe de altă parte trebuie să fim în interiorul 
întâmplărilor prin care am trecut, atunci când avem vise de al doilea 
fel, căci natura nu modifică contextul în care au avut loc evenimentele. 
Această modificare trebuie să o facem noi înşine. De aceea, înseamnă 
că trebuie să ne aflăm în afara corpului în cazul primului tip de vise şi 
în aceeaşi măsură trebuie să ne aflăm în interiorul trăirilor noastre în 
cazul celui de al doilea tip. Aceasta înseamnă că de fapt trebuie să ne 
aflăm în afara corpului nostru fizic împreună cu trăirile noastre 
sufleteşti atunci când visăm. Astfel, ceea ce au spus cercetătorii mai 
vechi este absolut inatacabil; nu poate exista nici o obiecţie la aceste 

afirmaţii. 



Dar mai trebuie spus şi altceva. Visul nu poate să ne dea nici o 
siguranţă în privinţa cunoaşterii Sinelui, dar poate să ne indice cum 
putem ajunge pe drumul spre o astfel de siguranţă. Deci spre ceea ce 
suntem lăuntric în intervalul dintre momentul adormirii şi cel al 
deşteptării, când ne aflăm în afara corpului. în mod sigur nu suntem 
ceea ce ne arată visele, căci acestea sunt pe de o parte imagini din 
interiorul corpului nostru, la care se adaugă simbolurile acestui interior 
corporal, deci tot ceva ce provine din interiorul corpului nostru. Deci 
nu se poate ca atunci când, în somn, ne aflăm în afara corpului să fim 
tot acelaşi lucru cu ceea ce suntem în interiorul corpului fizic. Deci 
trebuie să fie vorba de altceva. Trebuie să fim ceva în afara corpului 
nostru, dar aceasta nu o sesizăm. Noi nu suntem în stare să sesizăm de 
la început adevărata esenţă a sufletului în timp ce dormim. Aceasta se 
ascunde, se travesteşte; se acoperă cu imagini ale corporalităţii proprii 
şi nu arată decât frânturi din propria sa existentă combinate în mod 
arbitrar. Cei care au cercetat în trecut sufletul omenesc au avut 
dreptate spunând că ne aflăm în afara corpului fizic atunci când visăm; 
dar faptul că visele ne pot arăta câte ceva despre fiinţa care se găseşte 
în afara corpului fizic ei au crezut-o, dar nu este adevărat. Căci visele 
nu ne arată nimic altceva decât evenimentele prin care am trecut în 
corpul nostru pământesc şi imagini senzoriale din propriul nostru trup. 
Deci ceea ce suntem în afara ţrupului nostru, în vis, se ascunde după o 
mască, se deghizează. Dacă dorim să dăm de urmele propriei noastre 
esenţe, trebuie să putem da jos această mască a visului, adică cea care 
ascunde sufletul, căci visul este de fapt această mască. Până aici ne-a 
condus o concepţie mai profundă despre vise. Deoarece cei care au 
cercetat mai demult sufletul omenese au remarcat că până la urmă 
visul nu ne arată nimic altceva decât ceea ce el însuşi preia din lumea 
simţurilor, au început să aibă îndoieli în această privinţă. Erau tot atât 
de nemulţumiţi de rezultatele la care pot duce observaţiile asupra lumii 
viselor, pe cât erau de neîncrezători în ceea ce s-ar putea obţine prin 
introspecţia retrospectivă obişnuită. 



14 



Acestora li se contrapune ceea ce eu numesc întotdeauna concepţia 
antroposofică asupra lumii sau modul de cercetare antroposofic. 
Aceasta porneşte mai întâi de la următorul principiu: atunci când visul 




ne arată că ne aflăm parţial în afara corpului, el se dovedeşte prea slab 
în sine pentru a-şi manifesta, a-şi dezvălui propria sa esenţă. Pentru a 
se putea dezvălui el foloseşte crâmpeie din amintirile vieţii, imagini 
simbolice ale propriei corporalităţi. Trebuie să ne intărim, să ne 
fortificăm viaţa sufletească pentru ca să putem răzbate până la ceea ce 
este ascuns sub masca visului. Acest lucru este realizabil. Se poate 
înfăptui, aşa cum am explicat în cartea mea Cum se dobândesc 
cunoştinţe despre lumile suverioare? şi în alte lucrări, dacă, în 
deplină conştienţă, printr-o viaţă aşa-numită „meditativă 44 trăită 
sistematic exact imităm visul, dar nu în sensul de a produce în vreun 
fel vise artificiale, ci prin faptul că ceea ce în vise iese la iveală în mod 
involuntar din subconştient poate fi trezit în suflet în mod pe deplin 
conştient. La acest rezultat ajungem dacă ne deprindem să procedăm 
aşa cum se întâmplă în mod involuntar în vis - dacă facem aşa încât în 
meditaţia interioară ne reprezentăm simbolic lucruri pe care le 
cunoaştem foarte bine. Visul ne amăgeşte cu imagini simbolice ale 
propriei noastre corporalităţi. Deoarece nici interiorul nostru nici 
natura nu ne dau simboluri, trebuie să ajungem, prin exerciţiu, în mod 
strict sistematic, la reprezentări simbolice. în acest fel, aducem 
reprezentările noastre în mod voluntar în formă de simboluri, aşa cum 
în vis ele apar în mod involuntar. Lucrul acesta trebuie realizat prin 
activitate interioară, ceea ce de fapt înseamnă că visul trebuie să fie 
întărit. 

în viaţa noastră exterioară ne lăsăm în mod pasiv în voia celor 
observate şi percepute în exterior. în acest caz, activitatea interioară se 
aseamănă cu o umbră. într-adevăr, oricine îşi poate da seama cât de 
asemănătoare unei umbre este reprezentarea abstractă, cât de repede se 
pierd, ca umbrele, gândurile închinate lumii exterioare. Se vorbeşte 
curent de gândurile inconsistente, în contrast cu realitatea concretă. 

Dar atunci când vrei să te ridici la nivelul unor reprezentări simbolice 
trebuie să creezi astfel de simboluri. Dacă eşti un om pe deplin 
conştient, nu un bezmetic, ştii că le creezi tu însuţi. Aşa că nu eşti în 
nici un caz un visător, ci un om treaz obişnuit şi chiar mai mult decât 
un om treaz obişnuit. Visătorului imaginile simbolice îi apar 
involuntar, pe când celui treaz reprezentările îi apar prin stimulare 
exterioară. Omul treaz, care realizează prin propria sa încordare cele ce 
apar de obicei în vis, care îşi reprezintă în suflet cu toată forţa 

interioară imaginile simbolice şi imită visele în deplină claritate 
conştientă, se trezeşte putem spune la o formă superioară de gândire şi 
de reprezentare şi prin aceasta la o formă de activitate sufletească 
superioară celei pe care o avea în starea obişnuită de conştienţă. Dar 
acest lucru trebuie să fie înfăptuit în mod cu adevărat sistematic. 

în aceeaşi măsură poate fi imitat şi celălalt aspect al visului. Ne oprim 
la unele evenimente din viaţa noastră care s-au putut petrece la distanţă 
de ani unele de altele. Le alăturăm în funcţie de un anumit punct de 
vedere, aşa încât ele sunt acum împreună, dar nu în mod haotic, ca în 
vise, ci în funcţie de anumite criterii, care şi ele pot fi rezultatul 
fanteziei noastre, dar pe care le trecem în revistă în mod conştient, fără 
să ne fie impuse de nimic din interior, ci pe care le creăm noi înşine în 
sinea noastră. Şi aşa ne obişnuim treptat să stăruim într-o viaţă 
sufletească interioară, să ne integrăm într-o viaţă sufletească care 
porneşte întru totul din activitatea interioară. 

Astăzi nu se acordă importanţa cuvenită stărilor prin care trece omul 
care face astfel de exerciţii, deoarece acţiunea interioară a gândului nu 
este agreată, ci se consideră că este foarte activ cel ale cărui gânduri 
sunt conduse de efectul percepţiilor exterioare. însă acela care reuşeşte 
într-adevăr să devină în mod serios un imitator al visului în stare de 
deplină conştienţă resimte o intensificare puternică a forţei sale 
sufleteşti, o fortificare absolută. însă dacă nu este un bezmetic, ci un 
om raţional, este pe deplin conştient că îşi creează el însuşi toate aceste 
imagini şi corelaţii ale evenimentelor vieţii, deci că şi el trăieşte în 
iluzie. în cazul viselor, trebuie mai întâi să te trezeşti pentru ca să poţi 
privi de pe poziţiile stării de veghe caracterul iluzoriu al visului. Visul 
poate fi înţeles ca atare numai din perspectiva stării de veghe, cel care 
visează cansideră că cele care se petrec în vis sunt adevărate, deşi 
simţul realităţii nu este unul născocit in felul acesta. Cel care ajunge să 
imite visele devine conştient că în el se trezeşte năvalnic ceva lăuntric 
plin de viaţă, activ, dar care are drept conţinut o creaţie proprie, o 
iluzie. Aşa că ajunge să nu acorde nici o importanţă conţinutului celor 
care i se înfăţişează, ci are în atenţie numai ceea ce lucrează în el, ceea 
ce este activ, însufleţitor. Pe scurt, ceea ce în general este numai un 
simţământ vag al Eului devine o activitate internă intens resimţită. 

Dacă aspiri să devii un cercetător al spiritului iar nu un mistic confuz, 

trebuie să-ţi păstrezi luciditatea şi exactitatea. Rămânând astfel ajungi 
să resimţi din ce în ce mai mult şi natura iluzoriului. Este ştiut: nu 
reprezinţi nimic, dar îţi reprezinţi. Aşa se ajunge şi la posibilitatea de a 
dezvolta anumite facultăţi sufleteşti prin care cu adevărat nu-ţi 
reprezinţi nimic şi eşti totuşi tot atât de activ cum ai învăţat din 
imitarea visului. 

Vă recomand acum o activitate sufletească care trebuie neapărat 
dezvoltată de cel care cercetează spiritualul. Se crede, de obicei, aşa 
cum susţin cei care judecă superficial lucrurile, că cercetarea spirituală 
este ceva prin care omul se lasă în voia gândurilor sale şi îşi închipuie 
câte ceva, că ar fi ceva foarte uşor, pe când cercetarea în laborator, în 
clinică sau într-un observator astronomic este ceva dificil, care cere 
abnegaţie. Dar nu este aşa. Căci pentru ca omul să-şi poată dezvolta o 
asemenea capacitate sufletească este nevoie de o strădanie interioară 
cel puţin la fel de îndelungată, chiar mult mai îndelungată decât în 
oricare disciplină ştiinţifică orientată spre lumea exterioară, cum se 
obişnuieşte în prezent în ştiinţele naturii. Cei care vor să aibă 
cunoştinţă de ceea ce numim noi cercetare spirituală nu trebuie să 
ridice obiecţia că în domeniul cercetării naturii nu este admis 
diletantismul, când vrei să participi la o discuţie trebuie să fii cu 
adevărat în deplină cunoştinţă de cauză. Ceea ce este prezentat de 
cercetătorul din domeniul spiritualului este de obicei considerat ca 
ceva obtinut cu uşurinţă în raport cu ceea ce este dobândit cu mult 
efort de către cel care studiază natura. Doar căile sunt diferite. 
Studierea naturii are în vedere interpretarea percepţiilor şi realităţilor 
exterioare. Cel care studiază spiritualul trebuie, dimpotrivă, să-şi 
dezvolte mai întâi propria sa capacitate de intuire interioară. El şi-o 
dezvoltă prin imitarea viselor, dar numai prin faptul că reuşeşte în 
activitatea sa meditativă să înlăture elementul înşelător din visele 
noastre. în timpul visului nu suntem conştienţi de vreo activitate, 
imaginile din vis ne înşală în această privinţă; însă chiar de pe prima 
treaptă a cunoaşterii suprasenzoriale iluzia se destramă. Se ştie: nu 
imaginezi nimic, dar devenind conştient de această activitate interioară 
întărită, fortificată, reuşeşti până la urmă, după exerciţii îndelungate, să 
înveţi să faci apel la această activitate fără a mai avea nevoie mai 
înainte de o activitate iluzorie, fără să mai fie nevoie să imiţi visul. 

Prin imitaţie se obţine, aşadar, această capacitate sufletească. După ce 
a fost obţinută, omul ştie ce poate să facă cu ea. Căci atunci el a atins o 
stare în care conştienţa sa este goală, dar complet trează şi are şi o 
activitate interioară. După ce elementul iluzoriu al acestei activităţi a 
fost înlăturat, la început nu mai există nici un conţinut. Totuşi, starea 
vieţuită tocmai atunci când ajungi să dezvolţi facultatea de a avea o 
activitate interioară, care însă la început nu are şi un conţinut, această 
stare necesită o puternică autodepăşire. De fapt, această autodepăşire, 
care este necesară în această situaţie, este piatra de încercare şi dovada 
faptului că cercetarea spirituală respectivă este autentică şi onestă. 

Căci în clipa când ne pomenim că trăim cu o conştienţă goală, cu 
simpla conştienţă a stării de veghe, fără ca această conştienţă a stării 
de veghe să aibă vreun conţinut, în acea clipă întreaga viaţă sufletească 
este cuprinsă de o durere nespusă, de o suferinţă nemărginită. Orice 
altă durere îndurată pe Pământ pare neînsemnată faţă de această durere 
spirituală-sufletească resimţită în acest moment al cunoaşterii. Iar 
această durere trebuie s-o depăşim. Căci această durere este expresia 
unei forţe care se manifestă fizic în toate lipsurile posibile: foamea, 
care ne determină să mâncăm, setea, care ne obligă să bem şi aşa mai 
departe. Simţim în suflet ceva care trebuie să ajungă la noi şi simţim 
aceasta ca pe o durere de nespus. Dar după ce trăim un timp în durere 
simţim chiar fiinţa noastră lăuntrică ca fiind plină de durere, adică 
suntem un timp-durere, propria noastră fiinţă omenească pentru un 
timp se înfăţişează conştienţei noastre ca nefiind altceva decât un 
ghem de durere, după aceea conştienţa noastră nu mai este goală, 
această conştienţă se umple, şi nu cu un conţinut senzorial obţinut prin 
intermediul ochilor, urechii şi aşa mai departe, ci de data aceasta 
conţinutul ei este spiritual. Şi în primul rând în conţinutul spiritual 
obţinut în felul acesta se află propria noastră fiinţă spirituală, aşa cum 
se desfăşoară ea, ca o entitate spirituală unitară - dar trăind în timp, nu 
în spaţiu -, de la naştere sau zămislire şi până în clipa de faţă, atât cât 
am trăit pe Pământ până în acel moment. Aşa cum în mod obişnuit în 
perspectivă spaţială putem ajunge să privim din nou obiecte care sunt 
departe de noi, învăţăm să privim din momentele vieţii noastre 
prezente în propriul nostru trecut. In astfel de momente nu vedem ceea 
ce este corporal, doar ne amintim de aceste lucruri; trebuie să ne 
amintim, căci altfel conştienta noastră este distrusă. însă cel care 
doreşte să fie cercetător al celor spirituale nu trebuie să devină un 

fantezist sau un mistic confuz, ci trebuie să-şi păstreze conştienţa şi 
luciditatea exact la fel ca matematicianul care rezolvă o problemă 
matematică. După cum în mod obişnuit vedem luerurile din spaţiu în 
perspectivă, acum putem privi într-o perspectivă temporală. Tot ce s-a 
petrecut în cursul existenţei noastre ni se înfăţişează acum într-un 
tablou temporal, dar un tablou temporal plin de viaţă. Dar nu numai 
cele trăite de noi ni se înfăţişează astfel, ci şi ceea ce ne arată cum am 
evoluat, cum au acţionat forţele interne, spirituale-sufleteşti, asupra 
corpului nostru, de la naştere sau de la zămislire, cum sunt acele forţe 
plastice care au construit corpul nostru. Ne privim pe noi înşine din 
exterior. Dar ceea ce vedem astfel, propria noastră viaţă sufletească 
care se înfăţişează în acest mod sufletului nostru se deosebeşte şi sub 
aspect calitativ de vieţuirea acestui tablou temporal. în mod obişnuit, 
când priveşti în urmă la viaţa pe care ai dus-o, retrăieşti evenimentele 
prin care ai trecut. Revezi de exemplu felul în care ai cunoscut pe 
cineva, cum te-a întâmpinat omul respectiv, cu amabilitate sau cu 
răutate, cum a înfăptuit un lucru sau altul în contextul acestei întâlniri. 
Te retrăieşti în aceste imagini din amintire, aşa cum ţi le-a înfăţişat 
lumea exterioară. Dimpotrivă, în celălalt tablou al amintirilor de care 
am vorbit sunt prezentate acum imagini reale, despre care ştim că 
redau natura spirituală proprie a omului; aşa cum imaginile obişnuite 
ale amintirii redau natura exterioară, în acest celălalt tablou al 
amintirilor ne întâmpină felul în care ne-am apropiat noi de lumea 
exterioară. Aici se vede cum eram noi înşine de exemplu atunci când 
am venit în contact cu o altă persoană, cum s-au dezvoltat în noi forţe 
ale simţirii care şi-au găsit tocmai în acea persoană mulţumirea, 
plăcerea, încântarea, bucuria. Privim într-adevăr spre noi, aşa cum 
eram noi înşine ca oameni pământeni. Şi în felul acesta vedem cum se 
contopesc în realitate cele două laturi în care era mascat visul. 

Acum, visul se transformă într-o realitate conştientizată pe deplin. 
Ajunge chiar să fie ceva mai mult decât ceea ce se înfăţişează 
conştienţei obişnuite. Privim mai întâi esenţa spirituală, cea care 
trăieşte în interiorul corpurilor, cea care în timpul somnului se 
desprinde de ele, cea care este creatoarea corpului. O vedem într- 
adevăr. Şi atunci observăm că această esenţă spirituală conţine încă 
ceva asemănător legilor naturii, dar într-un mod spiritual, 
metamorfozat, într-o existenţă spirituală. In cele trăite acolo intră deja 

în joc lumea morală. Acolo se desfăşoară deja legile morale, pătrund 
atât de mult în interior încât acum ştii că aşa cum acţionează propria ta 
spiritualitate aşa acţionează şi legile morale. Acolo legile morale încep 
să fie pe picior de egalitate cu legile naturii. 

în felul acesta se ajunge însă numai până la vieţuirea fiinţei spirituale 
proprii a omului în viaţa pământească. Dacă dorim să mergem mai 
departe trebuie să dezvoltăm în suflete şi alte facultăţi. Precizări mai 
exacte puteţi găsi în lucrarea deja menţionată, căci o imagine exactă se 
poate obţine numai pe baza exersării a numeroase detalii. Aici vom 
prezenta numai aspectele de principiu. Gândiţi-vă că într-un anumit 
moment al zilei incepeţi să vă amintiţi cele petrecute din clipa când v- 
aţi trezit, v-aţi sculat de dimineaţă. Dacă vă daţi osteneala să faceţi 
acest lucru, puteţi avea în faţa sufletului desfăşurarea activităţii acelei 
zile până în momentul respectiv. Dar dacă nu vă reprezentaţi acest 
lucru în modul în care s-au desfăşurat evenimentele, începând de 
dimineaţă, mergând către amiază şi aşa mai departe, ci vă 
reprezentanţi în suflet evenimentele zilei în desfăşurare inversă, 
începând de la momentul prezent şi mergând înapoi tot mai departe, 
puteţi să ajungeţi până în vremea nopţii, când aţi dormit. Dar mai 
departe ceva nu se leagă, rămâne incomplet, iar dacă încercaţi să 
mergeţi mai mult înapoi nu vă puteti lega decât de ultimul lucru care s- 
a petrecut înainte de a adormi, iar de aici puteţi parcurge iarăşi înapoi 
toată desfăşurarea zilei de ieri. Pe scurt, atunci când omul îşi aminteşte 
în acest fel viaţa obişnuită, rămân mereu pauze între evenimentele 
ştiute, perioade pe care le-am parcurs în stare de inconştienţă în timpul 
somnului. 

Pentru a putea merge mai departe cu exerciţiile legate de această 
retrăire regresivă a evenimentelor vieţii se cere să avem un deosebit de 
pronunţat simţ al realităţii. Oamenii de astăzi nu prea excelează în 
acest domeniu. De fapt nu este prea uşor să dobândim aşa ceva, căci în 
ceea ce priveşte amintirile oamenii rămân de obicei la cele care sunt 
legate în cel mai strict sens de propria lor persoană într-un fel sau altul. 
Gândurile lor nu se întind atât de mult în lumea exterioară încât în 
şiragul amintirilor lor să fie prinse elemente din această lume 
exterioară. în general, oamenii nu au tendinţa să trăiască cu amintirile 
lor în lumea exterioară, să trăiască în mod real în lumea exterioară. Ne 

putem convinge uşor analizând în viaţa de zi cu zi cât de des se 
întâmplă să trăim desprinşi de lumea reală. Am cunoscut oameni care, 
de exemplu, au stat de vorbă în dimineaţa unei zile cu o doamnă care i- 
a interesat foarte mult, dar dacă îi întrebi ce culoare avea rochia pe 
care o purta acea doamnă nu ştiu să-ţi răspundă. Deci este ca şi cum 
nici n-ar fi văzut-o, căci dacă ar fi văzut-o ar fi observat şi ce culoare 
avea rochia ei. Ce inconsistentă este legătura omului cu lumea 
exterioară, dacă nici măcar nu mai ştie, în după-amiaza aceleiaşi zile, 
ce culoare avea îmbrăcămintea omului pe care l-a văzut de dimineaţă! 
Am cunoscut oameni care au stat un timp într-o încăpere, dar după 
aceea nu puteau să spună dacă erau sau nu tablouri pe pereţi. Poţi face 
astfel cele mai neaşteptate constatări. 

Acela care doreşte să-şi însuşească simiul realităţii trebuie mai întâi să 
se antreneze să trăiască pe deplin şi în realitatea senzorială exterioară, 
astfel încât cele cu care vine în contact să i se înfăţişeze aşa cum sunt 
ele în realitate. Cel care cercetează spiritual nu trebuie să se lase în 
voia fanteziei, el trebuie să-si însuşească simţul realităţii în aşa 
măsură, încât să nu i se poată întâmpla să nu mai ştie după-amiaza ce 
fel de rochie purta doamna cu care a stat de vorbă de dimineaţă. 
Trebuie să poată trăi deja cu adevărat şi în lumea sensibilă cu simţul 
realităţii. 

Doar atunci când ne obişnuim să conectăm ceea ce ne rămâne în 
amintire la lumea exterioară reală ni se dezvoltă simţul care dă 
cunoaşterii spirituale posibilitatea de a realiza o privire retrospectivă 
eficientă. Căci în cazul capacităţii obişnuite de rememorare a omului 
ultimele amintiri dinainte de culcare se leagă foarte uşor de cele de 
după deşteptarea din dimineaţa următoare. Fără nici o ezitare oamenii 
lasă pur şi simplu deoparte intervalul nocturn dintre aceste două 
imagini, ei înnoadă firul primelor întâmplări de după trezire de-a 
dreptul cu cel al ultimei întâmplări dinainte de adormire. In general, 
nici nu sunt conştienţi de faptul că între acestea ar mai exista ceva. Dar 
dacă dorim să ne însuşim o conştienţă în care ceea ce se petrece în 
interior se conectează cu imaginile din lumea exterioară, trebuie să ne 
fie clar că cele care se petrec dimineaţa la trezire se leagă cu întreaga 
natură care îşi pune amprenta asupra noastră, se leagă de răsăritul 
soarelui, cu toate impresiile pe care le produce acesta, şi aşa mai 

departe, pe când ultimele fenomene dinainte de adormire se leagă de 
ceva care nu este comun cu natura, şi anume de lucrurile care s-au 
desfăşurat începând cu deşteptarea anterioară. Atunci îţi dai seama că 
între aceste imagini aşezate una lângă alta lipseşte ceva. Dar prin 
exerciţiu, redeşteptând facultăţi sufleteşti inexistente în viaţa obişnuită, 
dobândeşti puterea ca la o privire retrospectivă, având prima imagine 
de după cea mai recentă trezire din somn şi dorind să ajungi până la 
cea din urmă imagine dinainte de a fi adormit ultima oară, să nu mai 
vezi între ele doar o dâră de întuneric; întunericul acesta începe să se 
lumineze în spirit, se zăreşte ceva în acest întuneric. Cum de obicei nu 
eşti conştient decât de cele trăite în starea de veghe zilnică, dintr-o dată 
vezi că între prima întâmplare ce a avut loc după ce te-ai trezit şi 
ultima întâmplare înainte de a fi adormit cu o seară înainte pătrunde 
ceva, care îţi aminteşte ceva - doar ceva - despre care n-ai ştiut nimic 
până acum. Lucrurile se petrec ca şi în cazul amintirilor obişnuite, 
numai că mai înainte n-ai ştiut nimic despre cele care ies acum la 
iveală. Acum începi să-ţi aminteşti cele care s-au petrecut în timpul 
somnului, chiar şi în timpul somnului fără vise. Timpul lipsit de 
conţinut de care erai conştient că s-a scurs între ultima întâmplare 
dinainte de a adormi şi prima de după trezirea din somn începe să se 
umple. Aşa cum conştienţa noastră obişnuită se umple cu întâmplările 
din lumea naturală, tot aşa conştienţa noastră de acum se umple cu 
ceea ce ni se înfăţişează ca o amintire, dar amintirea a ceva ce îţi dai 
seama că s-a petrecut în inconştient. Conştienţa noastră se umple acum 
cu un conţinut sufletesc care nu a participat la evenimentele exterioare, 
ci care s-a retras din evenimentele lumii exterioare, care a trecut în 
stare dormindă. Acum înveţi să recunoşti cum este cu adevărat sufletul 
care doarme, care nu are puterea de a fi conştient de întâmplările prin 
care trece în timpul somnului în lumea spirituală în felul în care în 
timpul zilei omul este conştient de întâmplările din existenţa sa fizică. 
Acum înveţi să cunoşti cu adevărat interiorul omenesc ca spirit şi 
suflet şi în aceste clipe priveşti dincolo de viaţa terestră. Şi vei putea 
acum să legi ceea ce îţi apare prin evocare ca un tablou vast dar 
concret de amintiri din viaţa pe care ai trăit-o până acum pe Pământ cu 
ceea ce ai fost ca om spiritual-sufletesc într-o lume pur spirituală 
înainte de cobarârea în lumea fizică prin naşterea sau zămislirea ta. 

Iar această experienţă este însoţită de o alta. Dacă în decursul întregii 




perioade de exerciţiu dezvolţi şi o facultate care în mod obişnuit nu 
este considerată a fi o facultate cognitivă, dar care totuşi este şi aşa 
ceva, dacă dezvolţi ceea ce este iubire a sufletului, dăruire deplină de 
sine faţă de cele care îţi ies acum în cale, atât de intens, încât această 
iubire îţi rămâne chiar dacă priveşti acum spre propriul tău Eu, vezi că 
ceea ce îţi pătrunde nou în suflet poate fi iubit cu o dragoste plină de 
devotament, devine posibil ca în mod pe deplin conştient, în stare de 
veghe, să te eliberezi în trăirile tale interioare de ceea ce este corporal, 
însă în clipa în care te-ai eliberat în trăirile tale interioare de 
corporalitate ştii cum se petrec lucrurile când omul îşi trăieşte viaţa în 
afara corporalităţii sale. Şi sufletului nostru i se înfăţişează imaginea 
trecerii pragului ultim al morţii. Dacă ai simţit o dată ce înseamnă să te 
vezi în plenitudinea forţelor spirituale, să nu depinzi de trup, ştii ce vei 
fi în existenţa spirituală, când îţi vei părăsi trupul şi vei trece prin 
poarta morţii. înveţi să cunoşti şi ambianţa care există acolo pentru 
oameni. înveţi să recunoşti cum se desprinde de tine, atunci când îţi 
părăseşti corpul, tot ceea ce te leagă de lumea simţurilor. Rămâne însă 
ceea ce ne-a făurit ca oameni, partea spirituală-sufletească a omului, 
înveţi să recunoşti contactele pe care le-ai avut cu alţi oameni. 

Reuşeşti însă să recunoşti ceea ce s-a realizat prin aceste trăiri 
senzoriale, cum s-au găsit sufletele între ele, ce a rezultat din relaţiile 
cu alţi oameni, mai apropiaţi sau mai îndepărtaţi, ce s-a petrecut în 
spaţiu şi în timp, ce este etern spiritual, cum se desprinde de forma 
terestră de trăire. Atunci sufletul resimte cu mai multă intensitate 
contribuţia spirituală a raporturilor cu ceilalţi oameni. Astfel ceea ce 
până acum era de domeniul credinţei devine o certitudine obţinută prin 
cunoaştere. 

Este ceea ce resimt oamenii atunci când trec ei înşişi prin poarta 
morţii. Nemurirea după care tânjesc de obicei sufletele noastre ajunge 
să intre cu adevărat în cunoaşterea umană numai pe această cale. Dar 
deoarece noi am ajuns să recunoaştem ceea ce este într-adevăr veşnic 
în om datorită faptului că ne-am amplificat atât de mult forţele, că am 
reuşit să recunoaştem ceea ce este veşnic în existenţa spirituală- 
sufletească premergătoare celei terestre, dobândim şi această 
certitudine a continuării vieţii noastre dincolo de moarte. Existenţa 
premergătoare celei terestre ca element veşnic al sufletului omenesc nu 
spune nimic civilizaţiei actuale, care recunoaşte numai pe jumătate 

veşnicia, vorbind de nemurire. în limbile mai vechi exista şi cealaltă 
latură, nenaşterea, adică ideea că noi am existat şi înainte de începutul 
vieţii noastre terestre. Doar la un loc aceste două laturi - nenaşterea şi 
nemurirea - alcătuiesc veşnicia. Iar faptul că năzuinţa omului către 
nemurire rămâne doar la nivelul unei credinţe incerte este o consecinţă 
a renunţării sale la recunoaşterea inexistenţei naşterii, căci omul nu 
poate avea o imagine clară a veşniciei dacă nu cunoaşte ambele ei 
părţi, care alcătuiesc un singur tot, nenaşterea şi nemurirea fiinţei sale. 
De aceea omul trebuie să tindă spre o înţelegere adevărată a ceea ce 
este el, spre o adevărată autocunoastere. 

Trebuie întotdeauna, în astfel de ocazii, să subliniez faptul că, 
bineînţeles, o astfel de cercetare a celor spirituale poate fi întreprinsă 
doar de cel care posedă facultăţile adecvate, datorită exerciţiului sau 
poate datorită destinului, dar atunci când rezultatele acestor cercetări 
sunt dezvăluite, ele sunt tot atât de plauzibile ca şi cele obţinute de 
exemplu de cercetările astronomice. Aşa cum nu este nevoie să fii 
pictor pentru a putea aprecia frumuseţea unui tablou - căci, dacă ar fi 
aşa, numai pictorii ar putea să le aprecieze -, nu este nevoie nici să 
devii tu însuti neapărat un cercetător al celor spirituale pentru ca să 
poţi beneficia de cunoştinţele obţinute prin această cercetare, deşi poţi 
să le studiezi în oarecare măsură, căci omul este atras de adevăr şi nu 
de confuzie şi rătăcire. Aşa cum cu simţirea ta sănătoasă poţi să stai în 
faţa unui tablou şi să-i admiri frumuseţea, tot aşa, dacă nu-ti pui singur 
beţe în roate prin prejudecăţile tale, poţi să beneficiezi de rezultatele 
pe care ţi le prezintă cercetarea spirituală. Putem să înţelegem acest 
lucru dacă ne implicăm efectiv, cu simţul realităţii, în această acţiune, 
infirmând astfel spusele celor care pretind că adepţii ştiinţei spirituale 
manifestă o credinţă oarbă. în perioada actuală, dacă oamenii, prin 
folosirea simţului realităţii sau prin cercetare, ajung, în felul despre 
care v-am vorbit, la autocunoaşterea esenţei umane, antroposofia poate 
aduce sufletelor omeneşti tocmai acel lucru de care sunt însetate aceste 
suflete în ziua de astăzi, după cum am arătat la începutul acestei 
prelegeri. Deşi această cerinţă a epocii noastre nu este resimţită în mod 
conştient decât de foarte puţină lume, deşi nu se arată decât în mod 
nedefinit sau chiar nepotrivit, ea se manifestă clar în civilizaţia actuală. 

Ştiinţele naturii şi multe concepţii filosofice ne vorbesc despre limitele 




de netrecut ale cunoaşterii. Prin aceasta pragul care ar permite 
abordarea omului însuşi devine de netrecut pentru ele. Dar omul nu se 
poate lipsi la nesfârşit de o autocunoaştere autentică. 

In conferinţa de mâine voi porni din locul în care mă opresc acum şi 
vă voi arăta cum se îmbogăţeşte şi se interiorizează viaţa etică- 
religioasă în oameni. în felul acesta voi putea să vă înfăţişez cum se 
aplică aceste lucruri de-a dreptul la viaţa practică. în prelegerea de 
astăzi, am dorit să vă prezint mai întâi modul în care această cerinţă a 
epocii noastre, care se face simţită ca o năzuinţă a simţirii şi a 
sufletului la tot mai mulţi oameni în condiţiile impuse de civiliziaţia 
modernă, poate fi satisfăcută printr-o cunoaştere spirituală autentică, 
prin cunoaşterea celor pe care vrea să le ştie şi trebuie să le ştie omul 
cu privire la propria sa nemurire şi la tot ce se leagă de aceasta. Numai 
aşa se poate ajunge la o adevărată cunoaştere de sine şi numai de 
această cunoaştere de sine autentică se poate lega o autoînţelegere şi o 
percepere a propriei fiinţe. Căci în sufletul său omul se poate vedea în 
esenţa sa veşnică numai atunci când ajunge să-şi dea seama în ce fel, 
ca fiinţă spirituală-sufletească, este înglobat în sfera spirituală- 
sufletească a Universului, tot aşa cum, ca fiinţă corporală, îşi are locul 
în lumea celor corporale. Doar atunci când omul ajunge să se cunoască 
pe sine ca spirit printre spirite, poate să dobândească adevărata 
certitudine interioară. Doar atunci când ştie care este valoarea şi rolul 
său în lume poate, în deplină conştienţă de sine, să se conceapă ca om 
în Univers, poate să desluşească în acel sentiment nedefinit unica 
conştienţă omenească justă. Şi doar prin aceea că oamenii vor căuta 
necontenit această lumină a cunoaşterii de sine şi a cunoaşterii 
spirituale a lumii setea lumii moderne de a înţelege cu adevărat natura 
proprie a omului va putea fi potolită. Căci omenirea nu va putea face 
faţă tuturor presiunilor legate de progresele civilizaţiei decât dacă îşi 
va da seama că autocunoaşterea umană nu poate fi altceva decât o 
cunoaştere spirituală, căci omul nu poate vieţui într-adevăr ca om 
decât dacă se recunoaşte pe sine ca spirit printre spirite, aşa cum în 
trecerea sa prin viaţa pământească el nu se poate simţi decât ca o fiinţă 
corporală printre fiinţe corporale. 

Rudolf Steiner 

OMUL SUPRASENSIBIL ÎN CONCEPŢIA ANTROPOSOFICĂ 
GA 231 



ANTROPOSOFIA CA DRUM PERSONAL AL OMULUI ÎN 
VIAŢĂ 

Conferinţă publică, Haga, 16 noiembrie 1923 

Ieri mi-am îngăduit să vă prezint care este calea pe care omul poate să 
se îndrepte spre cunoaşterea lumii spirituale şi să arăt că, prin faptul că 
acum această cale ni se dezvăluie ca fiind posibilă, îşi poate găsi 
împlinirea o nevoie profundă a omenirii de astăzi, s-ar putea spune o 
sete pentru o cunoaştere suprasensibilă. Din expunerea de ieri s-a putut 
vedea că această cale către cunoaşterea spirituală este foarte apropiată 
de strădania omenească cea mai elementară, de viaţa sufletească 
lăuntrică cea mai elementară. A trebuit să vă arăt că o astfel de 
cunoaştere a ceea ce este veşnic în sufletul omenesc este posibilă doar 
după ce omul a trecut mai întâi prin anumite evenimente sufleteşti 
pregătitoare datorită cărora a fost trezită conştienţa până atunci 
adormită faţă de lumea spirituală. 

Prin aceasta, cunoaşterea suprasenzorială de care v-am vorbit ieri, 
cunoaşterea a ceea ce este nepieritor în fiinţa omenească, se deosebese 
esenţial de ceea ce se consideră în momentul de fată că este singurul 
mod de cunoaştere acceptabil şi care, aşa cum aţi putut vedea din 
expunerea de ieri, ne face să ne izbim în toate sensurile de limite ale 
cunoaşterii. Cunoştinţele obţinute astăzi, fie prin observaţii, fie 
experimental, dar în orice caz numai ca rezultat al unei activităţi 
raţionale de observare sau experimentare, au un caracter cu totul 
impersonal. Acest caracter impersonal ni se înfăţişează în modul cel 
mai pregnant dacă destinul ne-a făcut să avem contacte mai strânse cu 
actualul sistem de învăţământ. Dar unde oare se află această viaţă a 
cunoaşterii? S-ar putea spune că în cărţi. Se află într-o tradiţie mai 

rnult sau mai puţin fixată în scris, pe care adeseori oamenii o preiau 
datorită unor conjuncturi exterioare. Dacă analizăm în mod cinstit faţă 
de noi înşine felul în care omul este constrâns astăzi să se încadreze în 
sistemul de cunoştinţe recunoscut oficial şi având în vedere toate 
metodele prin care se realizează acumularea acestor cunoştinţe, 
constatăm că el este adeseori foarte bucuros atunci când, începând să 
aibă de-a face cu problemele vieţii practice, poate lăsa iarăşi aceste 
lucruri în seama cărţilor, sau, să zicem, a obiectivitătii, ca să sune mai 
frumos. Atunci, el vrea să fie din nou om întreg, nu vrea să se mai 
oprească la ceea ce se spune întotdeauna cu atâta semeţie: „S-a 
descoperit că...“ Cum ne întâmpină totuşi acest „s-a descoperit că ... 44 în 
toate domeniile! Atunci când omul, din adâncurile experienţei sale de 
viaţă, afirmă că a descoperit ceva, apare imediat cineva versat în 
domeniul vieţii ştiinţifice şi îi spune: Acest lucru nu este în 
concordanţă cu ceea ce „s-a descoperit 44 , cu cunoaşterea ştiinţifică. 

Aşa că aş spune că această cunoaştere este ceva care s-a separat de 
trăirea directă a omului individual. Se crede chiar că ceva nu poate fi 
adevărat decât atunci când este trăit în mod separat, desprins de tot 
ceea ce provine din simţirea directă a naturii omeneşti. Eu, dimpotrivă, 
am considerat necesar să vă descriu ieri o cale de cunoaştere cu totul 
diferită, care ţine seama de personalitatea fiecăruia, care implică direct, 
în mod elementar, simţirea omenească. Nu o putem gusta, ca că 
spunem aşa, fără a participa la ea din străfundul inimii. Astfel, 
cunoaşterea este pusă în legătură cu personalitatea umană. Iar astăzi aş 
vrea să vă vorbesc despre toate consecinţele pe care le are asupra vieţii 
omeneşti această conectare a cunoaşterii cu elementul personal. 

Cunoaşterea despre care am vorbit ieri, când ne-o însuşim, nu este un 
fel de continuare a ceea ce este considerat astăzi cunoaşterea, sub 
semnul lui „s-a descoperit că... 44 . Nu se modifică doar cantitatea de 
cunoştinţe, se modifică cu totul modul în care trăim acest proces de 
cunoaştere. 

Să vedem care este caracteristica cea mai evidentă a genului de 
cunoaştere pe care omenirea de astăzi l-a înălţat pe cele mai înalte 
culmi. Prin aceasta nu vreau în nici un caz să aduc vreo obiecţie 
acestui gen de cunoaştere. In domeniul său el a obţinut cele mai mari 

succese, sub raport exterior a adus omenirii un belşug extraordinar, 
belşug care însă în epoca actuală a civilizaţiei prezintă o scădere 
semnifictivă. însă această cunoaştere are o caracteristictă, ea susţine că 
ceva este „adevărat 44 sau că este „fals 44 sau „eronat 44 . Şi omul caută, 
prin raţiune sau cu ajutorul celor pe care poate să le desprindă raţiunea 
din lumea exterioară, să stabilească ce este adevărat şi ce este greşit. 
Vrea să fie logic, vrea să se bazeze pe fapte, vrea să deosebescă 
adevărul de eroare pe cale experimentală. Desigur există deja metode 
pentru a stabili experimental ce este adevărat şi ce nu. Aşa cum v-am 
spus, nu am obiecţii la adresa acestei metode, însă trebuie văzut că 
metoda despre care v-am vorbit ieri acţionează asupra oamenilor în cu 
totul alt mod. Când s-a descoperit într-adevăr ceva despre care se 
spune că este adevărat sau fals, că este ceva real, atunci, ceva rămâne 
totuşi în faţa noastră ca într-un tablou abstract. Este ceva care se separă 
atât de mult de noi în adevărul sau în eroarea sa, încât personalitatea 
noastră participă extrem de puţin la acest adevăr sau la această eroare. 
Desigur, ne putem entuziasma şi trebuie să ne entuziasmăm în faţa 
adevărului, putem şi trebuie să detestăm greşeala, dar atunci când 
raportăm tot ceea ce poate fi determinat ca adevărat sau ca eronat la 
alte împrejurări ale vieţii omeneşti constatăm că există o mare 
deosebire. Să vă dau un exemplu foarte grosier: atunci când ne potolim 
foamea ştim că prin aceasta acţionăm asupra noastră prin ceva care are 
un caracter foarte personal. în acest caz, omul nu este eliminat din 
ceea ce facem; nu este ceva care să stea în faţa noastră ca o imagine 
obiectivă. Dimpotrivă, atunci când distingem adevărul de eroare, nu 
intenţionăm ca acest demers să se afle în intracţiune directă cu noi. 
Faptul că ieri eram încă, într-o problemă oarecare, pe o cale greşită, iar 
astăzi nu mai persistăm în această părere greşită este desigur o 
rezolvare abstractă, dar ea nu produce vreo transformare esenţială în 
propria noastră persoană, în sinea noastră. Dacă însă de ieri încoace 
am mâncat ceva ce nu mai mâncasem înainte, ceva ce s-a încorporat în 
noi, atunci, în noi personal s-a schimbat ceva. 



Noţiunile acestea de „adevăr 44 şi „eroare 44 , de „just 44 şi „greşit 44 se 
transformă în decursul trăirii directe a adevărurilor Ştiinţei spirituale. 
Pătrunzând, aşa cum am arătat ieri, pe calea cunoaşterii, începem 
treptat să nu ne mai exprimăm aşa, să nu mai spunem că ceva este 

adevărat sau că ceva este eronat sau fals. Cuvintele acestea se 
potrivesc în esenţă pentru ceea ce poate fi acceptat sau respins de noi 
în lumea exterioară, materială, şi prea puţini sunt aceia care ştiu ce este 
de fapt cu acest adevăr sau cu această eroare. Căci dacă pătrundem 
puţin în ceea ce se cheamă că ceva este adevărat, că ceva este fals, 
trebuie să ne întoarcem la concepţia pe care o au oamenii despre aceste 
noţiuni de adevăr şi greşeală şi atunci dăm peste ceva cu totul 
neaşteptat. Dacă analizăm denumirile utilizate în diferite limbi pentru 
adevăr şi greşeală, ne dăm seama că aceste două noţiuni, în forma lor 
actuală, abstractă, au apărut abia acum. Ele nu au existat în vremurile 
de demult, ele sunt un rezultat al evoluţiei. In trecut o anumită 
chestiune, pe care omul trebuia să o accepte, era considerată ca ceva 
voit de zei, iar ceea ce omul nu trebuia să accepte era ceva care 
contravenea voinţei zeilor. Lumea se diferenţia astfel în ceea ce era 
voit de zei şi ceea ce nu era voit de zei. Şi întrucât omul accepta ceea 
ce era din voia zeilor, el era drept, era credincios zeilor. Găsim în 
diferite limbi cuvântul fidel, „ credincios 44 cu sensul de „adevărat, 
drept 44 *. Adevărat: fidel ordinii divine a lucrurior; neadevărat: lipsit de 
fidelitate faţă de ordinea divină a lucrurilor. Cealaltă semnificaţie a 
apărut abia mai târziu. Când intelectul a ajuns să domine întreaga 
cunoaştere, a fost uitat pe ce bază au apărut iniţial expresiile adevăr şi 
greşeală. Şi astfel astăzi avem o atitudine impersonală şi chiar în mare 
măsură indiferentă faţă de cunoaşterea acceptată. 

* în 1. germană treu - credincios, fidel wahr - adevărat. în 1. 
română, în mod analog, cuvântul drept are atât sensul de just, 
adevărat, cât şi de cel care face voia Domnului (în texte 
religioase, sau în expresii ca „lumea drepiilor 44 ). (Nota trad.) 

Modul de cunoaştere despre care v-am vorbit ieri ne determină să 
asociem iarăşi ceva real, ceva concret, cu ceea ce acceptăm şi cu ceea 
ce respingem. De aceea, în ştiinţa spirituală de orientare antroposofică 
nu spunem pur şi simplu că ceva este adevărat, ci ajungem la o 
expresie foarte asemănătoare cu cea care ar numi ceva care este 
sănătos pentru noi oamenii. Şi cele expuse de mine ieri referitor la 
această ştiinţă spirituală sunt numite de cel care le-a pătruns mai 
degrabă ca fiind „sănătoase 44 decât ca fiind „adevărate 44 . Se vorbeşte de 
cunoştinţe sănătoase şi de cunoştinţe bolnave, care trebuie să fie 

respinse. Treptat conceptele adevărat şi greşit, care sunt valabile 
numai în lumea fizică, sunt înlocuite cu noţiunii Qsănătos şi bolnav. 

Dar prin aceasta omul este determinat să se apropie personal de 
întreaga cunoaştere. Căci noi suntem obişnuiţi în mod conceptual să 
considerăm că este sănătos ceea ce dorim, ceea ce voim, spre ce ne 
împinge personalitatea noastră. Dimpotrivă, respingem, pe cât putem, 
ca fiind bolnav, lucrul lipsit de atracţie pentru personalitatea noastră. 

întrucât în felul acesta, pentru noi, ceea ce este adevărat se transformă 
în ceva favorabil vieţii, în ceva sănătos, ceva care îmbogăţeşte viaţa, 
iar ceea ce nu este adevărat, eroarea, devine ceva care sărăceşte viaţa, 
care o îmbolnăveşte, o schilodeşte şi o pustieşte, reprezentările pe care 
le avem se dovedesc din ce în ce mai mult ca fiind ceva care se află în 
strânsă legătură cu simţirea noastră şi cu întreaga noastră viaţă 
personală. De aceea ne purtăm faţă de ştiinţa obişnuită din ziua de 
astăzi ca faţă de o persoană care ne este mai mult sau mai puţin 
indiferentă, cu care de cele mai multe ori nu avem decât o relaţie 
formală, convenţională. Dimpotrivă, ştiinţa spirituală pe care o avem 
în vedere aici nu este întâmpinată în felul acesta convenţional. O 
întâmpinăm ca pe o prietenă, chiar ca pe o entitate pe care o putem 
iubi din adâncul fiinţei noastre celei mai elementare. Prin acest fapt, 
ştiinţa spirituală este din ce în ce mai mult o problemă personală. 

Când ne apropiem astfel de adevărurile pe care ieri le-am putut 
prezenta doar tangenţial, privitoare la viaţa dinainte de naştere, 
dinainte de existenţa pământească a omului, la fiinţa sprituală- 
sufletească a omului care prin zămislire şi naştere coboară dintr-o 
lume pur spirituală în corpul fizic al omului; sau când, după cum puteţi 
vedea din literatura antroposofică, pătrundem tot mai mult în domeniul 
lumilor spirituale, prin care trece omul de la moartea sa şi până în 
momentul când se naşte din nou, aşa cum trece prin acestă lume fizică 
cu simţirea sa, când pătrundem tot mai adânc în aceste lumi ne simţim 
atât de legaţi de ceva ce este cuprins în aceste lumi, încât putem 
conecta propria noastră fire la o cunoaştere sănătoasă, la concepţii 
sănătoase. Şi simţim de asemenea că trebuie să ne îndepărtăm faţă de 
ceea ce trebuie să desemnăm ca fiind concepţii bolnave. 

Ştim, de exemplu, ca să vă arăt printr-o comparaţie ce am în vedere, că 




omul, pentru ca să-şi poată dezvolta normal fiinţa sa fizică, consumă 
alimente, că aceste alimente trec în interiorul lui prin procese de 
transformare datorită cărora omul poate să înlocuiască ceea ce a folosit 
pentru activitatea sa corporală şi ştim că el se simte bine, sănătos, 
datorită acestei preluări a substanţelor nutritive exterioare în beneficiul 
existenţei sale fizice personale. Mai ştim însă că pot apărea şi situaţii 
în care fiinţa omenească să nu poată primi substanţe nutritive deoarece 
organismul său nu este în stare să le digere aşa cum trebuie, sistemul 
său digestiv fiind bolnav; pot exista şi alte motive care fac ca omul să 
nu poată să înlocuiască prin hrană ceea ce pierde. Atunci consumă 
substanţele care se află în propriul său corp, începe să se autoconsume. 

Aceasta ne duce cu gândul la legătura dintre manifestările unor boli şi 
distrugerea corpului propriu. Insă este şi ceva prin care creştem 
lăuntric atunci când dobândim treptat cunoştinţe despre lumea 
spirituală. Chiar avem, faţă de cunoştinţele care sunt dătătoare de 
sănătate, următorul sentiment: prin ele ajungem să fim laolaltă cu 
lumea spirituală, ne trezim în lumea spirituală, prin ele ne contopim cu 
lumea spirituală, ne croim drum către zei, ne croim drum către propriul 
nostru suflet nemuritor. Ne croim drum spre ceea ce vom simţi când 
vom trece prin poarta morţii şi ne vom găsi în lumea spirituală, dar şi 
spre ceea ce am trăit înainte de a ne fi coborât, prin zămislire sau prin 
naştere, din lumea spirituală pe acest pământ. Resimţim toate acestea 
ca şi cum ne-am fi dăruit fiinţa noastră proprie lumii exterioare, dar 
prin aceasta am fi devenit în interior mai împliniţi, mai bogaţi. Abia 
prin faptul că treptat ajungem să fim chiar lumea, ne putem concepe în 
deplina noastră interioritate omenească. Şi din felul în care îşi 
însuşeşte o astfel de cunoaştere, o cunoaştere sănătoasă, omul simte că 
întreaga sa existenţă depinde de integrarea sa în lume. Ne dăm seama 
încetul cu încetul că dacă am fi lipsiţi de aceste adevăruri sănătoase ar 
fi ca şi cum ar trebui să trăim în lumea exterioară fără organe de 
preluare a hranei şi ar trebui să ne autoconsumăm. Iar această parte a 
lumii care ne dă sentimentul că este ceva care trebuie respins, ceea ce 
se prezintă ca fiind aducător de boală ne face să simţim, atunci când o 
preluăm, că ne consumăm pe noi înşine, că ne tot împuţinăm. 

Aceasta este deosebirea între acea căutare a adevărului care rămâne 
numai intelectuală şi cea prin care se pătrunde la cunoştinţele cu 

adevărat sprirituale către care v-am arătat drumul ieri. Aici, în sfera 
intelectului, se poate discuta despre idealism, spiritualism şi 
materialism, una din ele ne dă o stare de bună dispoziţie, alta nu ne 
provoacă durere, dar în toate acestea nu găsim nimic care să fie intens 
omenesc. Dimpotrivă, dacă cuprindem adevărurile sprituale, deci 
cunoaşterea spirituală sănătoasă, atunci ideile orientate în direcţie 
materialistă ne dor, pentru că ştim că prin aceste realităţi vopsite în 
culori materialiste omul se distruge. Prin aceasta însă adevărurile 
spirituale dobândesc două nuanţe noi, nuanţe pe care le putem distinge 
foarte clar pe măsură ce pătrundem în însuşirea cunoaşterii spirituale. 
Atunci învăţăm să cunoaştem înrudirea adevărului cu iubirea, a 
cunoaşterii sănătoase cu altruismul, dar nu cu acel altruism care-1 face 
pe om să se piardă pe sine, ci cu acela care tocmai prin dezvoltarea sa 
determină câştigarea Sinelui. Când omul ştie să iasă din sine însuşi şi 
să pătrundă în lume, când este altruist în acest sens - nu devenind gol 
de conţinut, ci umplându-se cu conţinutul lumii -, atunci acest altruism 
îl îndreaptă spre adevărata existenţă omenească, spre adevărata 
afectivitate omenească mai cu seamă, spre conţinut sufletesc. 

Această dăruire faţă de realităţile spirituale ale vieţii, similară cu 
iubirea, este ceea ce ni se impune apoi ca un fel de particularitate a 
caracterului. De aceea ea ajunge să fie un fenomen caracteristic la 
aceia care pot să-şi însuşească cunoştinţe spirituale. Situaţia este 
următoarea: omul nu resimte prea multe imbolduri caracterologice ca 
urmare a cunoştinţelor raţionale, pur intelectuale, deoarece acestea nu 
se leagă de ceva persoanl, însă atunci când îşi însuşeşte cunoaşterea 
spirituală în miezul esenţei sale celei mai profunde va şti, de 
asemenea, că această cunoaştere nu poate fi receptată dacă nu-ţi 
transformă caracterul, dacă nu determină particularităţi ale caracterului 
care, s-ar putea spune, într-o exprimare paradoxală, pătrund parcă în 
carnea şi sângele sufletului, şi anume în primul rând înclinarea spre 
altruism, spre iubire. Aceasta este deosebirea dintre însuşirea 
adevărurilor spirituale şi însuşirea adevărurilor fizice. 



învăţăm de asemenea să recunoaştem faptul că omul, atunci când preia 
cunoştinţe nesănătoase, trăieşte consumându-se pe sine, rămâne închis 
în sine, de fapt se distruge prin aceasta pe sine însuşi sub raport 

spiritual. Şi învăţăm să recunoaştem cu cele două nuanţe ale simţirii ce 
poate să fie egoismul cel mai profund al naturii omeneşti. Aşadar, 
învăţăm să recunoaştem prin aceste cunoştinţe iubirea şi egoismul şi 
printre cele mai de seamă cuceriri obţinute de om prin cunoaştere 
ştiinţifică spirituală se înscrie faptul că rezultatele acestei cunoaşteri 
spirituale pot să fie caracterologice, că asemenea trăsături de caracter 
pot deveni necesare. Cunoaşterea raţională pur abstractă se comportă 
de fapt ca o rădăcină de plantă artificială, făcută din ceară. Din ea nu 
răsare nici o plantă, şi ea este realizată artificial prin raţiunea noastră. 
Toate cunoştinţele pe care le preţuim atât de mult acum, oricât ar fi ele 
de utile şi oricât nu trebuie să fie atacate, sunt formate în mod artificial 
de către raţiune. Dar din rădăcina adevărată răsare şi planta adevărată. 
Iar din cunoaşterea adevărată, prin care omul poate să-şi unească 
spiritul cu spiritele lumii, iese la iveală încetul cu încetul întregul om 
lăuntric: omul care înţelege printr-un simţământ viu ce este altruismul, 
dragostea dezinteresată, şi ce este egoismul, şi care din această 
înţelegere dobândeşte impulsuri de a acţiona în viaţă, de a acţiona, 
acolo unde este cazul, în mod altruist sau, acolo unde îi este necesar să 
dezvolte acest egoism, să extragă ceva din sine însuşi, de exemplu 
pentru a pregăti viaţa, în deplină conştienţă, neascunzând nimic. 

Prin aceasta, ia naştere o anumită clarviziune în introspecţia umană pe 
care o realizează şi în transpunerea acestei introspecţii în activitatea 
exterioară. Din ceea ce poate deveni cunoaştere spirituală se iveşte şi 
creşte un om spiritual-sufletesc. Prin aceasta ajungem însă practic 
printr-o astfel de cunoaştere până la morală. Dacă practicăm 
cunoaşterea acceptată astăzi în mod curent, va fi mândria noastră de a 
nu găsi cu nici un chip trecerea spre morală. Noi vrem să fim 
„obiectivi 44 prin aceea că spunem: Da, desigur, procesele care au loc în 
natura anorganică, neînsufleţită, trebuie să fie analizate pe baza legilor 
naturii, în aşa fel încât să putem urmări cauzele şi efectele lor, dar aici 
nu găsim nimic care să aibă legătură cu morala. Ne ambiţionăm să 
continuăm cu această metodă şi în sfera proceselor care au loc în 
natura vie, în domeniul vegetal, animal şi uman şi să acceptăm ca 
ţinând de morală doar ceea ce izvorăşte din anumite profunzimi ale 
naturii omeneşti, despre care însă nu putem spune că ar putea să-şi 
manifeste caracterul valabil prin forţa şi impulsivitatea sa internă şi în 
lumea exterioară şi că ar putea avea acces la o existenţă obiectivă. 

în timp ce suntem astfel împinşi, printr-o cunoaştere spirituală, pe de o 
parte să dezvoltăm în noi, în mod viu, intens, trăirea altruistă, dăruirea 
de sine plină de iubire în această privinţă - căci fără aceasta 
cunoaşterea spirituală nu este posibilă -, iar pe de altă parte să ne 
însuşim o percepere subtilă a ceea ce este egoism automistuitor, 
pătrundem prin cunoaşterea spirituală direct în ordinea morală a lumii. 
De aceea, această ordine morală a lumii ni se înfăţişează realmente tot 
mai mult sub aspectul ei concret şi izbutim să privim nu numai în mod 
abstract viaţa care a precedat-o pe cea terestră, adică viaţa pe care a 
parcurs-o omul ca fiinţă spirituală-sufletească înainte de a coborî pe 
Pământ prin zămislire şi naştere, ci reuşim pe lângă aceasta să privim 
cu adevărat în adâncul lumii spirituale, aşa cum cu ajutorul simţurilor 
noastre fizice privim lumea fizică care ne înconjoară. Şi învăţăm în 
acest mod să cunoaştem că acolo, în lumea spirituală, suntem 
înconjuraţi de entităţi spirituale care nu îmbracă niciodată un corp 
fizic, tot aşa cum aici, în lumea fizică, suntem împreună cu fiinţe care 
sunt ca şi noi întrupate într-un corp fizic. învăţăm însă să cunoaştem 
concret această lume spirituală şi entităţile sale; nu învăţăm să le 
cunoaştem dacă nu ne-am însuşit lăuntric, caracterologic, cu 
însufleţire, pe calea cunoaşterii, sentimentul de altruism, de dăruire de 
sine dezinteresată. Căci aceasta este taina existenţei pământeşti 
corporale: în timp ce începând de la naştere şi trecând prin vârsta 
copilăriei, când suntem încă mai mult sau mai puţin dominaţi de 
instincte (inconştient sau semiconştient), creştem, afundându-ne tot 
mai rnult în corpul nostru, păşim - şi tocmai acest lucru apare foarte 
clar în faţa ochilor sufleteşti ai omului - în lumea aceasta exclusiv prin 
intermediul organelor noastre fizice. Ne pierdem sub aspect sufletesc 
şi spiritual în vreme ce activăm în mod creator mai cu seamă asupra 
corpului nostru. Această latură spirituală-sufletească se stinge din 
conştienţa noastră. Tot ce este cuprins în lume ajunge la noi prin 
mijlocirea corporalului. De aceea materialismul are dreptate în 
domeniul conştienţei terestre, căci pentru ceea ce este pe Pământ 
trebuie să ne slujim de corpul nostru, dacă rămânem la nivelul 
conştienţei terestre, pe care nu o putem obţine decât prin ceea ce este 
corporal. Pentru conştienţa terestră trebuie să rămânem la percepţii 
corporale, dacă nu dorim să ne ridicăm la conştienţa independentă de 
corporal. 

Trebuie să spunem, aşadar, că pentru a ajunge la cuprinderea lumii 
spirituale şi a propriei sale fiinţe suprasensibile omul trebuie să 
dezvolte în sine ceva, căci corpul îl împiedică să le sesizeze. Corpul ne 
smulge din lumea spirituală, ne înstrăinează de lumea spirituală şi ne 
trage tot mai mult înapoi spre propria persoană şi spre egoism, iar 
pentru cunoaşterea spirituală trebuie, ca şi în dragoste, să ieşim din noi 
înşine. Atunci când omul ajunge la o conştienţă independentă de 
corporal, iese la iveală îndeosebi adevărul profund semnificativ că 
omul trece de repetate ori prin viaţa pământească. Nu ne dăm seama de 
cele care au pătruns în sufletul nostru prin aceste vieţi repetate de pe 
Pământ, deoarece suntem închişi în corp. în decursul vieţii noastre 
facem cunoştinţă cu cineva care reprezintă pentru noi un destin, 
întâlnim acea persoană la o anumită vârstă şi trăim împreună momente 
care îşi vor pune amprenta asupra întregii noastre vieţi ulterioare. Dacă 
însă privim în mod obiectiv înapoi la desfăşurarea vieţii noastre până 
în momentul acestei întâlniri, ne dăm seama, cu ajutorul vederii 
spirituale, de ceva ce nu putem observa cu privirea fizică, de faptul că, 
în realitate, întreaga noastră viaţă pământească de până atunci a fost o 
căutare a acelei persoane. De aceea, oamenii care au ajuns în acest 
spirit la bătrâneţe, privind în urmă la cursul vieţii lor pământeşti, au 
spus întotdeauna: Ceea ce am găsit în această viaţă pământească ni se 
înfăţişează ca fiind întru totul în concordanţă cu un anumit plan. Este 
ca şi cum încă de mic copil porneşti în direcţia în care mai târziu te vei 
întâlni cu un anumit om. Când îţi priveşti cu ochii spiritului drumul 
vieţii, trebuie să-ţi spui că fiecare pas a fost dirijat în aşa fel încât până 
la urmă să se poată realiza un asemenea eveniment. Şi cu cât 
pătrundem mai mult în această trăire, ajungem să înţelegem că tot ceea 
ce facem, tot ceea ce se află sub influenţa forţelor fizice terestre, este 
dirijat din altă parte. Ajungem să recunoaştem că viaţa pe care o trăim 
în prezent este dependentă de vieţile pământeşti anterioare şi că în 
intervalele dintre ele, între moarte şi următoarea naştere, au existat şi 
alte vieţi, în lumea spirituală. 

Dar nu ajungem la confirmarea acestor vieţi dacă nu suntem în stare să 
ne dezvoltăm dragostea de cunoaştere şi cunoaşterea plină de iubire. 
Căci nu este atât de uşor, aşa cum ne închipuim adesea, să ajungem la 
cel care am fost odinioară. Pentru actuala noastră personalitate, cel 

care am fost într-o existenţă pământească anterioară este tot atât de 
străin ca şi un alt om pe care l-am întâlni. Numai dacă suntem în stare 
să realizăm o cunoaştere plină de iubire şi o dragoste de cunoaştere 
putem să concepem cu adevărat prin cunoaştere pe acest altul faţă de 
care la început ne simţim cu totul străini. Dar atunci el pătrunde în 
conştienţa noastră. 

La fel stau lucrurile cu fiecare pas făcut spre o cunoaştere spirituală 
superioară; trebuie să realizăm ceva de felul cunoaşterii pline de 
iubire, deci ceva legat intim de personalitatea noastră, ceva în care 
suntem implicaţi direct, personal, ceva ce nici nu arn putea avea dacă 
nu am fi implicaţi personal în problema respectivă. Dar prin faptul că 
noi ne integrăm într-o astfel de lume, că în fond ne extindem 
cunoaşterea existenţei dincolo de naştere şi de moarte, că o extindem 
mai presus de lumea simţurilor - vedem peste tot, în regnul vegetal, 
animal, mineral, entităţi care acţionează spiritual -, prin aceasta ne 
ridicăm într-un regn al adevărului pe care acum impulsurile morale îl 
pot primi în cunoaşterea noastră. Pentru om, în special, aceasta se 
prezintă în felul următor. Zicem că de multe ori este extraordinar de 
greu să ne îndurăm soarta. Desigur, dacă ne limităm la viaţa 
pământească fizică, senzorială, putem vedea că mult prea des lucruri 
care izvorăsc din cele mai bune impulsuri morale nu au succes, pe 
când altele care nu pornesc din impulsuri bune, morale, pot determina 
mari succese. De ce se întâmplă aşa? Se întâmplă aşa tocmai din 
motivul că această lume fizică, senzorială, cu care în oarecare măsură 
ne-am „îmbrăcat 44 , o părticică din ea fiind haina trupului nostru, nu 
cuprinde în nici un fel impulsuri morale. Impulsurile morale se sting în 
contact cu întreaga noastră activitate şi comportare în cadrul lumii 
fizice, cel mult poate să apară o compensare convenţională. Dar prin 
cunoaştere spirituală învăţăm să ne dăm seama că lumea aceasta nu 
este unică, ci este îmbibată pretutindeni de spiritualitate şi învăţăm de 
asemenea să cunoaştem cum ceea ce aducem prin comportarea noastră 
morală sau imorală este luat cu noi în această lume a spiritualităţii. 
Dacă învăţăm să recunoaştem că adevărul este ceva sănătos iar 
greşeala ceva maladiv, atunci extindem această cunoaştere şi asupra 
realităţii morale şi a erorii imorale şi învăţăm să cunoaştem că omul, 
prin faptul că se dăruieşte adevărului moral, devine în domeniul 
interior, spiritual-sufletesc, un om pe deplin format. Nu este necesar ca 

acest lucru să se manifeste direct în trupul pământesc actual. Prin 
faptul că trăieşte în sine un impuls moral, el devine un om spiritual- 
moral pe deplin format lăuntric. Cel care se abandonează greşelii 
ajunge să fie lăuntric un infirm, sub aspect spiritual-sufletesc. Apoi el 
învaţă să recunoască ceea ce este moral ca fiind ceva sănătos, iar 
greşeala ca fiind un factor de îmbolnăvire şi învaţă să recunoască că 
viaţa desfăşurată în adevărul moral îl modelează pe om în mod 
armonios. Insă aceasta este ceva care nu se exteriorizează imediat, în 
ciclul evolutiv în care ne aflăm acum, în trupul fizic pe care îl avem ca 
rezultat a ceea ce ne-am însuşit prin activitatea noastră dintr-o 
existenţă pământească anterioară. Dar după cum ne orientăm spre 
adevărul care este sănătos moral sau spre greşeala nesănătosă moral, 
ajungem să fim fie oameni sănătoşi, echilibraţi în spirit şi în suflet, fie 
infirmi din punct de vedere spiritual şi sufletesc. Atunci când trecem 
pragul morţii şi lepădăm corpul fizic, acesta nu mai reprezintă o 
piedică. Atunci fiinţa noastră spirituală-sufletească dobândeşte în 
totalitate fizionomia pe care ne-am însuşit-o prin înfăptuirea celor 
bune sub aspect moral sau a celor rele sub aspect moral; atunci trăim 
fie ca om desăvârşit în suflet şi spirit fie ca infirm în spirit şi suflet. 

Trecem aşa prin lumea spirituală până ajungem iar într-un corp fizic, 
pământesc, prin care ne clădim singuri, dinăuntru, propriul nostru 
destin, astfel încât fie că, datorită faptului că aducem din existenţa 
terestră anterioară un echilibru spiritual-sufletesc, putem să ne 
alcătuim un corp omenesc fără cusur, pe care îl putem orienta în viaţă 
spre diverse activităţi, fie că, datorită faptului că ajungem aici cu o 
infirmitate morală, ne comportăm cu stângăcie şi nepricepere în 
dirijarea corpului nostru pămânesc, din faza embrionară şi până la 
vârsta adultă; prin aceasta ne pregătim un destin lăuntric care se 
manifestă apoi şi ca destin exterior. Cel care este capabil să analizeze 
viaţa fără idei preconcepute îşi va da seama cum se înlănţuie formarea 
interioară a destinului cu trăirea destinului exterior, prin faptul că 
suntem în stare să ne folosim de trup şi de tot ce se leagă de acesta, că, 
prin intermediul trupului, avem de-a face cu lumea fizică, sensibilă, că 
îl putem dirija din interior cu îndemânare sau cu nepricepere. Pregătim 
prin aceasta, măcar în parte, şi evenimentele exterioare, astfel că 
destinul nostru exterior apare ca un rezultat parţial al destinului 
interior. Iar aceste încercări prin care trecem se compensează mereu pe 

parcursul existenţelor terestre care se succed una după alta. 

în felul acesta dobândim de fapt în lumea spirituală - şi ea este cea în 
care ceea ce este drept şi ceea ce este greşit sub aspect spiritual se 
transformă în ceea ce este sănătos şi ceea ce este bolnav - forţele 
modelatoare ale spiritual-sufletescului şi ale impulsurilor morale. 
Lumea morală devine pentru noi o realitate incontestabilă şi noi ne 
spunem: în aceeaşi existenţă pământească impulsul moral nu poate să 
exercite o acţiune directă asupra fizicului; când trece însă dintr-o viaţă 
pământescă în următoarea, influenţa sa dătătoare de sănătate se resimte 
în întreaga sa realitate, aşa cum în lumea fizică acţionează forţele 
căldurii, lumina si electricitatea. Părerea că ordinea morală a lumii ar fi 
numai o abstracţiune pornită de la oameni se datorează convingerii că 
putem cunoaşte numai condiţiile care caracterizează lumea fizică. în 
acest caz pornim de la efecte către cauze. Dar şi în lumea spirituală 
putem cunoaşte condiţiile care determină interacţiunea forţelor, numai 
că trebuie să avem în vedere că, pentru efectele care se manifestă într- 
o existenţă pământească, cauzele se află într-o viaţă pământească 
anterioară - între acestea două aflându-se şi o etapă de viaţă în lumea 
spirituală. Cu alte cuvinte, trebuie să ne dăm seama la ce nivel se fac 
simţite cauzele şi acţiunile care determină destinul omenesc. Prin 
aceasta, ceea ce era considerat altminteri numai o cunoaştere fizică 
solidă se extinde şi în domeniul ordinii morale- spirituale a lumii, şi 
astfel cucerim această ordine morală- spirituală a lumii. 

S-ar putea însă aduce, la adresa acestei cunoaşteri spirituale, obiecţia 
pe care am menţionat-o deja ieri: toate acestea sunt foarte frumoase, 
dar în primul rând oamenii nu posedă această cunoaştere spirituală; 
numai acela care este cercetător spiritual poate să îmbrace în cuvinte şi 
idei ceea ce vede el în lumea spirituală, şi doar aşa pot fi sesizate 
aceste idei. V-am spus încă de ieri că pentru a realiza un tablou trebuie 
să fii pictor, dar pentru a resimţi frumuseţea si conţinutul lăuntric al 
tabloului nu este nevoie să fii pictor, ci trebuie să te laşi numai în voia 
naturii omeneşti, fără rezerve şi prejudecăţi. Aceasta este situaţia şi în 
privinţa ştiinţei spirituale. Pentru a o „zugrăvi 44 tu însuţi în idei trebuie 
să fii cercetător spiritual, dacă însă este prezentată în conferinţe şi în 
literatura corespunzătoare dedicate acestui subiect, ea se înfăţişează ca 
şi tabloul privit de cineva care nu este pictor. Nu este nevoie de nimic 

altceva decât să te laşi în voia simţului realităţii, fără rezerve şi 
prejudecăţi, şi vei obţine o imagine sănătoasă a lumii spirituale! Da, 
trebuie chiar să vă spun ceva cu totul deosebit în această privinţă. 

Astăzi se întâmplă mereu aşa: deoarece ştiinţa spirituală despre care 
vorbim acum este ceva relativ nou pentru civilizaţia noastră, acela care 
este susţinătorul ştiinţei spirituale pe baza cunoaşterii sale directe este 
foarte izolat şi este nevoit să se limiteze la înveşmântarea ei în cuvinte 
şi idei pentru ca să o poată împărtăşi oamenilor. S-ar putea crede că 
ceea ce are de spus l-ar privi de fapt doar pe el însuşi. După cum stau 
astăzi lucrurile - încă mai stau aşa, dar trebuie să sperăm că foarte 
curând această situaţie se va schimba, căci ştiinţa spirituală este ceva 
care îl însufleţeşte pe om -, omenirea apare numai ca receptoare faţă 
de cel care are cunoaşterea spirituală. însă pentru cel care pătrunde 
astăzi în această cercetare la cunoaşterea spirituală printr-o 
contemplare proprie, directă, pentru acela această ştiinţă spirituală este 
totuşi altceva decât pentru oamenii care, după cum tocmai v-am arătat, 
o preiau printr-un simţ sigur al realităţii. V-am spus încă de ieri: într- 
un anumit punct al cunoaşterii spirituale trebuie să treci printr-o durere 
care nu poate fi asemuită cu nici o altă durere din lume. Este punctul în 
care pătrundem dincolo de propria noastră existenţă spirituală dintre 
naştere şi moarte, ieşim în marea largă a veşniciei spirituale în care ne 
găsim atunci când trecem pragul morţii şi în care am fost înainte de a 
coborî prin naştere în viaţa fizică de pe Pământ. Trebuie să trecem 
printr-o durere nespusă atunci când cunoaşterea noastră ajunge să 
părăsească lumea fizică, senzorială, şi vrea să pătrundă în lumea 
spirituală. S-ar putea spune că această durere influenţează întreaga 
viaţă a omului. Şi; mai înainte de toate, celui care astăzi - căci aşa 
trebuie să fie în prezent - parcurge prin propriile sale forţe iniţierea, 
pătrunderea în cunoaşterea superioară, această cunoaştere superioară i 
se înfăţişează ca ceva care la început cuprinde omul integral, dar care 
apoi se desprinde de el în mod incredibil de intens. Daţi-mi voie ca în 
acest loc să vă relatez ceva care în aparenţă are un caracter cu totul 
personal; dar ceea ce este cu totul personal aici - astăzi voi intra mai 
mult în aspectul personal - are şi un caracter impersonal, ceea ce poate 
fi resimţit de oricine care ajunge într-o situaţie similară. 

Mai întâi cunoaşterea în spirit cuprinde omul în întregime. 

Cunoaşterea intelectuală obişnuită cuprinde numai mintea omului, 

raţiunea, adică ceea ce în fond are o atitudine foarte neutră faţă de 
trăirea personală directă. Se ştie că numai capul trebuie supus 
efortului, pe când celelalte sunt pe de lături. Desigur, pentru a obţine 
anumite lucruri în cunoaşterea actuală trebuie să stăm mult timp 
aşezaţi. Mulţi ar avea ceva de spus despre această şedere, pe care 
deseori au întrerupt-o, pentru că nu este plăcută. însă de fapt în 
cunoaşterea obişnuită omul nu se solicită în întregime. Dacă însă 
pătrundem, după cum v-am arătat, în cunoaşterea adevărată a lumii 
suprasensibile, avem această senzaţie: dacă îţi soliciţi numai raţiunea, 
al cărei organ este capul, această cunoaştere spirituală se risipeşte ca 
un vis, se şterg atât ideile de largă cuprindere cât şi amănuntele. Intr- 
adevăr, atunci când păşeşti în lumea spirituală, când treci pe lângă ceea 
ce se numeşte „păzitorul pragului 44 spre lumea spirituală, înduri un 
chin cumplit, nu datorită conţinutului celor dobândite prin cunoaştere 
- căci acesta este foarte real -, ci datorită necesităţii de a pune 
existenţa în deplină realitate în interiorul conştienţei. De fapt, foarte 
mulţi oameni sunt capabili să aibă relativ repede trăiri în lumea 
spirituală. Dar pentru aceasta este nevoie de prezenţă de spirit, adică 
de o percepere rapidă. Pentru cei mai mulţi oameni ceea ce li se 
întâmplă în lumea spirituală este într-adevăr acolo, dar înainte de a 
reuşi să-i acorde atenţie a şi dispărut. Trebuie să ai prezenţă de spirit 
ca să-ţi îndrepţi repede privirea sufletească spre ceea ce ai trăit. 
Prezenţa de spirit este ceva extrem de necesar pentru cunoaşterea 
spirituală. Trebuie să dăm foarte mare atenţie prezenţei de spirit, aşa 
cum am arătat în cartea mea Cum putem ajunge la cunoaşterea 
lumilor superioare? Când reuşim să cuprindem aceste cunoştinţe 
situate în afara spaţiului şi timpului - de aceea ne şi scapă cu atâta 
uşurinţă, pentru că se află în afara acestor coordonate - atunci, sub 
aspect exterior, ele ni se prezintă ca visele. Este foarte greu să treci 
dincolo de acest caracter de vis al lor. Dacă le abordăm numai cu 
mintea, ele ne scapă ca şi visele. Aş îndrăzni să spun că cel care 
vorbeşte în idei desprinse din lumea spirituală trebuie întotdeauna să 
aibă, chiar în momentele când vorbeşte, această lume spirituală în faţa 
sa. Dar el nu se poate obişnui cu această şedere în interiorul lumii 
spirituale dacă nu participă la cunoaştere, cel puţin într-un anumit fel, 
cu întreaga sa făptură. Unii pot realiza aceasta într-un fel, alţii într-alt 
fel. De exemplu, pentru mine este întotdeauna o necesitate să-mi fixez, 
fie prin câteva cuvinte disparate, fie prin mici desene simbolice, 

rezultatul contemplării spirituale. Nu este vorba de a realiza în vreun 
fel o scriere mediumică. Este o scriere complet lucidă, absolut 
conştientă, prin care însă este activat nu numai capul ci şi altceva, care 
face ca activitatea omului să fie extinsă prin implicarea integrală a 
făpturii sale, atunci când se şi scrie concomitent. Nu contează dacă 
ceea ce s-a scris în acest fel va fi utilizat ulterior ca notiţe, contează 
numai ceea ce faci. Pot să vă mărturisesc că în viaţa mea am adunat cu 
carul astfel de caiete de însemnări la care nu m-am mai uitat niciodată 
după aceea - căci ceea ce contează este să poţi reţine ceea ce ai văzut 
în lumea spirituală cu o forţă mai mare decât simpla forţă a minţii. 
Reţinem cu o forţă mai mare atunci când trăirea respectivă se revarsă 
prin mâna noastră, datorită acelui impuls al voinţei care ne determină 
să scriem. Această fixare a evenimentelor interioare din lumea 
spirituală este condiţionată de trăirea adevărurilor, s-ar putea spune „în 
mod organic 44 , cu întreaga făptură. 

Se mai adaugă ceva aici, ceva ce nu trebuie să rămână aşa în civilizaţia 
noastră, după cum nu era aşa nici în trecut, când căile spre cunoaşterea 
iniţiatică erau total diferite. Am în vedere o problemă care astăzi se 
prezintă în mare măsură în felul următor. Dacă ai realizat pe vremuri 
ceva în domeniul ştiinţei spirituale la care ai vrea să revii mai târziu şi 
când, ca de exemplu în cazul meu, eşti deja un om în vârstă şi ceea ce 
ai vrea să comunici acum a fost înfăptuit de tine poate cu patruzeci de 
ani în urmă, aceasta pare ceva de domeniul trecutului şi deci 
activitatea spirituală pe care o depui arată de fapt aproape ca şi când ai 
vrea să prezinţi cuiva ceva ce ai citit într-o carte veche de care eşti 
complet străin. Aş vrea să mă înţelegeţi: ceea ce ai realizat tu însuţi cu 
ani în urmă ajunge să-ţi fie tot atât de străin ca ceva care este scris într- 
o carte din anul respectiv cu care nu ai nici o legătură. Se desprinde, 
nu ca în cazul cunoaşterii abstracte de care v-am vorbit, dar, spiritual, 
se desprinde de tine. Ceea ce în alte situaţii, în afara cunoaşterii 
iniţiatice, este resimţit ca fiind în mod foarte justificat legat de propria 
noastră fiinţă ni se înfăţişează aici ca o altă persoană. Pot să spun că 
unele cărţi primite din partea prietenilor îmi sunt astăzi mai apropiate 
decât cele pe care le-am scris eu însumi mai demult. îmi recitesc 
cărţile din tinereţe numai dacă este neapărată nevoie, de exemplu, 
atunci când trebuie să fac corectura la reeditări, căci deja ele sunt 
străine de mine. Deci contribuţia pe care trebuie s-o aducă astăzi 

cercetătorul spiritual se desprinde de persoana sa, devine ceva 
obiectiv. De aceea nu poţi resimţi în mod cu totul elementar vreo 
bucurie extraordinară sau vreo înălţare extraordinară şi aşa mai 
departe. însă acest lucru nu este legat de cunoaştere ca atare, ci de 
modul şi condiţiile în care încă mai este necesar să se ajungă la ea în 
zilele noastre - în singurătate. în vremurile de demult, când încă 
domnea o manieră mult mai instinctivă, mai puţin conştientă, de a 
ajunge la ştiinţa iniţiatică, singurătatea nu era deloc favorabilă pentru 
cultivarea acestei ştiinţe iniţiatice. Dacă urmăriţi istoria în această 
direcţie, veţi constata că ştiinţa iniţiatică este întotdeauna cultivată în 
cadrul unor societăţi. Astfel de societăţi există şi astăzi, dar acum ele 
nu fac decât să întreţină tradiţia. Cel care vorbeşte astăzi, direct din 
cele desprinse din calea sa personală spre cunoaştere, este deja sortit 
într-o anumită măsură singurătăţii. 

Dar cum erau orânduite societăţile de acest fel şi cum vor fi ele din 
nou organizate atunci când cunoaşterea celor spirituale va fi acceptată 
iarăşi de civilizaţie, când va fi chemată iarăşi să se implice în toate 
domeniile vieţii şi în practică? Căci ea va putea face aceasta când 
oamenii îşi vor însuşi cunoaşterea spirituală. în astfel de societăţi se 
proceda aşa: prin propriul acord liber consimţit, fiecare prelua o 
anumită parte a cunoaşterii. Unul îşi concentra cercetarea spirituală 
proprie pentru a studia influenţa lumii aştrilor asupra vieţii omeneşti, 
un altul studia calea parcursă de viaţa omenească de la existenţa 
spirituală premergătoare celei terestre la pătrunderea în sfera terestră. 
Prin aceasta se urmărea să se creeze posibilitatea cercetării în amănunt 
a diferitelor domenii. Căci dacă este nevoie de zece ani numai pentru 
ca să se ştie câte ceva despre influenţa aştrilor asupra vieţii omeneşti, 
pentru a cerceta în detaliu doar câţiva paşi de pe calea ce duce de la 
viaţa premergătoare celei pământeşti la viaţa pământească sunt 
necesari nu zece ani, ci o întreagă viaţă de om. De aceea, această 
împărţire a cunoaşterii în mai multe domenii distincte era pe de-a- 
ntregul îndreptăţită. în felul acesta fiecare se încadra în domeniul 
asupra căruia se concentra în mod special, lăsând ca toate celelalte să 
le primească de la confraţii săi. Astfel că el avea parte în acelaşi timp 
de acea trăire interioară care constă în producerea cunoaşterii şi de 
cealaltă trăire, care constă în receptarea unor cunoştinţe pe care nu le- 
ai produs tu însuţi. Când omenirea va ajunge în sfârşit să fie mai caldă, 

când în sfârşit inimile se vor deschide pline de căldură, ştiinţa 
spirituală va trebui să se prezinte ca o imagine pictată. Atunci omul va 
putea recepta, prin simţul său natural al realităţii, ce anume este 
cuprins în ideea pe care n-a produs-o el însuşi, dar pe care o resimte 
direct prin faptul că o preia prin intermediul simţului său neîngrădit al 
realităţii. în altă ordine de idei, el va resimţi şi acea durere şi suferinţă 
despre care v-am vorbit, pe scurt toate nuanţele implicării personale, la 
contactul cu cunoaşterea care i se înfăţişează. Datorită acestui fapt, el 
va răzbi pe baza propriilor sale forţe sufleteşti până la înţelegerea celor 
spirituale. Omul poate face aceasta atunci când primeşte adevărurile 
spirituale. în ziua de astăzi de multe ori omul trebuie să renunţe la 
acest lucru, să se resemneze sub acest aspect, atunci când el însuşi 
produce ceva într-un domeniu anume al adevărurilor ştiinţei spirituale. 
De aceea, roadele adevărurilor ştiinţei spirituale pot să ajungă tocmai 
la aceia care, având o inimă plină de căldură, receptează aceste 
adevăruri. în vechile confrerii spirituale-ştiinţifice oamenii tocmai asta 
trebuiau să facă, să recepteze. De aceea i se delimita cuiva - sau el 
însuşi îşi selecta - un anumit domeniu de cercetare spirituală în care 
acesta renunţa la orice receptare însufleţitoare, care îmbogăţeşte viaţa, 
în schimb el beneficia de această îmbogăţire a vieţii prin cele receptate 
de la ceilalţi confraţi. Ceva asemănător ar trebui să se producă din nou 
în viitor. 

Yă relatez acestea nu pentru a vă prezenta o situaţie relativ personală, 
ci pentru ca prin această latură personală, afectivă, să vă atrag atenţia 
că roadele ştiinţei spirituale despre care am vorbit nu sunt condiţionate 
de necesitatea de a fi produse de cineva personal. Şi la aceasta poate 
ajunge oricine dacă ţine seama cât de cât de ceea ce am arătat de 
exemplu în cartea mea Cum putem ajunge la cunoaşterea lumilor 
spirituale? ca exerciţii sufleteşti, meditaţie, concentrare şi aşa mai 
departe. Dacă prin aceasta el realizează o activitate sufletească în sinea 
sa, chiar numai pentru a înainta cu câţiva paşi în adâncul vieţii, aceasta 
face să i se deschidă inima pentru ceea ce poate fi receptat de la 
cercetătorii spirituali de vocaţie. Şi atunci darul spiritual primit devine 
ceva ce se poate ataşa strâns de ceea ce este personal, deoarece se 
adresează elementului personal din om. Atunci omul ajunge personal 
la izvoarele acelei vieţi din care se trage veşnicia în esenţa sa. Atunci 
se cufundă în ceea ce a fost înainte de viata pământească, a omului; în 

ceea ce va fi după această viaţă pământească, se cufundă în trăirile pe 
care le-a avut în lumea spirituală înainte de viaţa pământească şi pe 
care le va avea după această viaţă pământească, după ce, trecând prin 
poarta morţii, va ajunge în lumea spirituală. Din omul iniţial, inferior, 
creşte al doilea om, superior. Dar cel de-al doilea om, superior, nu 
poate să ia avânt, nu putem dobândi înţelegerea ideilor ştiinţei 
spirituale, dacă nu putem simţi că ne aflăm cu ceva în lumea spirituală 
aşa cum aici, în lumea fizică, cu idei ferme despre natură, ne simţim 
ancoraţi în ceva. Faptul că avem muşchi şi oase ne leagă de natura 
exterioară, prin aceasta suntem ancoraţi cu propria noastră natură 
fizică în natura fizică exterioară. Atunci când înţelegem conţinutul 
adevărat al ideilor spirituale şi le recunoaştem ca fiind acelaşi lucru cu 
lumea spirituală, învăţăm să ne simţim integraţi într-o lume spirituală, 
divină, aşa cum prin corpurile noastre ne simţim integraţi în lumea 
sensibilă. Şi acest sentiment de apartenenţă este important, căci prin el 
ne putem concepe şi în fiinţa noastră spirituală, aşa cum prin corpul 
nostru ne concepem în fiinţa noastră fizică. Aşa cum însă prin corpul 
nostru sesizăm numai fiinţa trecătoare, existenţa dintre naştere şi 
moarte, tot aşa prin existenţa noastră spirituală-sufletească ne vedem 
pe noi înşine în lumea veşnică, spirituală-divină. Tocmai pentru că ne 
cufundăm mai adânc în personal, aflăm cum nu numai omul în 
general, omul abstract, îşi are rădăcinile într-o lume spirituală, ci mai 
aflăm cum fiecare ins tocmai prin ceea ce are el personal - prin aceea 
că poate să trăiască pe Pământ în deplină individualitate, într-un 
anumit loc şi într-o anumită perioadă - îşi are rădăcinile, în mod cu 
totul elementar, într-o lume spirituală, în lumea spirituală căreia îi 
aparţine şi care are caracter etern. Deoarece simte aceasta, el simte, ca 
să spunem aşa, glasul care îi strigă: Fereşte-te să devii, prin conţinuturi 
spirituale nesănătoase, un infirm din punct de vedere spiritual- 
sufletesc, căci şi tu ai fost pus la socoteală ca oricare om nu numai în 
general, ci ai fost pus la socoteală pentru că eşti un om cu propria ta 
personalitate, cu individualitatea ta. 

în această umanitate personală, cea mai individualizată, omul se 
cufundă prin gândurile sale religioase şi cele mai elevate senzaţii 
artistice pe care le poate încerca în raport cu Universul. De aceea, 
ştiinţa spirituală duce direct la sentimente religioase. Oricine poate să 
vadă din cărţile noastre cum creştinismul este aprofundat, cum este 

prezentat în deplină lumină şi în adevărata sa esenţă abia prin 
adâncirea în trăirile personal-omeneşti ale lui Christos, care s-a arătat 
sub o înfăţişare personală. Prin faptul că în această manieră, pe o cale 
personală, pătrundem până la o entitate spirituală veşnică, doar prin 
acest fapt personalitatea noastră se integrează cu nuanţa potrivită în 
lumea reală, căci astfel devenim conştienţi că fiecare dintre noi este 
luat în considerare în mod personal. Şi atunci dobândim într-adevăr 
cunoaşterea spiritului ca ceva care devine direct un drum personal al 
omului în viaţă. Ne simţim atunci ca şi cuprinşi lăuntric de conţinutul 
cunoaşterii spirituale, aşa cum corpul nostru este cuprins de forţa 
năvalnică a sângelui care îi întreţine viaţa. 

Ne simţim ca şi când existenţa noastră individuală, personală, pe 
Pământ ar putea fi oarecum caracterizată prin următoarea comparaţie. 
Undeva are loc o adunare. Se insistă să venim la acea adunare. Se 
insistă în mod individual să venim la acea adunare, întrucât acolo se 
aşteaptă să se spună tocmai ceea ce numai noi, numai Eul nostru 
propriu ca individualitate personală poate aduce în discuţie. Să 
presupunem că înainte de a merge la această adunare unde suntem 
aşteptaţi facem un anumit lucru care are drept urmare faptul că nu mai 
putem merge acolo. Nu mai mergem. Vom fi cel care este aşteptat - şi 
care nu vine! 

întrucât ştiinţa spirituală devine o chestiune personală, omenească, 
învăţăm să cunoaştem treptat că ceea ce facem în viaţă prin ştiinţa 
spirituală îmbogăţeşte viaţa şi sub aspectele cele mai practice ale ei. 
învăţăm să recunoaştem faptul că drumul nostru personal în viaţă este 
orientat într-o direcţie în care suntem aşteptaţi. Contemplând lumea 
spirituală, lumea în care entităţi spirituale divine acţionează în mod 
creator asupra existenţei noastre individuale, vedem în acelaşi timp un 
loc unde ne dăm seama că suntem aşteptaţi şi vom răspunde acestei 
aşteptări care ni se adresează şi vom ajunge la aceia care ne vor fi 
alături într-o lume superioară, spirituală, numai atunci când pe calea 
vieţii omeneşti personale vom găsi în lumea spirituală pe omul acesta 
etern în armonia sa deplină, în deplina sa putere, primind de la el 
elementul spiritual-sufletesc. în felul acesta cunoaşterea spirituală 
adâncită în ceea ce este omenesc ne conduce la situaţia de a trebui să 
decidem dacă vom pătrunde acolo sus, în domeniul în care omenescul 

convieţuieşte cu spiritualul, acolo unde suntem aşteptaţi sau dacă - noi 
trecem, doar, prin naşteri şi morţi - vom ajunge o dată până acolo unde 
ni se vor adresa aceste cuvinte pline de reproş: Tu ai fost aşteptat - şi 
nu ai venit! 

Rudolf Steiner 

OMUL SUPRASENSIBIL ÎN CONCEPŢIA ANTROPOSOFICĂ 
GA 231 



CONFERINŢA I 



Haga, 13 noiembrie 1923 

Desigur că înţelegeţi cu câtă mulţumire m-am reîntors la 
dumneavoastră, pentru a discuta în faţa dumneavoastră şi cu 
dumneavoastră chestiuni antroposofice. Fireşte, poate că acest lucru se 
întâmplă destul de rar, totuşi se întâmplă să se spună în asemenea 
ocazii multe lucruri care pot da ocazia să se prelucreze mai departe 
cele spuse. Acest lucru este, de fapt, întotdeauna baza unei întâlniri, 
chiar şi atunci când ea nu poate fi realizată şi în mod spaţial. 

De data aceasta ne-am întâlnit şi pentru a forma, cu această ocazie, 
Societatea antroposofică olandeză. Formarea acestor societăţi, în 
diferite ţări, este necesară în împrejurările actuale, dacă vrem să creăm 
o cât mai bună bază individuală, solidă, pentru ceea ce avem nevoie în 
prezent. Societatea antroposofică generală, care va lua fiinţă de 
Crăciun, la Dornach, nu va putea fi întemeiată decât atunci când 
fiecare societate, din diferite ţări, va fi reprezentată în aşa fel, încât 
reprezentanţii ei să exprime realmente - aş vrea să spun - lăuntricul 
substanţial al fiecărei individualităţi antroposofice în parte. în acest 
caz, vom putea realiza ceva foarte necesar, ceva foarte însemnat şi 
important când vom întemeia Societatea antroposofică generală. Dacă 
puteţi să simţiţi, împreună cu mine, cât de importante sunt aceste 
lucruri, pentru ziua de azi, atunci vom putea crea cu toţii ambianţa 
necesară acestor câteva zile*. Şi, pornind din această ambianţă, aş dori 
să vă mulţumesc din suflet pentru cuvintele dumneavoastră şi să vă 
transmit tuturor cele mai cordiale salutări pentru aceste zile. 

* într-o cuvântare introductivă se indicase însemnătatea acestei 
sesiuni pentru întemeierea unei societăţi antroposofice a Olandei. 
(Nota trad.) 

Pentru aceste conferinţe interne s-a ales tema: Omul suprasensibil aşa 
cum poate fi înţeles în mod antroposofic. Vom încerca să exprimăm 
această cunoaştere suprasensibilă şi această înţelegere a omului din 
cele mai diferite perspective. Deoarece nu putem avea decât un mic 
număr de conferinţe, aş dori să pătrund chiar de acum în miezul 
consideraţiunilor. 

Când vorbim despre omul suprasensibil, noi ne punem de la început în 
opoziţie cu felul cum se vorbeşte în prezent despre om. De fapt, de 
mult timp nu se mai vorbeşte despre omul „suprasensibil 44 , chiar şi 
atunci când cineva are concepţii idealiste; în cultura şi în cunoaşterea 
curente ale prezentului nu se vorbeşte despre omul care trece prin 
naşteri şi morţi succesive. Căci, de-a lungul veacurilor, a devenit ceva 
firesc să se spună copiilor deja, în şcoală, cum concepţia modernă 
despre lume ar fi dovedit că Pământul este ca un grăunte de praf în 
Univers; pe acest grăunte de praf se mişcă prin lume, cu o iuţeală 
nebună, omul, un grăunte de praf încă şi mai mic care, fireşte, nu are 
nici o însemnătate pentru sensul cosmic. Dar, în timp ce această 
concepţie despre grăuntele pământesc de praf a pătruns în toate minţile 
şi în acelaşi timp în toate inimile, s-a pierdut azi cu totul posibilitatea 
de a face o legătură între om şi ceea ce se află în afara a ceea ce este 
pământesc. Şi chiar dacă oamenii nu sunt dumiriţi, chiar dacă aceste 
lucruri rămân în inconştient, vorbeşte în ziua de azi, într-o limpezime 
incontentestabilă, către sufletul omenesc ceva ce invită în mod energic 
pe om să-şi îndrepte din nou privirea către partea suprasensibilă a 
fiinţei sale şi - în acelaşi timp - a fiinţei Cosmosului. Căci în ultimele 
veacuri noi am primit materialismul şi în ceea ce priveşte cunoaşterea 
oamenilor. Ce este oare acest materialism? 

Materialismul este acea concepţie despre lume care ia în considerare 
omul în măsura în care a rezultat din substanţele şi forţele acestui 
Pământ. Şi chiar dacă unii subliniază că omul nu se compune numai 
din substanţele şi forţele Pământului, noi totuşi nu posedăm nici o 
ştiinţă care să se ocupe cu acea parte din om care nu vine din 
substanţele şi forţele acestui Pământ. De aceea, afirmaţia multora 

dintre cei care, din punctul lor de vedere, sunt bine intenţionaţi, cum că 
totuşi partea eternă din om ar putea să fie înţeleasă nu este cu totul 
cinstită. Acest materialism nu există numai pentru a contrazice; azi a 
devenit un dilentantism această contrazicere a materialismului. 
Concepţiile teoretice care se bazează pe materialism fie pun la îndoială 
o lume spirituală, fie o neagă cu desăvârşire, sau cel puţin se îndoiesc 
că ar putea fi cunoscută, sau neagă această cunoaştere; nu aceste 
puncte de vedere sunt ceea ce trebuie luat în considerare în primul 
rând. Ceea ce este însă de luat în considerare în primul rând este partea 
covârşitor de impunătoare a materialismului. La ce foloseşte, în 
definitiv, când, dintr-o anumită stare sufletească sau prin tradiţie 
religioasă, oamenii spun: Gândirea omului, simţirea omului, voinţa 
omului trebuie totuşi să fie ceva independent de creier, iar ştiinţa 
actuală vine apoi şi dărâmă, printr-un mijloc oarecare, de cele mai 
multe ori făcând cercetări cerebrale în stările patologice, bucată cu 
bucată din creierul omului şi dărâmă, în acelaşi timp, în mod aparent, 
şi bucată cu bucată din sufletul omului? La ce foloseşte dacă, dintr-o 
anumită stare sufletească, sau din tradiţie religioasă, vorbim despre 
nemurirea vieţii sufleteşti dacă atunci când această viaţă sufletească se 
îmbolnăveşte, de pildă, nu ne vine nimic altceva în minte decât să ne 
gândim la vindecarea creierului sau a sistemului nervos în genere? Dar 
toate acestea ni le-a adus materialismul. Mulţi din cei care, în ziua de 
azi, vor să combată materialismul nu ştiu de fapt ce fac; căci ei nici nu 
bănuiesc marea importanţă pe care o au cunoştinţele de detaliu pe care 
le-a adus materialismul. Ei nu bănuiesc ce consecinţe a adus 
materialismul pentru întreaga cunoaştere umană. 

Să punem în faţa sufletului nostru această chestiune ca punct de 
plecare. Noi privim omul aşa cum îl poate cunoaşte ştiinţa din ziua de 
azi, şi pornim în mod foarte cinstit la lucru. Atunci ni se va releva 
ceva. Din tot ce poate scoate la iveală fiziologia, biologia, chimia etc. 
pentru a explica pe om se va recunoaşte cum se distribuie diferitele 
substanţe şi forţe ale lumii şi ale Pământului, pentru a alcătui muşchii, 
sistemul nervos, sistemul sanguin, fiecare simţ în parte ete., în sfârşit 
omul întreg despre care vorbeşte ştiinţa de azi. Aici se află un fapt 
deosebit. Ne apropiem mai întâi de această ştiinţă în felul care, cu 
drept cuvânt, ne apare ca având cel mai deplin succes. Să luăm de 
pildă cunoaşterea aceea omenească care stă la baza cunoştinţelor pe 

care medicul trebuie să şi le însuşească la universitate ca bază a 
activităţii sale vindicătoare; luăm ceea ce află el despre om în primul 
rând în ştiinţele pregătitoare şi apoi în ştiinţele care sunt baza 
medicinii. Să ne închipuim toate acestea rezumate într-un manual care 
cuprinde tot ce trebuie să înveţe medicul despre om. Acolo se află 
rezumat tot ce trebuie să se ştie despre om, până la treapta când 
medicul trece, apoi, la cunoaşterile sale de specialist şi ne întrebăm: Ce 
este asta? Ce se cunoaşte despre om? 

Se cunoaşte foarte mult; se cunoaşte tot ce se poate cunoaşte azi. Căci, 
dacă plecăm din acest domeniu, trecând într-altul, şi cercetăm pe 
psihologi, pe cunoscătorii sufletului, totul devine îndoielnic, incert. 
Căci descoperim îndată că în ştiinţa naturală, care stă la baza studiului 
serios, se află rezultate solide ale cercetării. Ele sunt atât de solide 
încât, de cele mai multe ori, cei care le expun în prelegeri nici nu sunt 
la înălţimea acestei solidităţi cu reale merite. 

De cele mai multe ori studenţii se plictisesc îngrozitor la aceste cursuri 
de pregătire care li se fac; cauza nu trebuie însă căutată în ştiinţa 
naturală, ci în cei care o tratează. De aceea, nu ar trebui să se 
vorbească niciodată de plicticoasa ştiinţă naturală ci numai de 
plicticoşii profesori. Nu este vinovată ştiinţa naturală, ea oferă 
realmente lucruri de mare soliditate şi cu reale merite. Aş putea spune 
că atunci când, în ziua de azi, oamenii fac ştiinţa naturală, ei pot fi 
părăsiţi de toate spiritele bune, totuşi ştiinţa naturală ea însăşi lucrează 
cu spirite bune! 

Dar, dacă apoi trecem de la ceea ce se poate oferi ca rezultat al unor 
cercetări extrem de solide, la psihologi şi la filosofi, şi dacă vedem 
cum vorbesc aceştia despre suflet sau chiar despre ceea ce este etern în 
om, atunci ne dăm în curând seama, dacă trecem dincolo de ceea ce 
ne-a fost transmis din vremuri trecute, că sunt doar vorbe, nimic decât 
vorbe cu care oamenii nu au ce face. Când, în ziua de azi, un om se 
apropie de o filosofie sau de o psihologie cu cele mai adânci nevoi ale 
sufletului său, el nu va constata numai că ceea ce i se spune este 
plicticos, dar nici nu va afla nimic referitor la întrebările puse. 

De aceea se poate spune că numai ştiinţa naturală oferă o cunoaştere 
reală aceluia care o caută. Dar ce ne învaţă ştiinţa naturală despre om? 




Ea ne învaţă despre ceea ce, la om, ia fiinţă o dată cu naşterea sau cu 
concepţia şi se stinge o dată cu moartea. Nimic altceva! Dacă vrem să 
fim cinstiţi, asta este totul! De aceea nu este posibil pentru cel care 
vrea să fie corect decât să-şi îndrepte privirea către ceea ce nu poate fi 
atins, azi, cu mijloacele obişnuite ale ştiinţei naturale, adică să 
întemeieze o adevărată ştiinţă sufletească şi spirituală care, la rândul 
ei, se bazează pe o experienţă şi pe o observare a spiritului, ca vechea 
cunoaştere spirituală. Şi acest lucru nu poate să se facă altfel decât cu , 
mijloacele pe care le găsiţi indicate în cărţile mele Cum se dobândesc 
cunoştinţe despre lumile superioare ? , Ştiinţa ocultă şi altele, unde 
sunt descrise mijloacele prin care omul se transpune în posibilitatea de 
a vedea realmente spiritualul şi de a vorbi despre el aşa cum vorbeşte 
despre ceea ce se află în lumea materială, senzorială, pe care se 
bazează, în mod fundamental, ştiinţele naturii. Fireşte că studiul a ceea 
ce este accesibil simţurilor pe Pământ, a ceea ce poate fi experimentat, 
nu este încă încheiat, dar este pe calea cea bună. însă toate acestea 
oferă numai cunoştinţe despre omul trecător, fizic, temporar. De aceea 
nici nu putem să privim dincolo de ce este pământesc, dacă vrem să 
înţelegem omul cu aceste mijloace. Căci dacă privim numai ceea ce 
este pământesc percepem numai partea trecătoare din om. 

După cum vom vedea însă, acest lucru este ceea ce, de fapt, nu poate fi 
înţeles prin el însuşi. Prin această constatare suntem îndemnaţi să 
privim în sus, spre ambianţa cosmică. Dar atunci când ştiinţa de azi 
priveşte spre ambianţa cosmică ea calculează, cel mult, depărtarea 
stelelor, descrie drumul lor, îndreaptă spectroscopul înspre stele şi 
spune în ce măsură fenomenele luminoase ne permit să tragem 
concluzia că stelele sunt alcătuite din aceleaşi substanţe ca şi cele de 
pe Pământ. Această ştiinţă a spaţiului extraterestru nu poate trece nici 
ea dincolo de Pământ. Ca punct de plecare, aş dori să ridic azi în faţa 
dumneavoastră unele probleme care apoi, dezvoltate, vor fi tot mai 
mult confirmate în diferitele conferinţe care urmează. 

Dacă ne ridicăm privirea dincolo de ceea ce Pământul oferă simţurilor 
noastre, dacă în loc să facem acest lucru prin intermediul cunoştinţelor 
ştiinţei actuale ne ridicăm privirea în lumea stelelor, vom descoperi 
mai întâi sistemul planetar, corpurile cereşti care se află în oarecare 
raport cu Pământul, care fac mişcări despre care se crede azi că ar fi 

asemănătoare cu mişcarea acestuia; sunt mişcări în jurul Soarelui şi 
mişcări care au loc în spaţiul cosmic în acelaşi timp cu Soarele într-o 
anumită direcţie etc. Da, aceste lucruri se pot observa şi calcula azi, 
dar ele nu ne dau nici un rezultat care ar putea avea vreo legătură cu 
omul. S-ar putea spune că din aceste observaţii nu rezultă nimic pentru 
om. 



în acelaşi timp, contemplarea suprasensibilă ne conduce la altceva. 
Privirea noastră se îndreaptă spre planetele situate dincolo de Pământ: 
Saturn, Jupiter, Marte, vedem apoi Pământul, Mercur, Venus, Luna; 
noi nu socotim Luna ca fiind o planetă secundară, ci o considerăm, sub 
aspect planetar, comparabilă cu Pământul. în ceea ce priveşte 
planetele, ştiinia de azi a calculat că, de pildă, Saturn, care străbate un 
drum lung, are nevoie de foarte mult timp, de treizeci de ani, pentru a 
face o rotaţie în jurul Soarelui, că Jupiter are nevoie de mult mai puţin 
timp şi Marte de şi mai puţin timp. Prin urmare, când privim cerul 
înstelat, noi vedem o stea, o planetă într-un anumit loc; într-un anumit 
punct; în alt punct vedem o altă planetă, pe Saturn, Jupiter şi aşa mai 
departe. Tot ce se arată în primul rând ochiului sufletesc - acolo 
Jupiter, aici Saturn - toate acestea au şi ele o sferă eterică, toate sunt 
cuprinse într-o fină substanţialitate, în eter. Dacă putem să vedem şi 
eterul, atunci constatăm cum, de pildă, Saturn - această planetă cu o 
formă atât de bizară: o sferă cu inele în jurul ei - se roteşte în jurul său 
în eter. Saturn nu este inactiv faţă de eterul care învăluie şi conţine 
întreaga sferă planetară; când cineva contemplă, în mod spiritual, 
planeta Saturn, vede cum radiază forţa, radiază ceva ce se poate 
percepe ca formă. Ceea ce ne apare în mod fizic la Saturn este numai o 
anumită parte, este chiar ceva care dispare, treptat, în faţa privirii 
spirituale. Contemplarea spirituală ne face să avem sentimentul că 
spiritele lumii vor să aşeze, pentru noi, pe Saturn la locul lui, ca să 
avem un reper după care să ne putem ghida. Dar, dacă privim la el cu 
ochiul spiritului, este ca şi cum cineva schiţează ceva pe o tablă numai 
pentru a avea un punct de sprijin, apoi desenează ceva de jur împrejur 
şi apoi şterge din nou aceste puncte de sprijin. Lucrul acesta se 
întâmplă de la sine în lumea spirituală: Saturn se stinge, dar ceea ce 
este în jurul său devine din ce în ce mai clar. Vorbeşte o limbă 
minunată! Dacă am reuşit să-l stingem pe Saturn şi să vedem ceea ce 
se ţese în eter, atunci constatăm că acest lucru se extinde până la 

Jupiter. Şi tot aşa face şi Jupiter. Se stinge şi el; ceea ce se ţese în eter 
se extinde chiar foarte departe şi se formează o nouă formă în eter, 
care împreună cu forma lui Saturn alcătuiesc o imagine. Şi apoi 
ajungem la Marte; şi aici lucrurile se repetă. Ajungem la Soare; şi, în 
timp ce Soarele exterior, fizic, te orbeşte, Soarele spiritual nu te 
orbeşte; tot ce este orbitor se stinge repede când este vorba de Soarele 
spiritual. Şi atunci avem un tablou extrem de viu a tot ce se desenează 
în eter, până la Mercur, la Venus, la Lună. 

în felul acesta obţinem diverse imagini parţiale şi putem spune că 
aceste imagini sunt în aşa fel alcătuite, încât Saturn, de pildă, se află, 
uneori într-un anumit punct, în care nu se poate întâlni cu imaginea lui 
Jupiter. Dar în mod uimitor este prevenit şi acest lucru, căci ceea ce se 
vede atunci se formează, de fapt, împreună. Există o linie pe care, dacă 
o trasăm dintr-un anumit punct, care se află în est, în Asia, prin 
mijlocul Pământului, şi apoi o prelungim în Univers, ea devine extrem 
de importantă pentru privitor. Dacă Saturn se găseşte în afara acestei 
linii, atunci ni se oferă prilejul să ducem imaginea pe care am primit-o 
de la el până la această linie; şi ea se fixează acolo. Aceste imagini se 
fixează întotdeauna pentru vederea spirituală prin această linie. (Se 
desenează.) Deci, dacă vedem undeva imaginea lui Jupiter sau a lui 
Saturn, desigur ele trebuie căutate, apoi însă ele se fixează prin această 
linie. Pe această cale se obţine o imagine unitară. Sistemul nostru 
planetar, atunci când îl privim astfel, ne oferă o imagine coerentă. Ştiţi 
dumneavoastră ce este această imagine unitară? O putem descifra şi 
descoperim că ea ne oferă în linii mari o copie a pielii omeneşti, 
cuprinzând organele de simţ. Dacă aveţi în vedere organele de simţ 
care se găsesc în pielea omului şi încercaţi să constituiţi cu ajutorul lor 
imaginea bolţii cereşti, atunci obţineţi ce am descris mai înainte: 
sistemul planetar desenează în eterul cosmic ceea ce există în omul 
specializat prin condiţiile de pe Pământ, în imaginea spaţială a 
suprafeţei pielii, cu organele de simţ pe care le include. în felul acesta 
noi legăm omul de pe Pământ cu forma sa, care îi este dată prin 
învelişul pielii sale, de sistemul planetar, care plăsmuieşte în eter 
prototipul ceresc al omului pământean. 

Un al doilea aspect rezultă dacă analizăm planetele în mişcare. Dacă 
urmărim o planetă, sistemul lui Ptolemeu ne furnizează o anumită 

imagine a mersului său, pe când sistemul lui Copernic ne oferă o altă 
imagine. Se poate şi aşa. Diversele imagini ale mişcării luate în parte 
pot fi interpretate în mod diferit, dar în primul rând este important să 
avem capacitatea de a le privi în ansamblu. Saturn, care străbate 
drumul cel mai lung şi care are nevoie de mai mult timp pentru a 
realiza o rotaţie completă, ne oferă împreună cu mişcarea lui Jupiter o 
anumită imagine. Dacă privim lucrurile în acest fel, din mişcările 
tuturor planetelor ia naştere un întreg. Şi această imagine care ia fiinţă, 
în acest fel, din mişcările planetelor nu se prezintă la fel cu punctul de 
vedere exprimat de astronomie. De pildă, pentru contemplarea 
spirituală nu rezultă imagini de elipse - cum ne spune astronomia; 
dacă urmărim, de exemplu, pe Saturn el ne dezvăluie o mişcare care se 
asociază cu alte mişcări, formând un opt, un fel de „lemniscată“, în 
care se desfăşoară toate celelalte mişcări ale planetelor. Această 
imagine, care rezultă din mişcările planetelor, ni se arată ca fiind 
imaginea cerească pe care o putem pune la baza a ceea ce se exprimă, 
la om, prin intermediul nervilor şi glandelor învecinate. 

Prin urmare, dacă facem tranziţia de la pielea omenească şi de la 
organele de simţ pe care le include, pe care le găsim, într-o formă 
primordială, în orânduirea planetelor, aşa cum se arată contemplării 
spirituale, la mişcările planetelor şi le privim în ansamblu, atunci, 
desenând conturul formei omeneşti, putem avea simţământul că acest 
contur redă aspectul sistemului planetar. Dacă desenăm înăuntru 
sistemul nervos şi glandele cu secreţie internă, făcând acest lucru în 
mod obiectiv, pe baza observaţiilor în suprasensibil, avem, la fiecare 
linie, sentimentul că reprezentăm copia fizică a mişcărilor întregului 
sistem planetar. 

Şi acum omul însuşi poate înainta în contemplarea sa, în contemplarea 
spirituală a lumii. El a ajuns să-şi facă o imagine, în felul descris acum 
de mine, despre mişcarea planetelor, desenând nervii omeneşti şi 
glandele învecinate; acum el poate merge însă mai departe cu 
cunoaşterea şi atunci fiecare mişcare separată dispare. Dacă de la 
imaginaţie ne urcăm la inspiraţie, atunci diferitele mişcări izolate 
dispar. Lucrul acesta este deosebit de important. Ceea ce, într-un sens 
mai îngust, se poate numi vedere dispare din tabloul întreg, deodată nu 
mai există. Dar acum începem să auzim spiritualiceşte. Ceea ce mai 

înainte a fost mişcare devine neclar, se confundă şi în cele din urmă 
avem în faţa noastră numai o imagine înceţoşată. Dar din această 
imagine înceţoşată se formează muzica cosmică şi ritmurile cosmice 
devin spiritualiceşte audibile. Cu privire la aceste ritmuri cosmice ne 
putem atunci întreba: Ce trebuie să adăugăm la contururile desenate de 
noi mai înainte? 

Ştim că prin arta omenească se pot transforma unele lucruri. Dacă 
desenăm conturul omului şi înscriem în acest contur sistemul nervos, 
noi avem simţământul că pictăm sau desenăm în sensul corespunzător. 
Dar nu putem desena în mod direct ceea ce auzim în muzica cosmică; 
căci acestea sunt ritmuri, sunt melodii. Dacă am vrea să le introducem 
în desenul nostru schematic, atunci, bazându-ne pe aceasta şi urmărind 
sistemul nervos pe care l-am desenat, ar trebui să luăm o pensulă, să 
punem repede o culoare roşie într-un loc, apoi repede o culoare 
albastră; din nou, repede un roşu, iarăşi un albastru etc. şi tot aşa de-a 
lungul întregului sistem nervos. Apoi, în anumite locuri, tresărim: nu 
putem merge mai departe, trebuie să ne apucăm să desenăm ceva 
special: ceva ce exprimă ceea ce auzim în acel moment. Ceea ce auzim 
poate fi transpus în desen; dar, dacă vrem să fie pus în linia de contur, 
atunci suntem nevoiţi, în unele locuri, să ne extindem, să facem altă 
imagine, pentru că ceea ce mai înainte se scurgea ca într-un ritm: 
albastru-roşu, albastru-roşu, albastru -roşu etc... devine acum melodie 
şi atunci suntem nevoiţi să desenăm altceva, o imagine care să ne 
reprezinte melodia. Ritmuri cosmice - melodii cosmice! Atunci când 
toate acestea au fost transpuse în imagini, se conturează o muzică 
cosmică spaţial sesizabilă, ca şi aceea care rezultă atunci când 
mişcările planetelor se pierd în ceaţă, şi astfel muzica cosmică poate fi 
auzită de urechea spirituală. Şi ceea ce am desenat în felul acesta sunt 
căile sângelui. Apoi când ajungem la un organ, la inimă sau la 
plămâni, la organe care primesc ceva din afară sau care primesc şi 
dinăuntru, din corp, unele substanţe, dacă ajungem aici trebuie să 
desenăm ceva care, într-o anumită privinţă, se leagă de căile sângelui: 
atunci ies la iveală inima, plămânii, ficatul, rinichii, stomacul. Şi apoi 
desenăm organele care sunt în legătură cu căile sângelui, organele de 
excreţie - secreţia se poate adăuga şi ea - le desenăm acum în schiţa 
noastră conturată, în sistemul sanguin, ca venind din muzica cosmică. 

Acum mergem mai departe, trecând de la inspiraţie la intuiţie. Aici din 
muzica cosmică ia fiinţă încă ceva cu totul special: sunetele se nasc 
laolaltă, se influenţează unele pe altele şi această muzică cosmică 
capătă un sens. Muzica cosmică devine graiul lumii întregi; ceea ce 
sintetizăm în expresiile vorbire cosmică, grai cosmic, este ceea ce 
devine acum audibil. în vremurile vechi toate acestea erau sintetizate 
prin noţiunea de cuvânt cosmic sau „Logos“. Cuvântul cosmic devine 
perceptibil. Şi deoarece el devine audibil suntem nevoiţi să introducem 
încă ceva în desenul prin care l-am reprezentat pe om. Devenim 
conştienţi de acest lucru. Trebuie să procedăm aşa cum, în mod curent, 
procedăm cu scrisul şi desenul omenesc, când exprimăm ceva sub 
forma cuvintelor, care sunt plăsmuite din litere: aşa trebuie să 
exprimăm sensul fiecărui cuvânt cosmic în parte. Şi noi găsim că 
atunci când exprimăm fiecare cuvânt cosmic în parte şi îl aşezăm în 
desen (ca şi atunci când cineva ne spune ceva şi ne notăm acest lucru, 
tot aşa vă spune şi graiul cosmic ceva şi voi îl introduceţi în desen) ia 
naştere în cadrul acestui desen sistemul muscular si sistemul osos. 

Acum aţi obţinut omul întreg din ceea ce vă spune lumea 
extrapământească. Numai că în decursul acestei observaţii mai 
intervine ceva esenţialmente diferit. 

Să ne reîntoarcem la originea acestui întreg, la ceea ce găsim ca o 
imagine desenată în eter; atunci, în timp ce noi exercităm această 
cunoaştere dispare ceea ce este pământesc, nu mai rămâne decât ca o 
amintire. Ca amintire trebuie să existe, căci altminteri nu avem nici un 
punct de reazem; trebuie să ne rămână amintirea dacă vrem să 
ajungem la cunoaştere spirituală. Trebuie să ne spunem că nu este bine 
ca cineva să ajungă la cunoaştere spirituală excluzând cunoaşterea 
fizică. După cum atunci când facem ceva în lumea fizică trebuie să ne 
putem aminti despre ce am făcut, deoarece dacă nu ne amintim de 
trăirile fizice nu suntem sănătoşi, tot astfel, în timpul cunoaşterii 
ştiinţei spirituale, trebuie să ne putem mereu aminti de ceea ce există 
în lumea fizică. Prin urmare, dacă ne reîntoarcem la ceea ce este 
dătător de formă în sistemul planetar, atunci, într-o oarecare măsură, 
ceea ce a fost pe Pământ, ceea ce noi înşine am recunoscut ca fiind 
cele mai frumoase rezultate ale ştiinţei fizice, se uită cu desăvârşire 
pentru o clipă. Oricât de bine am cunoaşte noi, aici, ştiinţa naturală, 

totuşi, în momentele de cunoaştere spirituală ar trebui întotdeauna, mai 
întâi, să reflectăm, să căutăm să ne aducem aminte ce am învăţat în 
domeniul fizic. Ar trebui să ne spunem mereu: Trebuie să stăm în mod 
ferm pe această bază. Dar ea se pierde, devine numai o amintire. 

In schimb, acum apare ceva excepţional de viu în comparaţie cu 
cunoaşterea fizică - apare tot aşa de viu ca şi un eveniment actual faţă 
de ceva ce trăieşte doar în amintire, apare acum ceva pe care îl 
considerăm ca fiind forţa plăsmuitoare din sistemul planetar. In clipa 
acaea ne vom afla în cu totul altă ambianţă. în clipa aceea apare ceea 
ce în cartea mea Ştiinţa ocultă este indicat sub numele de ierarhia a 
treia, ierarhia Arhailor, a Arhanghelilor şi a îngerilor. Vedem că în 
această imagine trăieşte ierarhia a treia. în faţa noastră răsare o lume 
nouă. Acum noi nu spunem numai că avem în faţă făptura omenească 
în prototipul ei cosmic primordial ieşit din sistemul planetar, ci 
spunem că asupra acestei imagini primordiale cosmice a omului 
acţionează, că o urzesc, îngerii, Arhanghelii şi Arhaii, entităţile 
ierarhiei a treia. 

Prin cunoaşterea suprasensibilă putem să avem viziunea unei 
asemenea lumi, chiar aici în existenţa pământească. După moarte, 
fiecare om trebuie să treacă printr-o astfel de cunoaştere; cu atât mai 
uşor va trece prin ea cu cât s-a pregătit mai bine în existenţa 
pământească. Dar, oricum, trebuie să treacă prin ea. 

Când omul aici pe Pământ vrea să-şi cunoască înfăţişarea, el se 
priveşte sau se fotografiază. După moarte nu există nici un mijloc ca el 
să cunoască forma sa proprie sau a celorlalţi oameni; dar după moarte 
omul trebuie să privească conformaţia sa planetară. Ceea ce îi arată 
planetele se dovedeşte a fi propria sa conformaţie; şi atunci 
recunoaştem drept făptură omenească ceea ce am descris mai înainte. 
Dar vedem întreţesută în toate acestea acţiunea ierarhiei a treia, a 
îngerilor, Arhanghelilor şi Arhailor (în 1. română: începătorilor - nota 
trad.). 

Acum ne urcăm şi mai sus. O dată ce am recunoscut că viaţa şi 
lucrarea îngerilor, Arhanghelilor şi Arhailor are o legătură cu forma 
pielii omeneşti şi cu organele sale senzoriale, putem să mergem mai 
departe în această cunoaştere a omului, în legătură cu lumea 

extrapământeană. Dar trebuie mai întâi să precizăm un lucru: aici pe 
Pământ spunem că omul are o anumită înfăţişare; unul are o frunte mai 
aparte, altul un nas deosebit, un al treilea are ochii trişti, altul îi are 
râzători etc. Şi ne oprim aici. Prin cunoaşterea cosmică ajungem să 
vedem în tot ce formează făptura omenească lucrarea ierarhiei a treia. 
De fapt omul nu este o făptură a Pământului; pământescul dă doar 
substanţa, în starea embrionară. Dar cei ce lucrează asupra făpturii 
omeneşti, venind din Cosmos, sunt Arhaii, Arhanghelii şi îngerii. 

Urcându-ne mai sus, ajungem la confluenţa mişcărilor, pe care o aflăm 
reprodusă în sistemul nervos al omului şi în glandele cu secreţie 
internă; atunci descoperim că mişcările planetelor se întrepătrund cu 
ierarhia a doua: Exusiai, Kyriotetes, Dynamis. Şi deoarece aceste fiinţe 
din ierarhia a doua sunt legate de imaginea primordială cosmică a 
sistemului nervos şi glandular al omului şi lucrează asupra lor, la un 
anumit timp după moarte, atunci când am ajuns să înţelegem cum se 
desprinde făptura omenească de prototipul ei cosmic, trebuie să ne 
înălţăm până la ierarhia a doua şi să înţelegem cum sunt alcătuite la 
omul pământesc, de care acum ne aducem aminte, sistemul nervos şi 
sistemul glandular, de către entităţile ierarhiei a doua: Exusiai, 
Kyriotetes, Dynamis. Acum nu mai privim omul ca şi cum ar fi fost 
alcătuit prin electricitate, magnetism sau altceva de felul acesta, ci îl 
recunoaştem ca fiind construit, ca om fizic, de către entităţile ierarhiei 
a doua. 

Mergem apoi mai departe şi găsim, ridicându-ne la muzica cosmică, la 
melodia cosmică şi la ritmul cosmic, că şi aici există o imagine 
primordială cosmică a omului. V-am arătat cum se desenează aceasta 
în forma conturată a omului. Dar nu ajungem mai departe în ceea ce 
priveşte ierarhiile. Tot ierarhia a doua, a Exusiai-lor, Kyriotetesi-lor şi 
a Dynamis -ilor lucrează la ceea ce găsim acum. însă acum este vorba 
de un alt fel de activitate. Este greu de exprimat prin ce se deosebeşte 
prima formă de muncă, asupra sistemului nervos, de a doua, asupra 
sistemului sanguin, a sistemului ritmic al sângelui. Dacă, totuşi, vrem 
să exprimăm această deosebire, atunci trebuie să spunem că în ceea ce 
priveşte prima activitate ierarhia a doua se uită în jos, spre ceea ce este 
pământesc, iar în ceea ce priveşte cealaltă activitate, ea se uită în sus. 
Aşa încât atât sistemul nervos, cât şi cel circulator, cu organele 

corespunzătoare, sunt făcute de aceeaşi ierarhie, numai că o dată ea 
priveşte în jos, spre Pământ, şi a doua oară în sus, către lumea 
spirituală, către cer. 

Dacă pătrundem apoi până la intuiţie şi contemplăm cum din acţiunea 
formativă a Cosmosului, a cuvântului cosmic, a graiului cosmic se 
urzeşte sistemul muscular şi sistemul osos al omului, atunci ajungem 
la ierarhia întâi, la Heruvimi, Serafimi şi Tronuri. Atunci am ajuns 
aproximativ la acel moment dintre moarte şi o nouă naştere, care se 
află la mijloc şi pe care, în Dramele-Mistere, l-am descris ca fiind 
„miezul-nopţii al existenţei 44 . De aceea trebuie să considerăm că ceea 
ce dă omului posibilitatea de a se mişca în lume este urzit, zămislit, 
creat de către entităţile ierarhiei întâi. 

In felul acesta, îl percepem pe om prin cunoaşterea suprasensibilă şi 
vedem că o lume de entităţi spirituale stă în spatele tuturor lucrurilor. 
Azi noi ne-am obişnuit să-l analizăm pe om cercetând, mai întâi, 
sistemul său osos. De cele mai multe ori, se începe cu scheletul, deşi 
acest lucru este ceva lipsit de sens, aş putea spune, pentru o observare 
uzuală; căci scheletul este clădit din lichidul omului. Nu este partea 
iniţială, este numai ceea ce rămâne din lichid, ca rest, şi nu poate fi 
înţeles decât aşa. Cum se procedează de obicei? Trebuie învăţate: 
braţele, mâinile, oasele braţelor, cele două oase ale antebraţelor, 
primele oase ale mâinii, oasele degetelor etc.; aşa se enumeră sistemul 
osos şi totul se învaţă pe de rost. Ştiţi despre ce este vorba, cei mai 
mulţi aţi învăţat doar pe de rost aceste lucruri. Şi tot aşa se procedează 
apoi cu muşchii; dar aici lucrurile devin mai dificile; şi când se ajunge 
la celelalte organe se învaţă şi ele, dar aici reprezentările încep să se 
încâlcească într-un grad mult mai mare. Pentru un suflet sănătos nu 
avem a face decât cu dorinţa de a afla mai mult, şi anume: de cine 
depind toate acestea şi câte taine mai sunt dependente de Cosmos? 
Pentru a studia cu adevărat omul sunt necesare următoarele: la om 
trebuie început cu pielea şi cu simţurile care sunt cuprinse în ea; şi 
atunci ne urcăm la ierarhia îngerilor, Arhanghelilor şi Arhailor. Apoi 
se pătrunde mai adânc în om, se ajunge la sistemul nervos şi la cel 
glandular şi, prin ele, la ierarhia următoare, la Exusiai, Kyriotetes, 
Dynamis. Tot la această ierarhie rămânem când ajungem la sistemul 
circulator, cu organizarea lui caracteristică. Iar când ne ocupăm de 

ceea ce este construit de către sistemul circulator şi de celelalte organe, 
ceea ce face pe om să fie mobil, sistemul muscular şi osos, trebuie să 
ne ridicăm la ierarhia întâi; atunci noi aflăm că ceea ce constituie 
sistemul muscular şi sistemul osos ale omului este lucrarea 
Heruvimilor, a Serafimilor şi a Tronurilor. 

în felul acesta avem posibilitatea să descriem cum se ridică orânduirea 
ierarhică de la ierarhia a treia la a doua şi la întâia. Dacă descriem ceea 
ce acţionează aici, ceea ce este cuprins în extrapământesc acţionând 
asupra pământescului, atunci în faţa noastră apare o imagine 
remarcabilă privind acţiunile acestor ierarhii. Noi privim orânduirea 
ierarhică, vedem jos entităţile care lucrează, entităţile ierarhiei a treia a 
îngerilor, Arhanghelilor şi Arhailor; apoi observăm entităţile ierarhiei 
a doua, Exusiai, Kyriotetes, Dynamis, şi vedem cum toate acestea 
acţionează laolaltă, colaborează în Cosmos. Apoi, privim entităţile 
ierarhiei întâi, Heruvimii, Serafimii şi Tronurile; abia acum ni se 
înfăţişează imaginea inteligibilă a corpului omenesc: pe de o parte 
orânduirea ierarhiilor, pe care le urmărim până la acţiunile lor; lăsăm 
apoi să apară în faţa ochiului nostru spiritual faptele: şi ni se arată 
omul. 

După cum vedeţi, aici se deschide un mod de abordare care începe 
tocmai acolo unde se termină celălalt. Dar acest fel de a-1 concepe pe 
om ne duce dincolo de naştere şi moarte. Nici un alt mod de abordare 
nu poate spune omului ceva despre ceea ce trece dincolo de naştere şi 
moarte, numai felul de abordare pe care l-am descris acum aici poate 
face acest lucru. Căci ceea ce se poate spune astfel devine 
contemplare, devine o experienţă pentru om. Vom vorbi, în 
conferinţele următoare, despre felul cum se întâmplă acest lucru. După 
cum aici, pe Pământ, omul are în jurul său regnul mineral, vegetal, 
animal şi ceea ce rezultă din acţiunile de ordin pământesc, din 
domeniul fizic al omului, după cum vede aici ceea ce provine de la 
minerale, vegetale, animale şi de la oamenii fizici, tot astfel, după ce a 
trecut prin poarta morţii, între moarte şi o nouă naştere, el priveşte 
ceea ce, ieşind din activitatea cosmică spirituală, se îndreaptă către om 
- şi care îl reprezintă pe om ca fiind rezultatul activităţii, ca fiind 
rezultatul faptelor ierarhiilor superioare. Şi vom vedea cum toate 

acestea sunt în legătură cu formele celorlalte fiinţe pământeşti; căci 
abia atunci înţelegem şi alcătuirea celorlalte fiinţe pământeşti. 

Aş dori să mai adaug - ca o pregătire pentru zilele următoare - şi alte 
lucruri. Dacă privim un animal, vedem că el aminteşte numai în sens 
limitat figura omenească. De unde provine aceasta? De la faptul că 
animalul nu poate reda figura planetară desenată în eter. Numai omul 
poate reda copia acestei figuri, pentru că el tinde către acea linie 
despre care am vorbit, unde se fixează, pentru el, această figură. Dacă 
omul ar rămâne veşnic un copil mic, nu ar învăţa niciodată să umble, 
ci s-ar târî întotdeauna, prin urmare, dacă ar avea această tendinţă (dar 
nu o are) atunci nici el nu ar putea copia, reda, formele planetare. Dar 
conform organizării sale ca om, el trebuie să le redea; el trebuie să 
crească în formele planetare. Animalul nu poate face acest lucru. 
Animalul poate doar să-şi conducă viaţa după mişcările planetelor; el 
nu poate reda decât o copie a acestor mişcări; lucrul acesta îl puteţi 
vedea la fiecare parte din corpul animal. Dacă priviţi, de exemplu, 
scheletul unui mamifer, găsiţi oasele şirei spinării în forma lor de 
vertebre; ele sunt copii după mişcările planetare. Oricât de multe 
vertebre ar avea şarpele, fiecare din ele este o copie pământească a 
mişcării planetelor. Pe de o parte Luna (ca fiind planeta cea mai 
apropiată de Pământ) exercită o influenţă deosebită asupra 
conformaţiei animale; influenţa ei este deosebit de puternică. Scheletul 
se dezvoltă, dând naştere diferitelor membre, toate acestea acţionează 
apoi împreună asupra formei vertebrelor. După Lună, luăm în 
considerare celelalte planete care se mişcă în formă de spirală: Yenus 
şi Mercur. Apoi ajungem la Soare; el acţionează, încheind formarea 
scheletului. Există în coloana vertebrală un loc anume unde acţionează 
Soarele, căci aici coloana vertebrală începe să tindă către formarea 
craniului. Oasele care alcătuiesc craniul trebuie să le considerăm ca 
vertebre modificate. Acolo unde vertebrele „îşi dau importanţă 44 - 
potrivit expresiei lui Goethe-Gegenbauer - şi se transformă în oase ale 
craniului, găsim activitatea lui Saturn şi Jupiter. Prin urmare, când 
urmărim scheletul din spate spre faţă, atunci, pentru a înţelege oasele 
animale, trebuie să mergem de la Lună până la Saturn; referitor la 
figura animală, noi nu putem urmări acea conformaţie care este 
desenată în sistemul planetar, ci trebuie să ne referim la mişcările 
planetelor. Dar ceea ce omul introduce în sistemul său glandutar 

animalul introduce în întreaga sa alcătuire. Astfel încât noi putem 
spune despre animal că el nu are posibilitatea de a se lua după forma 
sistemului planetar, ci începe direct cu mişcarea. 

Această mişcare a sistemului planetar şi-o reprezentau oamenii, în 
vremuri vechi, spunând: Mişcarea planetelor se face trecând prin 
zodiac. Ei ştiau să vorbească, de pildă despre mişcarea lui Saturn, cum 
trece Saturn prin zodiac, şi ştiau să spună acelaşi lucru despre fiecare 
planetă. De aici, ei au stabilit, prin ceea ce se cunoştea despre animal, 
o legătură între figura animalului şi cercul zodiacal. Numele pe care îl 
poartă acesta este astfel pe deplin îndreptăţit.* Dar partea esenţială este 
că animalul nu participă la formele modelate în eter, că numai omul ia 
parte la ele şi omul poate face aceasta deoarece el are mersul vertical. 
Prin faptul acesta configuraţia planetară devine un model, în timp ce 
animalul ajunge numai la o imitare a mişcărilor. 

* în 1. germană zodiacul este numit Tierkreis, ceea ce tradus ad 

litteram înseamnă „cercul animalelor 44 . (Nota trad.) 

în felul acesta ni se înfăţişează o imagine spirituală, o imagine 
suprasensibilă a omului. Căci, în tot ce am descris până acum, 
învelişul pielii, sistemul nervos, sistemul sanguin, muşchi şi oase, în 
toate nu sunt decât forţe; aceasta este în primul rând o imagine a forţei, 
care, prin zămislire şi prin naştere, se uneşte prin embrionul fizic cu 
Pământul; acolo primeşte forţele şi substanţele pământeşti. Această 
imagine, care este pur spirituală, dar care, fiind ceva spiritual, este bine 
definită, se umple cu substanţe şi cu forţe pământeşti. Omul coboară 
pe Pământ aşa cum a fost alcătuit în cer. El este, mai întâi, o fiinţă cu 
totul suprasensibilă, până în măduva oaselor. Apoi el se uneşte cu 
embrionul, cu germenele omenesc fizic şi atunci germenele spiritual se 
umple de aceste forţe pământeşti, pe care, la moarte, le leapădă de pe 
el, rămânând, din nou, o făptură spirituală, când trece prin poarta 
morţii. 

Acum, ca încheiere, vreau să vă mai spun următoarele: 

Să zicem că omul trece prin poarta morţii. Chipul său fizie, pe care şi-l 
cunoscuse uitându-se în oglindă sau fotografiindu-se, nu mai există. Şi 
nici nu-1 mai interesează. Dar atunci el priveşte imaginea primordială 

cosmică desenată în eter şi ştie că aceasta se găsea ancorată în propriul 
său corp eteric în timpul vieţii sale pe Pământ; pe atunci însă el nu o 
percepea. Pe Pământ, această imagine primordială cosmică se afla în 
fiinţa sa fizică, dar el nu o percepea. Acum el vede chipul său 
adevărat. Dar această imagine, pe care o percepe acum, este 
luminoasă, ea emite forţe şi acest lucru are urmări bine determinate. 
Căci radiaţia care porneşte de la această imagine acţionează aşa cum 
acţionează cea emisă de un corp luminos, numai că acum se petrece în 
domeniul eteric. Soarele străluceşte în mod fizic pe când această 
imagine a omului, văzută cosmic, străluceşte în mod spiritual, şi 
deoarece este o imagine spirituală, ea are forţa de a lumina şi alte 
lucruri. Aici, în viaţa pământească, puteţi aşeza la soare pe cineva care 
a făcut fapte bune sau rele oricât de mult aţi voi: părul său poate fi 
luminat, dar faptele sale bune sau rele nu sunt luminate ca însuşiri. 
Dar, din ceea ce omul trăieşte în lumea spirituală, după trecerea prin 
moarte, ca pe imaginea luminoasă a propriei sale forme, radiază o 
lumină spirituală care luminează acum faptele sale morale. Astfel 
încât, după moarte, apare în faţa omului, împreună cu imaginea 
cosmică, ceva ce luminează propriile sale fapte morale. Toate acestea 
se aflau ascunse în noi în timpul vieţii pe Pământ, le auzeam răsunând 
în surdină ca glas al conştienţei; acum, după moarte, le vedem în mod 
obiectiv. Ştim atunci că aşa suntem noi înşine şi aceasta trebuie să fie, 
în jurul nostru, după moarte. Atunci suntem necruţători cu noi înşine. 
Căci lumina aceea nu se îndreaptă acum atât de liniştitor către tot ce 
puteam găsi ca scuză pentru păcatele noastre şi ca relevare a faptelor 
noastre bune; ceea ce punem în lumină, în felul acesta, este un 
judecător neînduplecat care aruncă o lumină limpede asupra valorii 
acţiunii noastre. Conştienţa însăşi devine un impuls cosmic, care, după 
moarte, acţionează în afara noastră. 

Iată lucrurile care ne duc de la omul pământean la omul suprasensibil. 
Şi se poate spune că omul pământean, care ia fiinţă o dată cu naşterea 
şi care se sfârşeşte o dată cu moartea, poate fi înţeles în mod 
antropologic, cum se obişnuieşte azi; omul suprasensibil care se 
îmbibă cu substanţele pământeşti numai pentru a se manifesta spre 
exterior, acest om suprasensibil, omul superior, trebuie să fie conceput 
în mod antroposofie! 

Acest lucru îl vom face în decursul acestor conferinţe. 

Rudolf Steiner 

OMUL SUPRASENSIBIL ÎN CONCEPŢIA ANTROPOSOFICĂ 
GA 231 



CONFERINŢA a Il-a 

Haga, 14 noiembrie 1923 

Ieri am încercat să stabilim o legătură între om şi Cosmos. Prin astfel 
de reflecţii dorim să obţinem o bază pentru înţelegerea deplină a 
esenţei suprasensibile a omului. Azi, aş dori să adaug unele lucruri 
care să întregească cele spuse ieri folosind mai întâi o cale mai mult 
suprasensibilă exterioară, întrucât noi trebuie să avem în vedere fiinţa 
suprasensibilă a omului şi atunci când corpul fizic al acestuia şi ceea 
ce este legat de el, corpul eteric, sunt lepădate, prin urmare când omul 
a trecut prin poarta morţii şi străbate drumul dintre moarte şi o nouă 
naştere. Voi reda azi, mai mult sub formă descriptivă, ceea ce se 
dezvăluie, într-o oarecare măsură, contemplării imaginative exterioare 
pe drumul acesta dintre moarte şi o nouă naştere. Prin aceasta vom 
dobândi o bază pentru a putea cunoaşte adevărata fiinţă spirituală, 
sufletească a omului. 

Trebuie să ne fie clar că, de fapt, este o absurditate să se vorbească 
separat despre o parte fizică a omului şi despre o parte spirituală- 
sufletească, despărţite între ele. Căci ceea ce ni se înfăţişează ca parte 
fizică a omului, ceea ce percepem în lumea senzorială ca fiind corpul 
fizic al acestuia, este de fapt întrepătruns peste tot cu componenta sa 
spirituală-sufletească. Forma frunţii, forma întregii feţe, întreaga 
făptură a omului ni se înfăţişează aşa cum au fost modelate de anumite 
forţe spirituale. Şi nu trebuie să ne mirăm că acela care posedă vederea 
spirituată trebuie să vorbească încă de un chip al omului şi după ce 
acesta a trecut prin poarta morţii. Pentru cunoaşterea imaginativă, 
lucrurile stau realmente aşa: după ce a trecut prin poarta morţii, omul 
prezintă un chip - fireşte că în ceea ce priveşte vederea fizică s-ar 
putea zice că este un fel de umbră, dar este o umbră foarte clară şi 

expresivă - care face mai întâi impresia de a fi ceva exterior, deoarece 
trebuie să ne reprezentăm fiinţa spirituală-sufletească a omului în mod 
moral-spiritual. Dar nu ajungem la o reprezentare spirituală trainică 
dacă nu vorbim mai întâi despre aceste Imaginaţii, despre acest chip, 
pe care omul îl duce cu sine chiar după ce a trecut prin poarta morţii. 

O dată cu moartea, omul îşi leapădă corpul său fizic şi deci putem face 
abstracţie de ceea ce se petrece cu acesta, căci felul cum se destramă 
corpul fizic al omului este mult mai puţin important decât cred 
oamenii în ziua de azi. De fapt, aceasră destrămare, fie că ea se face 
prin putrezire sau prin ardere, este importantă numai pentru ceilalţi 
oameni, pentru semenii săi; nu are însă o mare importanţă pentru viaţa 
omului, după ce a trecut prin poarta morţii, aşa încât noi trebuie să 
vorbim despre corpul fizic, aşa cum se arată el perceperii senzoriale, 
numai ca despre ceva ce se dizolvă în natura exterioară şi în forţele ei. 
Apoi - şi chiar foarte curând după moarte - se destramă şi corpul 
eteric al omului. Cunoaşteţi acest lucru prin descrierea mea din Ştiinţa 
ocultă . Prin faptul că omul a lepădat aceste două manifestări exterioare 
ale fiinţei sale se desprinde, într-o oarecare măsură, ceva din aceste 
două „învelişuri 44 ; totuşi expresia „înveliş 44 nu este tocmai corectă. Iar 
acela care este înzestrat cu o cunoaştere imaginativă corespunzătoare 
vede ceea ce se desface din aceste două învelişuri ca un chip care, la 
început, se aseamănă într-un anumit sens cu figura fizică a omului. 
Numai că această figură, pe care o voi numi figură spirituală, suferă o 
necontenită transformare. 

Eu am descris de mai multe ori, din cele mai diferite puncte de vedere, 
această viaţă dintre moarte şi o nouă naştere. Insă nu dobândim o 
reprezentare potrivită despre ea decât atunci când ne este descrisă 
dintr-un întreg şir de puncte de vedere. Azi o să v-o descriu din nou 
dintr-un anumit punct de vedere. Trebuie să adăugăm la cele ce s-au 
amintit deja ceea ce vă voi spune acum; numai atunci vom avea o 
imagine completă. 

Această formă spirituală a omului suferă o continuă transformare, 
căpătând din ce în ce mai mult asemenea caracteristici încât nu o 
putem desemna în mod nimerit decât spunând că ea devine în 
întregime fizionomie. In contemplarea imaginativă pe care o are 
iniţiatul şi pe care o are acela care a trecut deja el însuşi prin poarta 

morţii, din om se vede ceva ce s-ar putea numi un fel de fizionomie. 
Această fizionomie este omul întreg, nu numai, eventual, o jumătate a 
sa. Dar acum întregul om arată în înfăţişarea sa spirituală, ca 
fizionomie, în aşa fel încât această fizionomie este expresia esenţei 
sale lăuntrice morale- spirituale; astfel, după moarte, un om rău are o 
altă înfăţişare decât un om bun şi un om care şi-a dat multă osteneală 
în viaţă are altă înfăţişare decât unul care a trăit în mod uşuratic sau 
frivol. Dar toate acestea se manifestă în aşa fel încât nu este vorba 
numai de un simplu chip. De fapt, acest chip îşi pierde mult din 
fizionomia vizibilă în viaţa fizică; se păstrează încă o parte din 
expresia sa fizionomică, dar aceasta devine tot mai neclară. In schimb, 
restul corpului devine tot mai expresiv, mai ales regiunea în care se 
află organele de respiraţie devine foarte expresivă. în regiunea unde, în 
viaţa fizică, se aflau organele de respiraţie se văd, exprimate în mod 
fizionomie, însuşirile caracteristice stabile ale omului. Pieptul iese în 
relief, el capătă o fizionomie clară, şi în această fizionomie clară 
imaginea spirituală de după moarte ne arată dacă omul respectiv a avut 
mai mult sau mai puţin curaj în diferite domenii ale vieţii sau a fost 
laş, dacă s-a apropiat de viaţă cu îndrăzneală şi curaj sau a trecut prin 
viaţă dând mereu înapoi etc. 

După moarte, mâinile şi braţele au o expresivitate deosebită. După 
braţe şi după mâini se poate citi, fără înconjur, biografia omului între 
naştere şi moarte, îndeosebi după mâini, mâinile care chiar în viaţa 
fizică sunt, pentru un observator perspicace, atât de pline de 
însemnătate prin conformatiia lor şi care trădează atât de multe, deja, 
în viaţa fizică, aşa încât se pot afla multe din felul cum cineva îşi 
mişcă degetele, cum ne întinde mâinile, dacă, atunci când ne întâlneşte 
ne întinde numai vârful degetelor sau dacă ne strânge mâna cu căldură. 
Dar şi înfăţişarea pe care o iau mâinile, în mod plastic, dacă omul 
trăieşte pur şi simplu fără a face nimic sau dacă munceşte, are mare 
însemnătate în viaţa fizică. Nu se prea ţine seamă de acest lucru; dar 
cei mai mulţi oameni sunt mult mai interesanţi prin felul cum îşi ţin 
mâinile şi degetele, cum le mişcă, cel puţin pentru faptul că se trădează 
prin ele. După moarte acest lucru este intensificat în cel mai înalt grad. 
Din ele se poate citi, fără înconjur, istoria vieţii unui om. 

Şi tot aşa stau lucrurile şi în ceea ce priveşte celelalte organe. Totul 
devine expresiv fizionomie după moarte. Aşa încât noi putem spune că 
după moarte omul duce cu sine fizionomia sa morală- spirituală. 

Ieri am vorbit despre felul cum, în timp ce este modelat din Cosmos, 
din Univers, omul se prezintă, în primul rând, ca o figură, şi cum 
această figură, întipărindu-se în eterul cosmic, se manifestă în piele şi 
în organele de simţ cuprinse în aceasta. Dar ceea ce este forma din 
piele a omului, ceea ce în viaţa fizică apare pe Pământ şi este cunoscut 
ca figură fizică devine expresia fizionomică a omului moral- spiritual. 
Şi acest lucru durează mai mult timp. 

în timp ce oamenii pătrund în acest „mod de viaţă 44 - dacă mă pot 
exprima aşa - ei întâlnesc aici, mai ales, pe acei oameni cu care deja 
erau în legătură pe Pământ, pe oamenii cu care pe Pământ au avut o 
comunitate spirituală, sufletească, o legătură a inimii. Şi aici nici unul 
nu poate să-l amăgească pe celălalt! Căci felul cum este fiecare şi ce 
fel de sentimente are el pentru celălalt, toate acestea se exprimă, în 
mod fidel, prin fizionomia despre care am vorbit mai sus. Şi, în ceea 
ce priveşte acea perioadă din viaţa de după moarte care urmează după 
perioada de încercare - despre care nu voi vorbi azi -, lucrurile se 
petrec în aşa fel, încât, în această perioadă, oamenii sunt în contact cu 
cei cu care într-un fel oarecare au fost legaţi prin soartă în ultima viaţă 
pământească, sau, în genere, au fost legaţi pe Pământ. Aici ajung să se 
cunoască în mod foarte amănunţit. în prima etapă se cunosc în mod 
amănunţit datorită acelei fizionomii despre care am vorbit. în această 
perioadă omul experimentează tocmai felul acesta de a-i cunoaşte pe 
cei de care îl leagă destinul. închipuiţi- vă ce apreciere reciprocă 
profundă - sună banal, dar „apreciere 44 este cuvântul potrivit: te afli în 
faţa celuilalt fără nici un văl, cu întreaga semnificaţie a contextului 
creat prin destin. Aşa trece unul pe lângă celălalt, aşa se convieţuieşte 
alături. 

în acelaşi timp aceasta este perioada din viaţa omului în care, prin 
faptul că este aşa şi are o astfel de fizionomie, el face cunoştinţă cu 
fiinţele ierarhiei a treia: îngerii, Arhanghelii şi Arhaii. Căci aceste 
fiinţe sunt, potrivit naturii lor durabile, întotdeauna fizionomice. Ele au 
pornit oarecum de la fiinţele cosmice ale ierarhiilor superioare, în aşa 
fel încât întreaga lor natură spirituală-sufletească se poate imprima 

pentru acela care le poate contempla în imaginaţie, în figura lor 
spirituală. Prin urmare, acest lucru se adaugă în timpul acestei 
perioade de frecventare a acelor oameni care sunt legaii prin soartă cu 
el. Fireşte că aspectul oamenilor cu care suntem legaţi prin soartă este 
foarte variat. Apar, de pildă, oameni care nu ne puteau suferi, dar cu 
care, totuşi, suntem legaţi prin soartă. Ne dăm seama foarte precis ce 
intenţii au avut şi ce rău ne-au făcut. Acest aspect al oamenilor este 
foarte diferit. Şi printre aceste figuri mişcătoare se ivesc entităţile 
ierarhiei a treia, care trec printre aceşti oameni ca nişte figuri 
strălucitoare, ca făpturi solare. Fireşte că vorbele intrebuinţate de mine 
sunt aproximative; dar nu avem altă posibilitate decât să ne exprimăm 
în grai pământesc. Totuşi, este o realitate că omul se întâlneşte, în 
această perioadă, cu oamenii cu care este legat prin soartă. De obicei 
omul nu poate să aibe, în acest interval de timp, o înţelegere decât 
pentru acei oameni cu care este legat prin soartă. Sufletele omeneşti cu 
care nu suntem legaţi prin soartă sunt oarecum invizibile: nu putem să 
avem de-a face cu ele, nu avem posibilitatea să înţelegem fizionomia 
lor morală- spirituală. Nu le luăm în seamă, nu le putem lua în seamă, 
căci numai legătura soartei dă puterea de a le vedea. Dacă i-ar fi dat 
omului, aici pe Pământ, să contemple cu ochiul fizic în felul în care 
trebuie să vedem în această perioadă a vieţii de după moarte, atunci el 
nu ar vedea multe pe Pământ; căci omului îi place să vadă, pe Pământ, 
lucrurile în mod pasiv, să le lase să pătrundă în el. Omului îi place 
chiar, în civilizaţia actuală, să fie foarte puţin activ lăuntric, pentru a 
percepe ceea ce este în jurul său. Mulţi dintre oameni, care îşi folosesc 
privirea - ca să ne exprimăm aşa - îndeosebi impulsionaţi de atracţia 
pentru cinematograf, prin urmare, oamenii care vor mereu să aibe 
impresii în seama cărora să se lase în mod pasiv, dacă ar fi înzestraţi 
cu contemplarea pe care o avem după moarte, ar putea sta aici şi nici 
nu şi-ar vedea semenii! Căci după moarte depinde de atenţia noastră, 
care fireşte ne este trezită atunci de felul cum suntem legaţi prin soartă 
de ceilalţi oameni, ca să vedem şi pe ceilalţi. 

în felul acesta, perioada care este trăită la început, după moarte, este o 
perioadă de cunoaştere reciprocă şi de cunoaştere a felului cum sunt 
primiţi aceşti oameni, în lumea spirituală, de către entităţile ierarhiei a 
treia. Se vede atunci ce mult se bucură entităţile ierarhiei a treia, 
îngerii, Arhanghelii şi Arhaii de unii oameni care se ridică în lumea 

spirituală, în forma descrisă, sau ce puţin se bucură de alţii. Se vede ce 
impresie fac oamenii asupra fiinţelor din ierarhiile superioare, care 
sunt cele mai apropiate de ei în lumea invizibilă. 

Apoi vine o altă etapă. Vine perioada în care oamenii care s-au 
cunoscut în acest fel, care într-o oarecare măsură s-au privit numai, 
încep acum să se înţeleagă în sens spiritual, corespunzător acestei vieţi 
de după moarte, în care ajung să aibe, într-o oarecare măsură, o minte 
spirituală, o înţelegere spirituală a acestei fizionomii morale- spirituale. 
De fapt, în prima perioadă după moarte, câtăva vreme este ca şi cum se 
trăieşte numai printre amintiri; ne găsim împreună cu oamenii cărora 
le aparţinem - fireşte că se trăieşte în prezent -, acţionăm, trăim, 
lucrăm în legătură cu unirea care rezultă dintre oameni şi entităţile 
ierarhiei a treia, dar tot timpul trăim ca într-un fel de amintire a vieţii 
trăite pe Pământ. Dar pe urmă vine o perioadă când începem să avem 
înţelegere spirituală, când începem să pricepem - în felul cum trebuie 
să se priceapă în lumea spirituală - ce înseamnă pentru noi aceste 
fizionomii morale- spirituale ale semenilor noştri. învăţăm să-i 
„înţelegem 44 pe semenii noştri. învăţăm să-i înţelegem în aşa fel, încât 
putem spune: Această fizionomie morală- spirituală îmi arată cutare 
lucru, care mă duce înapoi la ursite avute în comun ş.a.m.d. Acest 
lucru îl trăim deja numaidecât după moarte, căci privim această ursită 
şi privim comunitatea în care ne-am aflat conform destinului. Dar 
acum trăim în aşa fel, încât ne spunem cu tărie: Dacă până acum am 
convieţuit aşa cum a reieşit din înţelegerea reciprocă a fizionomiilor 
noastre, în viitor convieţuirea trebuie să se desfăşoare în cutare sau 
cutare fel. Acum este trăită în mod inteligibil, ca să zic aşa, 
posibilitatea continuării destinului şi ceea ce conduce la simţământul 
conducerii pe mai departe a relaţiilor începute în timpul vieţii. Privim, 
ca într-o perspectivă, cum se vor modela în viitor acele fire ale 
destinului nostru care au fost înnodate şi care se oglindesc în 
fizionomiile morale-spirituale. Şi acest lucru pătrunde tot mai mult în 
profunzime, aşa încât are realmente loc o concreştere, o creştere 
laolaltă spirituală-sufletească a sufletelor. Şi atunci ni se arată că ceea 
ce aici, pe Pământ, era partea cea mai expresivă a omului dispare de 
fapt, încetul cu încetul, pe măsură ce el se familiarizează cu această 
perioadă. Capul dispare, el se destramă ca într-un fel de ceaţă 
spirituală. 

Pe măsură ce dispare capul, se modifică trăsăturile fizionomiei morale 
spirituale legate de el, în timp ce peste tot iese la iveală ceva care 
parcă, venind din trecut, ar arăta spre viitor. Şi în această perioadă 
omul este transpus în spiritul mişcărilor planetare, în spiritul forţelor 
sistemului planetar. Aceasta are ca urmare faptul că după un oarecare 
timp de la moarte oamenii care au legături între ei se apropie de 
existenţa spirituală solară. Forţele planetare îi duc în existenţa 
spirituală solară, şi tot ce au vieţuit oamenii în comun este, în oarecare 
măsură, dus acum în existenţa spirituală solară, ca o trăire comună şi 
ca germeni comuni pentru vieţuiri viitoare. 

De fapt, pentru o adevărată cunoaştere pătrunzătoare, este o copilărie 
faptul că ştiinţa de azi reprezintă Soarele ca un glob gazos, undeva în 
Univers. Acesta este numai aspectul pe care Soarele îl arată 
Pământului. îndată ce contemplăm Soarele cu acel ochi spiritual, cu 
acel ochi sufletesc pe care-1 avem după moarte, îndată ce-1 
contemplăm din afară, în Univers, Soarele este o fiinţă spirituală - sau 
mai degrabă o asociaţie de entităţi spirituale. Printre aceste entităţi 
spirituale se amestecă sufletele omeneşti, care se duc în felul acesta nu 
numai fiecare în parte cu conţinutul lor spiritual, dar şi cu ursitele lor 
comune, în existenţa spirituală-solară. Şi acest întreg sistem de suflete 
omeneşti, împreună cu aprecierile pe care fiinţele din ierarhia a doua şi 
a treia le pronunţă asupra valorii acestor oameni, toate acestea 
strălucesc în Univers, în Cosmos. 

De fapt, din punct de vedere al Pământului, nu ne reprezentăm în mod 
just Soarele decât dacă facem acest lucru în felul următor. Privind 
Soarele de la suprafaţa Pământului, el ne apare ca un glob luminos şi 
putem chiar să-l desenăm în mod schematic. în genere, ne închipuim 
că dacă ne-am ridica cu un balon şi l-am privi de acolo de sus el ar 
avea acelaşi aspect ca de aici de pe Pământ. Dar nu aşa stau lucrurile, 
şi dacă am vrea să ne facem o imagine schematică şi am vrea să 
desenăm în sens fizic-senzorial cum se prezintă Soarele în faţa privirii 
spirituale, atunci ar trebui să ne reprezentăm pretutindeni radiaţii 
spirituale plecând de la Soare înspre toate direcţiile Universului. Ceea 
ce poate fi văzut de pe Pământ este numai aspectul luminos al Soarelui 
îndreptat înspre Pământ. Dar pentru privirea spirituală apare ceva ce 
devine - fireşte, în mod treptat - o percepere spirituală, o pătrundere în 

muzica cosmică, pătrundere uneori foarte impresionantă. Dar această 
pătrundere este ceva ce a fost resimţit de oameni şi ce resimt ei şi după 
moarte. Toate acestea sunt duse în Soare şi radiază înspre Cosmos. Şi 
atunci când se petrece acest lucru, omul, potrivit imaginii spirituale pe 
care am descris-o, a adoptat oarecum el însuşi forma Soarelui. Sună, 
fireşte, paradoxal, dar realităţile acestea trebuie descrise, căci ele 
corespund adevărului. Tot ce, după trecerea prin poarta morţii, a fost 
fizionomie expresivă, figură spirituală, se rotunjeşte acum şi când 
omul ajunge în Soare - vorbind spiritualiceşte - el a devenit, de fapt, o 
sferă, o minge spirituală. Fiecare om în parte a devenit o minge, un 
glob spiritual. Iar Universul se oglindeşte în acest glob spiritual. Şi, 
devenind într-un anumit sens un organ senzorial cu totul spiritual, noi 
nu mai primim impresii de pe Pământ, dar întrucât am devenit în 
întregime ochi spiritual, avem în acest ochi spiritual expresia 
întregului Univers ne simţim una cu întregul Univers. Şi existenţa 
noastră de odinioară, de pe Pământ, o simţim acum în afara noastră. 
Dar oglindind întregul Univers ca într-un ochi spiritual în noi înşine, 
ne simţim una cu destinele hărăzite nouă şi cu cele ale altor oameni. 

După ce am trăit toate acestea un oarecare timp, pătrundem tot mai 
mult în sfera primei ierarhii a Serafimilor, Heruvimilor şi Tronurilor. 
Ne unim cu această primă ierarhie. Prin urmare, la început, noi ne 
unim cu ierarhia a treia, şi atunci ne aflăm printre semeni de-ai noştri 
de care ne leagă soarta şi ne arătăm cu fizionomia noastră morală- 
spirituală. Apoi suntem luaţi de forţele planetare şi duşi în existenţa 
solară, unde suntem legaţi de ierarhia a doua; şi acum când prin 
propria noastră existenţă solară ne simţim în Soare ca în întregul 
Univers suntem legaţi de ierarhia întâi, Serafimii, Heruvimii şi 
Tronurile. Acum începem din ce în ce mai mult să avem posibilitatea 
să ne intereseze nu numai oamenii a căror soartă s-a împletit cu a 
noastră în trecut; ni se arată şi alte suflete, care pătrund de-abia acum, 
în această viaţă dintre moarte şi o nouă naştere, în sfera destinelor 
noastre. Atunci începem să observăm şi alte suflete omeneşti decât 
acelea cu care am fost legaţi prin soartă, şi anume suflete omeneşti cu 
care soarta ne va face să ne întâlnim în viaţa următoare. 

Insă, la acei oameni cu care am fost legaţi prin soartă, prin legături mai 
mult sau mai puţin strânse, începem acum, sub influenţa Serafimilor, a 

Heruvimilor şi a Tronurilor, să observăm o importantă transformare a 
siluetei, transformare pe care o voi descrie mai întâi în mod exterior. 
Când observăm, cu ochiul fizic, un om care circulă prin lume vedem 
cum pune un picior în faţa celuilalt şi umblă în felul acesta; noi vedem, 
ca să zic aşa, un şir de instantanee ale acestui om. Dar acela care apoi 
prin percepţie imaginativă contemplă pe cineva în această sferă de 
după moarte, acela îl vede ca şi cum paşii săi, modificarea formei 
picioarelor la fiecare pas ar transpune în membre întregul destin al 
acelui om care s-a plăsmuit în viaţa de pe Pământ. Nu numai în 
picioare, ci şi în braţe purtăm conţinutul soartei noastre, ceea ce am 
făcut, rău sau bine, cu mâinile noastre, altor oameni. După felul în care 
ne mişcăm se poate vedea de ce un anumit impuls al dreptăţii a pătruns 
din Univers în destinul nostru personal. Şi tot aşa, destinul lăuntric pe 
care omul şi l-a făurit prin opţiunile sale, prin felul în care şi-a trăit 
viaţa interioară, se reflectă în circulaţia sângelui. 

Ceea ce se vede în felul acesta în legătură cu soarta este evident încă 
mult timp după ce omul a păşit în sfera pe care am descris-o acum; de 
fapt acest lucru se vede tot din conformaţia membrelor şi a celorlalte 
părţi ale corpului, cu excepţia capului şi a pieptului. Desigur că, pe 
Pământ, aspectul unui om căruia i-ar lipsi capul şi pieptul şi care ni s- 
ar înfăţişa aşa ar fi ceva neplăcut; dar aici, între moarte şi o nouă 
naştere, totul este transpus în domeniul moral-spiritual. Această 
viziune este, aici, mult mai intensă decât poate fi aspectul unui cap 
omenesc pe Pământ. Şi acest lucru îl simt acum oamenii care sunt 
legaţi prin soartă, şi care, în timpul existenţei solare, îşi trăiesc, în 
acest fel, soarta, în epoca aceea dintre moarte şi o nouă naştere pe care, 
în Dramele-Mistere, am descris-o ca fiind ora miezului-nopţii. Aici 
lucrează acum diferiţi oameni care au avut legături mai mult sau mai 
puţin strânse între ei la transformarea a ceea ce au fost ei în viaţa 
pământească trecută; aşa încât se vede în mod detaliat cum se petrece 
acest lucru. Se vede, de pildă, cum se remodelează conţinutul 
gambelor, ducând la alcătuirea maxilarului inferior pentru viaţa 
pământească următoare; ceea ce sunt braţele şi mâinile este remodelat 
în maxilarul superior şi cu tot ce este sistemul nervos aferent, dar din 
punct de vedere spiritual. întregul om inferior este transformat în om 
superior. 

Dar toate acestea nu le înfăptuieşte omul singur; el lucrează împreună 
cu cei al căror destin se leagă de al său în funcţie de intensitatea 
legăturii. Lucrează unul asupra altuia. Şi prin faptul că unul lucrează 
asupra celuilalt se înfiripă înrudirile spirituale care apoi fac ca un om 
să-l găsească pe celălalt în viaţa pământească, să se întâlnească cu el. 
Căci în felul acesta a fost alcătuită, în viaţa dintre moarte şi naşterea 
următoare, această înrudire spirituală, care ne pune într-o legătură mai 
mult sau mai puţin intimă cu celălalt. Intr-adevăr, prin colaborarea 
oamenilor legaţi prin soartă se plăsmuieşte o figură spirituală a noului 
cap. Şi această muncă din ţara spiritului nu este mai puţin bogată în 
conţinut decât munca de aici, de pe Pământ, ci, dimpotrivă, este mult 
mai bogată. 

De aici aţi putut deja să vedeţi că după cum se poate descrie ce se 
întâmplă cu omul între naştere şi moarte în imaginile vieţii pământeşti 
fizice, tot astfel se poate descrie în mod cu totul concret, şi pentru 
fiecare om în parte, ce se întâmplă cu el între moarte şi o nouă naştere. 
Se poate descrie în mod foarte concret. Este ceva măreţ şi de mare 
amploare felul cum se prelucrează sistemul membrelor, sistemul 
circulator şi metabolismul. Dar tot ceea ce este elaborat în existenţa 
spirituală, la mijlocul vieţii dintre moarte şi o nouă naştere, constituie 
calităţile morale- spirituale ale omului. Iar despre ceea ce rezultă din 
această prelucrare trebuie să spunem că ceea ce a fost transformat în 
felul acesta răsună ca o muzică cosmică. Această formă a omului, 
modelată după Soare, şi care este o oglindă a Universului, arată, în 
tonul cosmic, ceea ce este figura exterioară a omului. Nu vreau să zic - 
dacă pot să mă exprim în mod comparativ - că am avea atunci o idee 
vizuală despre om, dar avem, în sunetul cosmic, reprezentarea entităţii 
transfigurate a omului inferior. 

Şi în timp ce acest proces progresează, omul devine el însuşi o parte 
din cuvântul cosmic. Ceea ce a fost el la început, o simplă alcătuire 
melodioasă, armonioasă, se segmentează în părţi articulate ale 
cuvântului cosmic: omul ajunge să- şi exprime propria fiinţă ca şi cum 
ar vorbi din afara sa, din Univers. Aşa încât se poate spune că există o 
perioadă între moarte şi naşterea următoare în care omul devine cuvânt 
spiritual - nu un cuvânt alcătuit din câteva silabe, ci unul care spune 
foarte mult, care nu conţine numai esenţa omului în genere, ci întregul 



74 




om individual despre care este vorba. în acest moment al intervalului 
dintre moarte şi o nouă naştere, omul ajunge la o cunoaştere 
extraordinar de secretă şi dezvăluie în Univers, în mod perceptibil 
pentru entităţile divine spirituale, ceea ce este el. Când un om lucrează 
asupra celuilalt în felul acesta, pentru ca să realizeze metamorfoza prin 
care omul inferior se transformă într-unul superior, căci omul superior 
prinde formă, încetul cu încetul, când se lucrează aici, după gradul de 
legătură, pentru legătura viitoare, este ca şi cum s-ar modela prin 
această activitate o formă spirituală în simţirea omului. Se preia o 
formă spirituală care este remodelată, transformată în ceva care emite 
sunete şi apoi în ceva care vorbeşte. 

După cum v-am spus, mai întâi omul se află printre fizionomiile 
spirituale ale oamenilor legaţi prin soartă de el; privindu-le, oamenii se 
observă şi învaţă să se cunoască sub aspect spiritual, după calităţile 
morale. însă doar se privesc; privirea aceasta apropie într-adevăr foarte 
mult sufletele oamenilor, totuşi este doar o privire. Apoi începe 
perioada pe care am descris-o ca fiind aceea a înţelegerii reciproce; 
oamenii se înţeleg unul pe altul privind adâne şi cu multă înţelegere 
înăuntrul celuilalt, ştiind cum se va înnoda, într-o legătură 
predestinată, viitorul cu trecutul. Apoi, începe acea modelare în care 
unul lucrează asupra celuilalt, muncă izvorâtă dintr-o adâncă 
cunoaştere şi în care ceea ce este primit ca formă spirituală este 
transformat în sunet şi în vorbire. Urmează nu numai înţelegerea, ci şi 
clipa în care unul îl întâmpină pe celălalt printr-un cald cuvânt creator. 
Aici, pe Pământ, noi vorbim cu organele vorbirii, aici noi ne spunem 
unul altuia ce am aflat, cu ajutorul organelor noastre de vorbire. în 
spatele a ceea ce vorbeşte în noi stă corpul fizic şi în el trăieşte, ca 
ceva trecător şi prin care se împărtăşesc lucruri superioare, cuvântul 
nostru obişnuit; şi în timp ce, cu organele noastre de vorbire, noi 
exprimăm ceea ce vrem să ne spunem, mascăm ceea ce trăieşte în 
spatele a tot ce este numai fizic senzorial. Şi acum gândiţi-vă că ceea 
ce exprimă omul, ceea ce trece în vorba care zboară ar fi, în acelaşi 
timp, un fel de a se exprima pe el însuşi, ar fi fiinţa sa şi, în acelaşi 
timp, revelaţia sa: şi atunci înţelegeţi felul cum se întâlnesc oamenii, la 
mijlocul vieţii dintre moarte şi o nouă naştere, individualizându-şi 
propria fiinţă şi revelându-se. Cuvântul întâlneşte cuvântul, cuvântul 
articulat întâlneşte cuvântul articulat, cuvântul însufleţit lăuntric 

întâlneşte cuvântul lăuntric însufleţit. Dar oamenii sunt cuvântul; 
armonia lor este armonia esenţei cuvântului articulat. Atunci oamenii 
trăiesc în aşa fel, încât nu există impenetrabilitate: atunci oamenii 
trăiesc realmente împreună şi unul din cuvinte - care este unul dintre 
oameni - se dizolvă în celălalt cuvânt, care este celălalt om. Atunci se 
plăsmuiesc acele legături ale soartei ale căror efecte se resimt apoi în 
viaţa pământească următoare şi care se manifestă în felul în care 
oamenii, când se întâlnesc, se apropie unii de alţii, resimţind simpatie 
sau antipatie. Această simţire este reflexul celor vorbite de către 
oameni, în ţara spiritului, la mijlocul vieţii dintre moarte şi o nouă 
naştere. După cum am vorbit unii cu alţii pe când noi înşine am fost 
acest glas ne regăsim acum, pe Pământ, însă numai într-o palidă copie 
a simţământului. 

Aceasta ar trebui să-şi spună omul dacă ar simţi că ceea ce i se 
întâmplă pe Pământ în legătură cu ceilalţi oameni este o urmare 
sensibilă a ceea ce a fost odată el însuşi, între moarte şi o nouă naştere, 
în cuvântul creator, care se exprimă pe sine. Aceasta este perioada în 
care oamenii există, de fapt, unii pentru alţii. Şi existenţa pământească 
a oamenilor unii pentru alţii este, aş putea spune, proiectarea din lumea 
spirituală pe Pământ a unei vieţi laolaltă esenţiale. Căci după ce omul a 
trecut prin această perioadă vine din nou cealaltă, în care, încetul cu 
încetul, părăseşte sfera primei ierarhii, a Serafimilor, Heruvimilor şi 
Tronurilor, şi ajunge din nou în domeniul ierarhiei a doua, în domeniul 
forţelor pe care planetele le exercită unele asupra celorlalte şi în care 
se adaugă acum percepţiile pe care le primeşte omul de la lume, 
percepţii care, mai înainte, nu erau prezente în aceeaşi măsură, ci de 
fapt numai în măsura în care puteau fi urmărite în celelalte entităţi. 
Acum lumea apare ca o lume exterioară. învăţăm să cunoaştem 
legăturile reciproce cu entităţi de care nu ştiam nimic; aflăm de 
legăturile cu fiinţele omeneşti care se înfiripă abia în mijlocul vieţii 
dintre moarte şi o nouă naştere. Acest lucru apare în perioada în care 
oamenii ajung din nou în sfera planetară şi în legătură cu entităţile 
ierarhiei a doua. Şi mai înainte au fost în legătură cu ele, dar acum este 
o altfel de legătură, pentru că ierarhia întâi se estompează din nou şi în 
cele din urmă nu mai este prezentă. Şi atunci se ivesc germenii; mai 
întâi germeni spirituali, pentru a repeta formarea plastică a omului, 
pentru noul om-piept; şi pentru noul om-membre. Din ce în ce mai 

mult omul prinde din nou chip ca o imagine spirituală preliminară. 
Ceea ce se exprimase în cuvântul cosmic devine din nou muzica 
sferelor; din muzica sferelor creşte imaginea plastică a fiinţei sale. Şi 
în acest fel el se apropie tot mai mult de momentul în care este pregătit 
să ia legătură cu procesul de formare a unui embrion de germene 
omenesc, provenit de la tată şi de la mamă, şi cu care nu face decât să 
se unească; căci există un chip spiritual care coboară din lumea 
spirituală în existenţa fizică pe Pământ, şi care este partea cu adevărat 
esenţială a omului, în timp ce ceea ce îi revine omului din embrionul 
fizic există numai pentru ca omul să poată avea o legătură cu 
substanţele pământeşti şi să se poată lăsa pătruns de ele. Asa încât între 
moarte şi o nouă naştere se desfăşoară o viaţă bogată în conţinut. 
Munca pe care o depun acolo sufletele omeneşti se desfăşoară între 
entităţile lumilor superioare şi sufletele omeneşti înseşi. Dar 
desfăşurarea acestei vieţi, în forma sa exterioară, se deosebeşte de cea 
a vieţii pe Pământ. Şi dacă vrem să mergem mai departe în înţelegerea 
tot mai limpede a acestei entităţi suprasensibile a omului, trebuie să 
ştim în mod clar şi cele ce urmează. 

Noi trăim aici în lumea pământească fizică-senzorială. Aici noi 
percepem, prin simţurile noastre, lumea din afară. Trebuie să ne 
spunem că ceea ce percepem aici este perceptibil şi este de natură 
fizică. Noi nu percepem în viaţa de pe Pământ nimic altceva decât ceea 
ce este fizic şi perceptibil. Deasupra însă este aşezată o altă lume, din 
care face parte însuşi corpul nostru eteric, care pătrunde corpul nostru 
fizic. Mai întâi această lume este imperceptibilă perceperii senzoriale a 
omului; ea nici nu este fizică, este suprafizică. Aşa încât lumea noastră 
perceptibilă, fizică, se mărgineşte cu o altă lume imperceptibilă, 
suprafizică. Aceasta este lumea imediat apropiată; în ea trăieşte 
ierarhia a treia - îngerii, Arhanghelii şi Arhaii. Pentru omul pământean 
care trăieşte în lumea fizică, care nu dezvoltă o contemplare spirituală, 
lumea aceasta este imperceptibilă şi nu este fizică; ea îşi manifestă 
efectele sale în lumea fizică, dar nu este fizică. 

Apoi i se adaugă o a treia lume, care nici ea nu este fizică. în această 
privinţă ea se aseamănă cu lumea a doua, cu cea eterică, ea este 
suprafizică. Dar partea specifică este că ea este perceptibilă. Ea este 
perceptibilă din lumea noastră, şi noi ajungem la caracterizarea unei 

lumi care pătrunde în lumea noastră, care este perceptibilă, dar care 
este suprafizică. Din această cauză omul nu o poate explica, de la 
început, în esenţa sa adevărată. Din această lume, care este suprafizică, 
dar perceptibilă, face parte, de exemplu, ceea ce curge spre noi venind 
din lumina solară. întreaga populaţie a Soarelui, aceste fiinţe-spirit, 
sunt suprafizice, dar sunt perceptibile pe Pământ. Căci este un nonsens 
că Soarele ar fi numai ceea ce cred fizicienii că este; lumina solară este 
revelaţia fiinţelor solare. Fiinţele solare sunt perceptibile, numai că i se 
înfăţişează omului sub o formă pe care el nu şi-o poate explica. 
Lumina stelelor, lumina Lunii şi altă lumină în afară de aceea a 
Soarelui, a Lunii şi a stelelor sunt perceptibile; numai că omul nu 
explică, nu tălmăceşte bine ceea ce stă în spatele acestei lumini, ca 
fiinţă. De aceea această lume este perceptibilă, dar suprafizică şi se 
află la graniţele lumii fizice perceptibile. Este foarte important să 
reţinem aceste caracteristici: 

1 . Lumea noastră, perceptibilă şi fizică. 

2. Lumea a doua, care se mărgineşte cu prima; în ea sunt îngerii, 
Arhanghelii şi Arhaii, este imperceptibilă şi suprafizică; ea este sediul 
ierarhiei a treia, dar este şi lăcaşul oamenilor când, în viaţa dintre 
moarte şi o nouă naştere, ei sunt împreună cu ierarhia atreia. 

3. Lumea a treia este perceptibilă şi suprafizică; este sediul ierarhiei a 
doua. 

Acum ne mai rămâne să vorbim despre: 

4. O lume fizică imperceptibilă. 

Adăugând această a patra lume fizică imperceptibilă am epuizat toate 
lumile posibile: perceptibilă-fizică, impercetibilă-fizică, perceptibilă- 
suprafizică, imperceptibilă-suprafizică. Există deci şi o a patra lume, o 
lume imperceptibilă-fizică. Cum ne-o putem reprezenta? Ea există 
printre noi, există în mod fizic, dar este imperceptibilă. Gândiţi-vă că... 
dacă ridicaţi piciorul el este greu, datorită gravitaţiei. Este o forţă cu 
efect fizic, dar nu poate fi percepută prin simţuri. Şi tot aşa este şi cu 
alte lucruri. Trăim în noi prin senzaţii pe care de fapt nu ni le putem 
explica (căci este vorba de ceva ce nu poate fi perceput fizic), ceva ce 
ştiinţa spirituală veche, care era preponderent instinctivă, numise 
„principiul mercurial 44 , ceva care tinde să ia formă de picătură. 
Continuăm să-l avem în noi, căci substanţele albuminoide din noi tind 

să-l exprime: iarăşi este ceva fizic care însă nu poate fi perceput în 
forma sa proprie. In corpul nostru au loc procese active de ardere, o 
activitate fizică pe care nu o percepem, care se exprimă în voinţa 
noastră, dar de care nu ne dăm seama: imperceptibilul fizic. în acest 
fizic imperceptibil acţionează ierarhia întâi: Serafimii, Heruvimii şi 
Tronurile. 

Acum iată un aspect uimitor. Trecând prin poarta morţii, noi intrăm 
mai întâi în lumea imperceptibilă suprafizică. Noi dispărem în 
oarecare măsură din lume. Apoi pătrundem mai departe, în sfera 
ierarhiei a doua, şi ajungem astfel în ceea ce este perceptibil- 
suprafizic, adică trăim în perioada în care învăţăm să înţelegem 
destinele noastre, intrăm în ceva care este ca o revărsare a luminii 
Soarelui sau a stelelor. Acela care a învăţat să contemple acestea nu 
priveşte doar, fără nici un gând, în lumea largă, în sfera stelelor, sau la 
Soare, ci el ştie că în această lumină ce se revarsă se torc firele 
destinului omenirii; ea este perceptibilă-suprafizică, în ea trăiesc 
morţii, oamenii aparent morţi. Şi apoi când omul îndeplineşte din nou 
această transformare, această metamorfoză, care îl pregăteşte pentru 
viaţa terestră, el revine pe Pământ. Numai că lumea în care se află el 
între moarte si o nouă naştere este acum în sfera imperceptibilului 
fizic: ea este în elementul gravitaţional, mercurial, fosforic. Vom 
înţelege, în mod treptat, ce sunt aceste elemente. Deci mai întâi 
dispărem din viaţă în invizibil, dar intrăm din nou în viaţă în mod 
imperceptibil pentru ca, după ce am dispărut încă o dată, pentru a ne 
pregăti viitoarea viaţă pe Pământ, perceptibilă şi fizică. Drumul dintre 
moarte şi o nouă naştere noi îl facem pornind de la viaţa pământească 
perceptibilă-fizică, trecând prin celelalte stări, către viaţa pământească 
imperceptibilă-fizică. Atunci ne aflăm la miezul nopţii al existenţei, 
facem drumul din nou înapoi şi reintrăm în existenţa fizică 
pământească. 

Am oferit aici, deocamdată, o schiţă pe care o vom completa în 
conferinţele următoare, în toate amănuntele. Vedeţi că, în ceea ce 
priveşte viaţa omului dintre moarte şi o nouă naştere, nu trebuie să ne 
mărginim numai la gânduri generale, abstracte, ci se poate indica de 
pildă, cum omul, pentru a-şi pregăti viaţa sa următoare într-o lume 
vizibilă, vine într-o formă invizibilă pe Pământ între moarte şi o nouă 

naştere. Gândiţi-vă numai cât de mult se adânceşte cunoaşterea noastră 
despre viaţa pe Pământ când se ştie ce element spiritual trăieşte în 
cadrul existenţei pe Pământ în ora acestui miez de noapte al existenţei! 
Noi avem aici, în existenţa pământească-fizică, nu numai oameni 
întrupaţi fiziceşte, ci avem necontenit, printre noi, ca un important 
aport spiritual-esenţial al existenţei pe Pământ, pe acei oameni care se 
află la mijlocul intervalului dintre moarte şi o nouă naştere, se află la 
miezul de noapte al existenţei. Noi nu-i percepem pe aceşti oameni 
datorită faptului că ei nu se află, în existenţa pe Pământ, la ora 
miezului zilei, ci la ora miezului nopţii. 

Vom vorbi, în ora următoare, despre tot ce înseamnă acest lucru. 




Rudolf Steiner 

OMUL SUPRASENSIBIL ÎN CONCEPŢIA ANTROPOSOFICĂ 
GA 231 



CONFERINŢA a IlI-a 

Haga, 17 noiembrie 1923 - după-amiază 

In prima conferinţă am încercat să ne reprezentăm raporturile pe care 
le are omul în viaţa pământească cu entităţile şi forţele 
extrapământeşti. Apoi, în a doua, am încercat să ne reprezentăm cum 
este trecerea omului prin lumea suprasensibilă - văzută dintr-un 
anumit punct de vedere - în timpul dintre moarte şi naşterea 
următoare. Aş dori în această conferinţă să adaug câte ceva la cele deja 
spuse şi să duc lucrurile ceva mai departe. Vom ajunge apoi să 
rotunjim totul pentru a căpăta în cursul conferinţelor o imagine 
armonioasă în sine. 

Am văzut că atunci când omul a trecut prin poarta morţii, deci când a 
ajuns în lumea suprasensibilă, lucrurile stau astfel încât el se prezintă 
contemplării imaginative ca o figură-spirit. Fireşte, trebuie să vă fie 
limpede că această contemplare a spiritualului este totuşi altceva decât 
contemplarea senzorialului. 

Aşa, de pildă, cineva care are o viziune a spiritualului vă va spune: Da, 
am văzut cutare lucru, dar nu aş putea spune cât de „mare“ era apariţia, 
şi alte lucruri asemănătoare. 

Deci lucrurile nu sunt chiar aşa de conturate în spaţiu ca o imagine 
vizuală. Totuşi, dacă vrem să descriem, lucrurile trebuie să fie 
prezentate în aşa fel, încât să apară cu totul ca o imagine, să fie folosite 
expresiile care descriu această imagine. Vă rog să luaţi în acest sens 
expunerile pe care le voi face despre aceste lucruri. 

După ce omul a trecut prin poarta morţii, în mod treptat, în această 
formă a figurii spirituale păleşte imaginea capului. In schimb, restul 
corpului omenesc devine „fizionomie 44 şi - după cum am spus deja - o 
fizionomie care exprimă în ce măsură omul a fost, în viaţa 
pământească care s-a desfăşurat până la trecerea prin poarta morţii, 
mai mult sau mai puţin bun sau rău, dacă a fost un înţelept sau un 
nechibzuit şi altele de felul acesta. Toate acestea omul le poate 
ascunde în lumea văzută, unde, cu figura cea mai nevinovată, cineva 
poate fi un păcătos, dar acest lucru nu mai este posibil după ce omul a 
trecut prin poarta morţii. Figura, faţa nu se mai poate preface, căci ea 
păleşte, şi nu se poate nega nimic prin restul formei omeneşti care 
capătă tot mai mult o expresie fizionomică. Este vorba acum de faptul 
că atunci când omul intră în lumea spirituală întreaga sa relaţie cu 
lumea devine alta. Trebuie să ştiţi că ceea ee este cel mai mult apreciat 
pe Pământ, şi anume gândirea, gândirea abstractă, nu este deloc 
apreciată dincolo, în lumea spirituală. Nu este deloc apreciată în lumea 
spirituală, pentru că acolo capul este un instrument care nu mai poate 
fi folosit. Această gândire semeaţă prin care ne dobândim reprezentări 
asupra lucrurilor senzoriale de pe Pământ trebuie să o lăsăm în urmă. 
Numai pe Pământ există „filosofi 44 ; căci tocmai filosofia, care constă în 
gândirea abstractă, trebuie să rămână pe Pământ. 

Tot ce este viaţă sufletească devine tot mai mult, cu cât înaintăm în 
lumea suprasensibilă spirituală, o reprezentare în imagini, o viziune, şi 
anume o viziune însoţită de gândurile care sunt în lucruri. Aici, pe 
Pământ, noi ne formăm gândurile; dincolo, gândurile ne sunt revelate 
chiar prin lucruri, ele ne vin în întâmpinare. Deci gândul este dobândit 
acolo prin contemplare. Prin această contemplare omului i se 
înfăţişează în lumea spirituală toate încercările prin care va trebui să 
treacă. 

Şi în imaginile pe care le percepem prin simţuri găsim anumite puncte 
de sprijin pe care ne putem baza când vrem să descriem lumea 
spirituală prin care trece omul între moarte şi o nouă naştere. In lumea 
senzorială, noi vedem stelele. Stelele, precum şi planetele sistemului 
nostru planetar, privite de pe Pământ, ne arată în fond, aş putea zice, 
numai partea lor exterioară. In interior, ele sunt cu totul altceva. In 
interior, ele sunt o întrunire de entităţi spirituale care au ajuns în cele 

mai diferite feluri să se adune în locurile unde se află aceste stele. Iar 
când vedem câte o stea cu ochiul, numai cu ochiul fizic, acest lucru 
înseamnă că acolo este o colonie de entităţi spirituale în Univers şi 
ceea ce văd acolo, ca stea fizică, îmi dă oarecum numai direcţia; este 
un semn distinctiv, un indicator care arată direcţia. Tot ce descrie 
ştiinţa fizică despre stele este numai de o minimă importanţă, căci ea 
nu vorbeşte decât de semne indicatoare, de direcţie, toate acestea sunt 
numai panouri de orientare. Faptul că noi vedem undeva o stea nu 
înseamnă nimic altceva decât că în această direcţie este locuinţa unor 
entităţi spirituale. 

Primul domeniu în care intră omul după ce a trecut prin poarta morţii 
este acela al Lunii; adică el ajunge în domeniul acelor entităţi care îşi 
au sălaşul în Lună. Ce fel de entităţi sunt acestea? 

Din expunerea făcută în Ştiinţa ocultă ştiţi că Luna nu a fost 
întotdeauna acolo unde se găseşte acum. în ceea ce priveşte Luna, 
trebuie să spunem că ea este în genere ceva aparte. Este, de pildă, 
foarte curios că în manualele obişnuite de şcoală se trece cu totul sub 
tăcere faptul că în fiecare an Luna se apropie mai mult de noi. Cei mai 
mulţi oameni nu observă acest lucru, deoarece nu-1 găsesc în manuale, 
dar el este totuşi adevărat. însă Luna nu a fost întotdeauna, ca acum, 
exterioară Pământului; odinioară (puteti citi acestea în cartea 
mea Ştiinţa ocultă ) substanţa ei făcea parte din masa Pământului; apoi 
ea s-a despărţit de Pământ şi a ajuns în Univers, aşa încât, în decursul 
evoluţiei Pământului, a devenit ea însăşi sălaşul unor entităţi spirituale. 
Dar cine sunt aceste entităţi spirituale? 

Am arătat adesea, în cărţile şi conferinţele mele, că omul, în vremuri 
străvechi ale evoluţiei Pământului, avea în preajmă pe marii învăţători 
primordiali ai existenţei pământeşti. Dacă privim în cunoştinţă de 
cauză înapoi la evoluţia Pământului, suntem pătrunşi de o veneraţie 
enormă în faţa acelei incomensurabile înţelepciuni care, cândva, a fost 
dată oamenilor pe Pământ prin marii învăţători supraumani. Primii 
învăţători ai neamului omenesc n-au fost oameni, ci au fost entităţi mai 
presus de firea omenească, care nici nu apăreau, în Misterii, într-un 
corp fizic, ci într-un corp eteric. De atunci, ele au părăsit în mare parte 
chiar corpul eteric, aşa încât se află acum într-un corp astral. 

Aceşti învăţători primordiali s-au îndepărtat apoi de Pământ şi au 
plecat în direcţia Lunii, în Cosmos; astfel încât azi acest corp cosmic 
pe care îl numim Lună este, în Cosmos, colonia învăţătorilor 
primordiali ai omenirii. Acolo se află ei. Privind partea exterioară a 
Lunii, ea oglindeşte, la prima vedere, numai lumina Soarelui; însă, 
printr-o observare mai subtilă, ea oglindeşte o enormă sumă de forţe 
ale Universului în genere. Dar ceea ce primim prin reflectare ca forţe 
ale Universului de la Lună înspre Pământ este în legătură cu tot ce, de 
fapt, este subuman în om, cu tot ce în ziua de azi omul are în comun cu 
natura animalică. Aşa încât Luna uneşte în ea, în mod uimitor, aceste 
înalte entităţi spirituale care au fost odată învăţătorii primordiali ai 
omenirii cu forţele animalice ale naturii omeneşti. 

După ce omul a trecut prin poarta morţii, el ajunge, mai întâi, în acest 
domeniu. Aici, trece prin primele sale experienţe. Reprezentaţi-vă, 
deci, în mod foarte clar, cum ajunge omul, cu fizionomia sa morală, 
sau poate imorală, în domeniul razelor lunare, a razelor lunare fizice şi 
spirituale, şi reprezentaţi-vă cum se vede, mai întâi, pe sine şi pe 
ceilalţi oameni cu această fizionomie. Dar el nu priveşte cu ochi fizici, 
senzoriali; ci percepe acele fiinţe care ajung în domeniul său printr-o 
senzaţie care ar putea fi considerată în oarecare măsură o palpare, dar 
o palpare de la distanţă. Dacă ar fi să vă descriu cum se petrece acest 
lucru, ar trebui să o fac în felul următor. Să zicem că, în acest 
domeniu, omul se apropie realmente de o altă fiinţă. El îşi are 
fizionomia sa, dar ea este mobilă, este oarecum maleabilă. El încearcă, 
când în apropierea sa se află o altă fiinţă, să-şi alcătuiască o fizionomie 
asemănătoare cu aceea a celeilalte fiinţe. Dar dacă cineva care a fost 
un mare păcătos în viaţa pământească, trecând prin poarta morţii şi 
ajungând dincolo, ar încerca această procedură faţă de un om foarte 
bun, pentru a vedea cum este omul cel bun în fizionomia sa, el nu ar 
putea face acest lucru. El nu poate lua decât fizionomia altor oameni 
păcătoşi. Altceva nu-i reuşeşte. Vedeţi deci că omul, câtva timp după 
moarte, nu poate vedea decât acele fiinţe omeneşti care au trecut deja 
prin poarta morţii şi care erau la fel ca el, aici pe Pământ, în ceea ce 
priveşte moralitatea. Aş putea zice că aceasta este prima impresie pe 
care o resimte omul. Această impresie înfăptuieşte o dreptate 
necruţătoare, căci omul se află necontenit sub impresia: Aşa cum sunt 

aceştia, aşa eşti şi tu! Nu poţi să te mişti decât printre oameni care sunt 
ca tine. Pe ceilalţi, la început, nu-i vedem, nu-i percepem. 

Dar această ambianţă a Lunii nu trimite imediat, prin forţele speciale 
pe care le posedă, pe îngeri, în forma lor frumoasă, în apropierea 
omului. Căci Luna este aceea de care s-a debarasat Pământul: Luna 
este acel corp cosmic pe care Pământul l-a azvârlit, aruncându-1 în 
Cosmos. Fireşte că, împreună cu ea, au plecat atunci marii sfinţi 
învăţători primordiali, marii înţelepţi ai omenirii, dar aşa cum se află 
Luna acum în afara Pământului, în Univers, în apropierea ei se găsesc 
mai cu seamă făpturi ahrimanice! Lucrul acesta se prezintă astfel: când 
omul vede oameni cu fizionomii dezagreabile are impresia ciudată că 
se vede pe sine însuşi şi acest lucru îl aduce la disperare constatând 
asemănarea cu toate figurile ahrimanice care apar aici. Aşadar, el nu 
poate încă să-i vadă pe îngeri, pentru că aceştia au figuri în care el nu 
se poate regăsi. Aşa încât omul îi vede pe ceilalţi oameni ca 
întruchipări ale Răului, şi el poate apoi, prin comparaţie, să constate 
cât de mult se aseamănă acestea cu figurile ahrimanice. Aceasta este a 
doua impresie pe care o primeşte omul în sfera Lunii: cât de mult te 
asemeni tu cu făpturile ahrimanice! Şi aceasta este încă o justiţie foarte 
eficientă, după moarte. 

Al treilea lucru este că omul nu scapă de impresia clară că aici, în 
primul domeniu prin care trebuie să treacă se află înţelepţii lumii, 
învăţătorii primordiali ai omenirii! Omul trebuie să capete această 
impresie, căci există un raport special între entităţile ahrimanice care 
ne întâmpină în felul descris şi aceşti învăţători primordiali ai omenirii. 

Este uşor de înţeles, din punct de vedere omenesc, că în ceea ce 
priveşte aceste lucruri oamenii vor judeca aproximativ ca acel rege 
cunoscut al Spaniei căruia i-a fost arătat o dată un desen al mişcării 
stelelor şi al întregului sistem solar. Lucrul acesta i s-a părut greu de 
înţeles şi de aceea el a spus că dacă Dumnezeu l-ar fi însărcinat pe el 
cu crearea lumii ar fi făcut-o mult mai simplă. El găsea toate acestea 
mult prea complicate. Nu este de mirare că mulţi oameni raţionează în 
mod asemănător; ei ar vrea să tot corecteze câte ceva în planul cosmic 
divin. De altfel, oamenii au în genere foarte multă încredere în 
judecata lor. A existat chiar un filosof caze a spus următoarele: Daţi- 

mi materie şi vă fac un Univers din ea. Acest filosof este Kant. Bine că 
nu i s-a dat materie, căci ar fi făcut din ea ceva înfiorător. 

Tot astfel şi oamenii, când aud vorbindu-se de entităţi ahrimanice şi de 
figuri ahrimanice nu pot înţelege cum aceste figuri ahrimanice nu au 
pierdut de mult orice speranţă că vor câştiga victoria, în sensul lor, 
asupra spiritelor Pământului. Căci oamenii ştiu bine că entităţile 
ahrimanice nu vor învinge! Dar Ahriman nu ştie acest lucru! El 
năzuieşte mereu către victorie. Şi din această năzuinţă către victorie se 
naşte un raport special între acele entităţi ahrimanice care ţin mai ales 
de sfera lunară şi între înţelepţii învăţători primordiali ai omenirii: ele 
ar dori să-i câştige de partea lor. Căci ce vor, la ce năzuiesc aceste 
entităţi arhrimanice? Ele ar vrea să oprească Pământul la un anumit 
punct al evoluţei sale, ar vrea ca el să nu meargă mai departe, 
întotdeauna Ahriman spune că oamenii au ajuns la acest punct al 
evoluţiei lor şi acum ei trebuie să se oprească aici, să nu se dezvolte 
mai departe! El vrea ca ei să încremenească la acest punct şi apoi să 
continue călătoria lor prin lume ca oameni care au atins un punct 
terminal, nu ca oameni care evoluează mai departe. Iată ce se picură, 
în fiecare noapte, în urechea oamenilor, de către entităţile ahrimanice. 
Şi acest lucru mai ales vor să-l facă entităţile arhrimanice cu Pământul: 
ele vor să oprească oamenii la un anumit punct al evoluţiei lor. 

Acum gândiţi-vă la marii învăţători primordiali ai omenirii. Aceşti 
învăţători primordiali au lăsat în urma lor, pe Pământ, ceea ce 
cunoaştem ca fiind vechea înţelepciune primordială, care s-a stins în 
decursul vremurilor, pe care oamenii nu o mai înţeleg azi, dar care 
altădată a fost propovăduită oamenilor în vechile locaşuri de misterii. 
Această înţelepciune veche nu putea fi propovăduită mai departe. Căci 
dacă oamenii ar fi primit mereu această înţelepciune ei nu ar fi putut 
progresa, înainte de toate ei nu ar fi putut să ajungă la libertate, nu ar fi 
putut să ajungă la liberul lor arbitru. înţelepciunea aceasta nu se putea 
adresa decât instinctelor omului, nicidecum raţiunii conştientă de sine. 
Din această cauză, aceşti învăţători s-au retras, la un moment dat, spre 
mântuirea omenirii. Omul nu ar fi putut găsi, pentru evoluţia sa, un 
punct de plecare, un început, dacă nu ar fi fost aceşti învăţători 
primordiali; dar după ce au dat impulsul primei mişcări, pe care 
oamenii l-au putut folosi pentru a evolua mai departe în mod 

independent, ei s-au retras de pe Pământ şi s-au dus în colonia lunară. 
Şi după ce entităţile ahrimanice şi-au dat toată silinţa, atunci când 
aceşti învăţători primordiali erau încă pe Pământ, să-i păstreze aici şi 
să oprească lucrurile la înţelepciunea instinctivă, ele mai cred şi azi că 
ar putea, după ce omul a trecut prin poarta morţii şi a ajuns la sfera 
lunară, să facă cel puţin acolo ceva şi astfel ele încearcă prin linguşiri 
să înduplece pe aceşti învăţători primordiali ai omenirii să se apropie 
acum de cei morţi. Dar lucrul acesta nu se poate face, mai ales în ceea 
ce îi priveşte pe oamenii care au îmbrăcat fizionomia Răului. Dar 
entităţile ahrimanice se apropie mereu de oameni şi îi aţâţă, spunându- 
le: Aceasta a existat odată! Şi acum, acestor oameni răi li se întâmplă 
un al treilea lucru, şi anume figurile ahrimanice îi descriu pe 
învăţătorii primordiali; dar ei nu-i pot vedea ca atare, ei privesc în gol. 

Şi aceasta este de asemenea o impresie importantă, o sentinţă pe care o 
primesc oamenii. Sufletul omului se încarcă atunci cu următorul 
simţământ: Eu nu-i văd pe cei de la care omenirea a primit primul 
impuls, am fost respins. Acest simţământ pe care îl încearcă oamenii 
care nu prezintă fizionomia Binelui este foarte puternic, foarte intens. 

Iată, prin urmare, cele trei impresii pe care trebuie să le aibă omul dacă 
păşeşte cu fizionomia Răului în lumea în care trebuie să pătrundă după 
ce a trecut prin poarta morţii. 

Trebuie să spunem că, sub un anumit aspect, în om nu se găseşte 
numai binele; şi în cel mai bun om pământean este mult rău, aşa încât 
mulţi oameni primesc, cel puţin parţial, impresiile despre care am 
vorbit. Dar cu cât omul poate lua în mai mare măsură fizionomia 
Binelui cu atât mai mult în lumea de dincolo, după moarte, el va vedea 
pe aceia cu care se aseamănă prin bunătate, şi cu cât va trece dincolo 
mai mult cu fizionomia Binelui, cu atât el va avea mai puţină atracţie 
către figurile ahrimanice. Şi în felul acesta tot ce v-am relatat că vine 
de la figurile ahrimanice va fi evitat şi omul va avea mai multă 
înţelegere pentru făpturile îngereşti care intră în sfera sa. Şi aceasta are 
ca efect faptul că el este pătruns acum de forţe şi în primul rând de 
forţele voinţei. După moarte, lucrul principal nu este reflectarea, 
cugetarea, ci voinţa. Voinţa devine simţire, devine întreaga lume vie. 
După cum vedeţi, pentru a percepe trebuie voinţă. Astfel, dacă vrem să 
vedem ceva, trebuie să ne modelăm noi înşine în mod corespunzător. 

Deci, trebuie să vrem. Trebuie să devenim asemănători cu ceea ce 
vrem să percepem. Atunci se dezvoltă, preponderent, voinţa, după ce 
omul a trecut prin poarta morţii şi asupra voinţei acţionează şi 
impresiile de Bine şi de Rău pe care le-am descris când m-am referit la 
domeniul lunar. 

Omul pătrunde apoi în domeniul lui Mercur. Atunci când ajunge în 
acest domeniu omul şi-a adaptat deja fizionomia la puterile şi forţele 
din lumea suprasensibilă în aşa măsură încât, uneori cu mari suferinţe, 
leapădă fizionomia Răului şi ajunge treptat să se asemene - deşi mulţi 
oameni nu ajung prea repede la această asemănare - cu făpturile 
îngerilor, Arhanghelilor şi Arhailor. Dar, în orice caz, omul ajunge 
acum în domeniul lui Mercur, deci în domeniul fiinţelor din ierarhia a 
treia, el trebuie să trăiască între ele şi trebuie să treacă prin ceea ce v- 
am spus. Este domeniul în care omul dobândeşte, în mod treptat, o 
înţelegere pentru ceea ce mai înainte a fost numai o contemplare mai 
mult sau mai puţin oarbă, dar o contemplare totuşi oarbă, care a 
acţionat în mod foarte puternic asupra sferei de voinţă a omului. în 
domeniul lui Mercur el dobândeşte, în mod treptat, o înţelegere a 
acestui lucru. în epoca noastră, cel căruia acestea i se dezvăluie prin 
contemplarea imaginativă le resimte într-adevăr ca pe ceva foarte 
tragic. Căci situaţia pe care o are cineva după moarte în această sferă a 
lui Mercur depinde în oarecare măsură de faptul dacă aici, pe Pământ, 
a respins orice gândire şi acţiune suprasensibilă fiind un materialist sau 
dacă dimpotrivă a dobândit o înţelegere a lucrurilor suprasensibile. Cel 
care aici pe Pământ a respins tot ce este mai presus de materie nu 
înţelege mai nimic atunci când se află în prezenţa entităţilor din sfera 
lui Mercur. De asemenea, cel care în viaţa pământească a fost 
materialist rămâne lipsit de înţelegere şi faţă de entităţile din domeniul 
următor, care fac parte tot din categoria îngeri- Arhangheli-Arhai, dar 
sunt mai evoluate decât cele precedente, aflându-se în domeniul lui 
Venus, unde omul este de-a dreptul copleşit de forţele iubirii cosmice. 
Dacă pe Pământ nu ai dobândit puterea de a iubi, te simţi aici într-un 
domeniu cu totul străin. Şi ceea ce inundă, în domeniul lui Venus, cu 
forţele iubirii pe cei care pe Pământ au dobândit puterea de a iubi se 
transformă în forţe ale mâniei pentru omul care pe Pământ a urât mult 
sau în mod inconştient. Este taina domeniului lui Venus că acela care 
aduce cu sine de pe Pământ multe rămăşiţe ale forţelor urii care l-au 




stăpânit se pomeneşte că se simte apoi în această regiune ca şi cum din 
voinţa lui ar ieşi forţe ale iubirii întoarse pe dos, care sunt forţe ale 
mâniei şi supărării. El se vede aici în acela despre care trebuie să-şi 
spună: Toate acestea trebuie să fie îmblânzite, trebuie puse în acord cu 
Universul. Şi, în fond, voinţa, căreia i se acordă mai multă atenţie în 
acest domeniu, este aceea care şi pe Pământ sălăşluieşte în omul 
metabolic-locomotor, în omul inferior. Dar tocmai acesta devine după 
moarte fizionomie totală şi tocmai în felul acesta voinţa este cea care 
ajunge să se exprime. 

Dar între tîmp omul evoluează mai departe (toate celelalte, pe care vi 
le-am descris deja, se adaugă pe rând, dar acestea dau o nouă 
perspectivă, care urmează să fie discutată mai târziu), încât începe să 
se asemene cu entităţile din Cosmosul spiritual şi, în mod treptat, el 
ajunge în domeniul solar. In acest domeniu solar forţele acţionează 
preponderent asupra a tot ceea ce pe Pământ este reflectat de simţire. 
Soarele ni se arată numai sub aspectul său exterior atunci când îl 
privim cu ochii fizici. Dar în interior Soarele este marele lăcaş de 
întrunire a tuturor entităţilor spirituale care conduc, din acest centru, 
destinul Pământului si al oamenilor de pe Pământ, precum şi a tot ce se 
leagă de ei. Soarele este, înainte de toate, colonia entităţilor ierarhiei a 
doua: Exusiai, Kyriotetes, Dynamis. în timp ce omul pătrunde în 
domeniul solar se apropie de el tot ce am descris ultima dată. Pe când 
mai înainte nu era laolaltă decât cu fiinţele care sunt legate prin soartă 
cu el, acum se apropie de el şi alte fiinţe. „Cercul său de cunoscuţi din 
lumea suprasensibilă“, dacă se poate spune astfel, se face tot mai mare. 
Toate acestea se petrec în domeniul solar. 

Tot aici, în domeniul solar, omul resimte un zbucium interior deosebit 
de puternic. Acolo jos este o altă lume, este Pământul, pe care l-a 
părăsit, dar pe care trebuie să se întoarcă. în acest domeniu solar are 
loc ceea ce am descris ca fiind prelucrarea omului: natura inferioară a 
omului este prelucrată, pentru următoarea viaţă de pe Pământ, în 
natură superioară; gambele sunt prelucrate în forma spirituală a 
maxilarului inferior, iar braţele în forma maxilarului superior, cu 
apofizele sale etc. în domeniul spiritual toate acestea înseamnă o 
muncă minunată, faţă de care tot ce lucrează omul pe Pământ, în cele 
mai diferite domenii, este ceva cât se poate de neînsemnat. Munca pe 

care o prestează aici oamenii împreună cu entităţile spirituale 
superioare devine o mare şi măreaţă activitate legată de misterul 
omului, şi toate acestea se petrec în domeniul solar, în sensul larg al 
cuvântului. 

Dar tocmai în acest domeniu solar omul mai are şi o altă vieţuire 
lăuntrică. Când trăim aici, pe Pământ, dacă suntem oameni pe deplin 
sănătoşi lăuntric în suflet şi în spirit, trebuie să apară în noi 
simţământul că mai există şi o altă lume, o lume spirituală, chiar dacă 
nu putem pătrunde în ea prin cunoaştere. Noi presupunem, ca să zic 
aşa, lumea spirituală; spunem că în afară de lumea pe care o percepem 
prin simţuri mai există şi o lume suprasensibilă. Acum, în timpul 
existenţei solare, între moarte şi o nouă naştere, situaţia este inversă. 
Tocmai în timpul existenţei solare este ceva care îl determină pe om să 
înveţe să vorbească despre o lume de dincolo. Dar această lume este 
Pământul. Şi atunci apare cea mai vie simţire, nu atât pentru propria sa 
soartă, cât pentru tot ceea ce este specific Pământului. Există ceva 
specific, de care vă puteţi da seama. Trebuie să încercaţi o dată, dar în 
genere omul actual nu poate încă să facă acest lucru de la sine. 

Dacă vă preocupă istoria, dacă aţi studiat-o, mergând înapoi pe firul ei 
puteti să ajungeţi la următoarea vieţuire. Vreau să spun: trăiţi acum în 
anul 1923. întorcându-vă în trecut, pe firul istoriei, treceţi prin războiul 
mondial prin toate câte au fost mai înainte; se poate întâmpla ca, 
studiind istoria, să găsiţi o perioadă istorică - să zicem anul 1500 sau 
1550, sau altul - faţă de care puteţi avea simţământul că vă este ceva 
cunoscut. 

îndreptaţi- vă atenţia asupra unei astfel de cunoaşteri umane intime. Vi 
se pare ceva cunoscut în trecutul de acum câteva veacuri şi vă spuneţi 
că sunt lucruri pe care trebuie să le fi trăit. Atunci oamenii superficiali 




spun numaidecât că probabil tocmai în anul acela aţi fost pe Pământ 
într-o viaţă anterioară. Dar de cele mai multe ori nu este aşa; de obicei, 
în anul acela omul a avut între moarte şi o nouă naştere, în domeniul 
solar, cea mai vie legătură cu existenţa solară, în care viaţa 
pământească se apropie de om în sens contrar, după cum pe Pământ, 
dimpotrivă, viaţa suprasensibilă se apropie de om ca viaţă de dincolo. 

Să analizăm deocamdată această evoluţie. Putem să spunem că omul 
parcurge existenţa lunară după ce a plecat de pe Pământ, apoi existenţa 
din sfera lui Mercur, existenţa venusiană, şi ajunge la exisfenţa solară, 
apoi merge mai departe. La aceasta vom reveni mai târziu. In fond, 
toate aceste lucruri nu sunt în lumea spirituală doar lucruri şi procese 
izolate, ci toate sunt în legătură cu ceea ce se petrece pe Pământul 
fizic, şi atunci vedem că se evidenţiază o legătură foarte specială. 
Existenţa lunară este cu totul îmbibată de acei învăţători primordiali ai 
omenirii de care vi s-a vorbit de mai multe ori. Ei au plecat, într-o 
epocă foarte îndepărtată, din existenţa pământească în lumile cosmice, 
în colonia cosmică a Lunii. Dar şi după aceea câţiva oameni iniţiaţi în 
misterii au continuat să perceapă lăuntric, auditiv şi vizual, cu mare 
intensitate ceea ce a fost pe Pământ, odinioară, în preajma acestor 
iniţiaţi primordiali. Astfel, în epoca protoindiană, exista încă în 
Misterii o cunoaştere foarte vie a înţelepciunii iniţiaţilor lunari. 
Tocmai ceea ce în ziua de azi se mai poate admira în ecourile 
înţelepciunii indiene a luat fiinţă în acest fel. 

Apoi, a apărut un fenomen dublu. Pe de o parte, în diferite epoci mai 
există încă influenţele acestei lumi suprasensibile prin care trece omul 
între moarte şi o nouă naştere; numai că aceste influenţe pătrund tot 
mai puţin, adică omul este tot mai puţin conştient de ele. Aşa, de pildă, 
influenţele lui Mercur au fost foarte puternice în timpul epocii persane 
străvechi, dar oamenii erau puţin conştienţi de acest lucru şi atunci au 
creat mitul lui Ahura Mazdao, care ascundea în el o cunoaştere 
întunecată a ceea ce este influenţa lui Mercur pe Pământ. In perioada 
culturală caldeo-egipteană au fost active influenţele lui Venus. A 
urmat minunata cultură greacă, care, apoi, a continuat cu cea latină, şi 
în această cultură greco-latină influenţa cea mai puternică, dar cea mai 
puţin observată de oameni, a fost influenţa solară venită din lumea 
suprasensibilă aici pe Pământ. Şi tot în această epocă s-au suprapus 

două situaţii: pe de o parte omul, când trece prin existenţa dintre 
moarte şi o nouă naştere şi ajunge în sfera solară, are o mare tendinţă 
de a percepe Pământul din această sferă, pe de altă parte, grecii erau 
extrem de impresionaţi de tot ce este solar. Pentru greci însemna 
extrem de mult ceea ce dau Pământului forţele solare, mai ales pentru 
grecii care sunt denumiţi în genere atenieni, în opoziţie cu spartanii, 
dar în genere ceea ce este solar în Cosmos a exercitat o adâncă şi mare 
influenţă în Grecia, chiar şi ca spiritualitate, asupra întregii configuraţii 
a civilizaţiei greceşti. Tot timpul acestei evoluţii a existat pe Pământ 
capacitatea de a resimţi intens spiritualul, spiritualul pur al cerului 
înstelat. De fapt, abia în a cincea epocă de cultură postatlanteană, în 
epoca noastră de cultură, începe să ia amploare percepţia aspectului 
material al cerului înstelat. 

Epoca noastră de cultură, a cincea epocă postatlanteană, începe în 
secolul al XY-lea după Christos, prin urmare ea nu are decât o vârstă 
de câteva veacuri. Dar noi am părăsit deja acea regiune în care 
oamenii, pe Pământ, se simt înrudiţi cu acel simţământ al existenţei 
solare dintre moarte şi o nouă naştere. Azi, noi simţim în mod mult 
mai puternic ceea ce urmează după aceea. 

Şi, de fapt, după ce a trăit câtva timp în existenţa solară, omul intră în 
domeniul existenţei legată de Marte. Impulsurile existenţei marţiene 
sunt acelea care au cea mai mare influenţă asupra omenirii de azi. Noi 
putem începe să cunoaştem aceste influenţe marţiene atunci când, 
după ce am trecut de zenitul existenţei dintre moarte şi o nouă naştere, 
ne apropiem, din nou, de existenţa de pe Pământ. Dar existenţa solară 
cu influenţele ei nu încetează pentru omul care, între moarte şi o nouă 

naştere, pătrunde în existenţa marţiană. Soarele îşi extinde sfera de 
acţiune şi asupra stărilor planetare următoare. Această influenţă 
rămâne, dar existenţa marţiană capătă de asemenea însemnătate pentru 
ceea ce se petrece acum pe Pământ. 

Voi descrie mai departe trecerea omului prin existenţa de pe Marte, 
dar aş dori să pornesc de la ceea ce cunoaştem, în felul acesta, despre 
lumea spirituală şi să ajung la ceea ce acţionează tocmai în epoca 
noastră, a cincea postatlanteană. 

învăţăm să cunoaştem ce este o luptă cosmică. O resimţim. Cei mai 
mulţi oameni nu pot dezlega această enigmă; dar în existenţa cosmică 
se desfăşoară o luptă cosmică între tot felul de spirite bune şi rele. Şi 
ceea ce am denumit existenţă solară capătă o însemnătate deosebită 
pentru această epocă. în ziua de azi este foarte greu ca cineva să lupte, 
cu concepţii spirituale, împotriva ştiinţei exterioare materialiste. 
Oamenii sunt atât de mândri că au cercetat, în mod fizic, Soarele; ei 
descriu existenţa solară în manualele lor ştiinţifice; dar aceste descrieri 
nu sunt făcute ca să căpătăm o reprezentare justă a ceea ce este 
Soarele, ci, dimpotrivă, să ne îndepărteze de ea. Cum acţionează azi 
Soarele în mod cu totul deosebit asupra existenţei de pe Pământ? Vă 
voi prezenta acum numai unul dintre aceste moduri de acţiune. în 
aparenţă eu pătrund acum în domenii foarte materiale, care nu se 
integrează în sfera spiritualului pe care l-am descris; dar aceste lucruri 
ne vor fi de folos în cursul problemelor de care urmează să ne ocupăm. 
Vă este cunoscut fenomenul petelor solare, care apar, cu oarecare 
regularitate, pe Soare. Soarele prezintă atunci pete întunecate. în 
ştiinţa materialistă exterioară se discută mult despre aceste pete solare 
şi despre însemnătatea lor. Dar, dacă s-ar urmări mai de aproape care 
este rolul acestor pete solare s-ar găsi că din interiorul Soarelui se 
primesc în mod continuu impulsuri pentru ca prin aceste porţi 
întunecate să fie expulzată în Univers substanţă solară. Şi ceea ce este 
aruncat astfel de Soare ca substanţă solară în Cosmos apare apoi în 
sistemul nostru solar sub formă de comete sau meteoriţi, sau stele 
căzătoare. Entităţile care administrează lumea dinăuntrul Soarelui 
lansează mai ales în epoca noastră aceste obiecte. Au făcut acest lucru 
şi mai înainte, nu este ceva nou, dar acum ele au o altă semnificaţie. 
De aceea spuneam că în epocile anterioare au acţionat mai ales 

impulsurile spirituale existente în sistemul stelar. Acum aceste 
impulsuri, legate de fierul azvârlit, încep să capete o semnificaţie 
deosebită pentru om. Ele sunt acelea pe care un anumit spirit, care şi el 
dobândeşte acum o semnificaţie deosebită şi pe care-1 numim Michael, 
le foloseşte în Cosmos, în slujba spiritualului cosmic. Aşa încât, pentru 
epoca noastră, a apărut în Cosmos ceva ce nu exista în acelaşi grad în 
epocile anterioare, şi anume faptul că fierul cosmic, în sensul său 
spiritual, dă spiritului Michael posibilitatea de a mijloci între ceea ce 
este suprasensibil şi senzorialul de pe Pământ. Şi aşa, pe de o parte, în 
epoca noastră, în lumea în care ajungem când pătrundem dincolo de 
existenţa sensibilă întâlnim un fel de spirit al războiului. Când, în 
epoca noastră, omul ajunge la o contemplare suprasensibilă, când 
depăşeşte pragul şi nu-şi mai aruncă privirea asupra lucrurilor care-1 
privesc personal omeneşte, ci asupra lucrurilor care reprezintă marile 
probleme ale lumii şi care stau la baza întregii noastre civilizaţii, 
atunci privirea sa pătrunde în această lume şi el vede acolo luptă, 
ceartă, confruntare spirituală. In culisele existenţei, disputele, 
confruntările sunt de ordin spiritual. Şi ceea ce este lansat în Cosmos 
de către spiritele solare ca fiind fier chiar şi sub aspect fizic devine 
apoi, în sensul cel mai cuprinzător, armura lui Michael, care în această 
luptă cosmică are misiunea de a ajuta omenirea să progreseze pe calea 
cea bună, ajutor pe care el îl dă, din culisele civilizaţiei, împotriva 
forţelor războiului şi ale luptei. Aşa încât, pe de o parte, suntem 
întâmpinaţi de ceartă şi luptă, iar pe de altă parte de străduinţele lui 
Michael. 

Dar toate acestea sunt legate, la rândul lor, cu dezvoltarea libertăţii 
omului. Căci noi ca oameni pământeşti avem fier în sângele nostru. 
Dacă n-am avea fier în sângele nostru, atunci în sufletele noastre ar 
putea să apară simţământul libertăţii, impulsul libertăţii, dar nu am 
avea niciodată un corp pe care să-l putem folosi pentru a duce acest 
impuls al libertăţii la îndeplinire. Faptul că noi nu numai că putem 
concepe ideea libertăţii, impulsul libertăţii, dar simţim şi forţa de a 
face ca trupul nostru să fie purtătorul impulsului libertăţii se datorează 
posibilităţii pe care o avem, în epoca noastră, de a învăţa cum poate 
Michael să pună în slujba sa fierul cosmic, care, şi mai înainte, a fost 
azvârlit afară. Dacă înţelegem tot mai profund impulsul lui Michael, 
putem să învăţăm să punem în slujba impulsului libertăţii fierul 

lăuntric din noi. Ceea ce este exterior-material nu capătă sens decât 
atunci când îl înţelegem ca fiind o expresie a spiritualului în lume. In 
epoca noastră trebuie să învăţăm să folosim în mod corespunzător 
fierul din sângele nostru, căci pretutindeni unde apare fierul este dat, 
atât din Cosmos, cât şi din om, impulsul dezvoltării libertăţii. Din 
această cauză, dintr-un instinct profund, s-a asociat fierul planetei 
Marte, dezvăluind concomitent importanţa sa atât în sânge cât şi în 
Cosmos. 

Azi se pot înţelege aceste lucruri prin ştiinţa spirituală redobândită. Nu 
este o reînnoire a unor vechi tradiţii, ci o regăsire a lucrurilor din 
ştiinţa spirituală însăşi. Şi, prin intrarea în rezonanţă cu vremurile de 
demult, prin antroposofie, nu se înnoieşte ceva vechi numai în mod 
istoric, ci lucrurile sunt căutate chiar în fiinţa lor proprie. Ele îşi 
redobândesc însemnătatea când vedem că oamenii au ştiut cândva 
toate acestea, sub influenţa străvechii înţelepciuni divine, pe care o 
posedaseră acele fiinţe, care apoi au emigrat în Lună şi care azi 
populează colonia cosmică a Lunii. Şi astfel epoca noastră se leagă şi 
ea de ceea ce se petrece cu omul între moarte şi o nouă naştere. Din 
această cauză, perceperea a ceea ce se petrece pe Pământ are cea mai 
mare intensitate atunci când omul trece prin sfera solară, dar, de fapt, 
în mai mare sau mai mică măsură, ea se păstrează în permanenţă. Din 
domeniul său supraterestru, prin care trece între moarte şi o nouă 
naştere, omul priveşte necontenit în jos, spre Pământ, căci dacă nu ar 
privi în jos la ce este pământese s-ar înstrăina de tot de acesta în timpul 
trecerii sale prin perioada dintre moarte şi o nouă naştere, care, 
oricum, durează timp îndelungat. 

în felul acesta se poate descrie în cele mai diferite moduri ceea ce se 
petrece cu omul în lumea suprasensibilă. în conferinţa trecută v-am 
descris aceste lucruri într-alt mod; acum vi le descriu în legătură cu 
lumea stelelor şi în legătură cu ceea ce s-a petrecut pe Pământ în 
diferite epoci. Treptat, toate aceste lucruri trebuie să fie sintetizate. Nu 
trebuie ca cineva să-şi spună: Da, el ne-a descris trecerea omului prin 
perioada dintre moarte şi o nouă naştere o dată într-un fel şi altă dată 
într-alt fel. Când cineva călătoreşte într-un oraş o dată, şi apoi a doua 
oară etc., descrie lucrurile în mod diferit, după cum cunoaşte oraşul, şi 
apoi toate detaliile trebuie să fie sistematizate şi sintetizate. Tot astfel 

şi descrierile diferite ale vieţuirilor oamenilor în lumea suprasensibilă 
trebuie să fie reunite, sintetizate, sistematizate. Şi abia atunci se poate 
obţine o impresie despre ceea ce este lumea suprasensibilă şi despre 
trăirile omului în această lume suprasensibilă. 

Până aici am vrut să vă prezint acum lucrurile. După aceasta, în cea de 
a doua conferinţă de azi, plecând de la cele expuse vă voi expune ce se 
întâmplă cu omul mai departe, între moarte şi o nouă naştere. 

Rudolf Steiner 

OMUL SUPRASENSIBIL ÎN CONCEPŢIA ANTROPOSOFICĂ 
GA 231 



CONFERINŢA a IV-a 

Haga, 17 noiembrie 1923 -seara 

Azi după-amiază am văzut că ne putem reprezenta viaţa dintre moarte 
şi o nouă naştere ca pe o parcurgere a unor domenii spirituale, şi în 
acelaşi timp am văzut cum putem dobândi capacitatea de a privi sub 
diverse laturi această trecere prin anumite regiuni spirituale, referindu- 
ne la anumite locuri stelare. înainte de a merge mai departe, vom 
cerceta mai îndeaproape cum trebuie să ne închipuim această trecere 
prin domeniile care au fost indicate prin locuri stelare. 

Ar putea părea că este suficient să se descrie trecerea prin existenţa 
cuprinsă între două vieţi pământeşti în felul în care am făcut-o, de 
pildă, în cartea mea Teosofia. Fireşte că pentru început este foarte bine 
să cunoaştem în felul acesta problema. Dar trebuie să mergem mai 
departe în domeniul cunoaşterii. Şi atunci este nevoie ca aceste lucruri 
să fie tratate ţinând realmente seama de unitatea lumii, de interacţiunea 
armonioasă unitară dintre lumea suprasensibilă şi cea senzorială. 
Referitor la acest lucru se poate spune că raporturile în care se află 
diferitele domenii prin care păşeşte omul între moarte şi o nouă viaţă 
se exprimă, în mod exterior, în întregime prin raporturile reciproce 
spaţio-temporale dintre stelele implicate în aceasta; aşa încât, de fapt, 
imaginea celor pe care vreau să vi le descriu este redată în mod 
corespunzător dacă este descrisă, ca să spunem aşa, prin intermediul 
stelelor. Şi într-adevăr lucrurile stau aşa: dacă în plan exterior ne 
orientăm privirile către o stea, ni se arată locul corespunzător spre care 
trebuie să ne îndreptăm când este vorba de un anumit domeniu 
suprasensibil. S-ar putea obiecta că ceea ce se întâlneşte între moarte şi 
o nouă naştere nu se poate reprezenta „în mod spaţial 44 sau poate fi 

reprezentat spaţial numai până la un anumit grad. Este adevărat, dar se 
produc efecte în spaţiu. Tot ce este supraspaţial şi supratemporal 
intervine şi în spaţiu şi în timp şi deoarece omul este nevoit să-şi 
orienteze reprezentarea sa în conformitate cu spaţiul şi cu timpul, 
imaginea stelelor este cea care, dacă o avem în suflet, este cea mai 
bună pentru a ne reda în mod optim imaginea corespunzătoare. Şi mai 
este ceva. Omul poate afla din fizică cum acele fenomene cunoscute 
din lumea fizică şi care sunt supuse gravitaţiei suferă unele schimbări 
dacă ieşim în spaţiul cosmic. Fizicianul indică în ce raport scade, ca 
intensitate, gravitaţia: ea scade proporţional cu pătratul distanţei. Şi 
intensitatea luminii scade în raport cu pătratul distanţei. Un singur 
lucru nu-1 admite omul: că tot ce se cunoaşte despre lucrurile 
accesibile simţurilor pe Pământ sunt cunoştinţe dobândite aici şi este 
foarte plauzibil ca, dacă ceea ce este valabil pentru lumină, gravitaţie 
etc. în condiţiile de pe Pământ îşi diminuează valabilitatea când ieşim 
în spaţiul cosmic, să nu ne simţim îndreptăţiţi să vorbim de ceea ce se 
ştie în general în ziua de azi decât ca despre cunoştinţe care au valoare 
numai în condiţiile de pe Pământ. După cum gravitaţia scade 
proporţional cu pătratul distanţei, tot astfel scade şi adevărul 
judecăţilor noastre când ne îndepărtăm de Părrlânt. Dacă, în ziua de 
azi, astronomul sau astrofizicianul vor să stabilească cu gândirea 
obişnuită ce se petrece, de pildă, într-o nebuloasă în formă de spirală, 
este ca şi cum cineva ar vrea să stabilească ce greutate ar avea o piatră 
din această nebuloasă potrivit condiţiilor de pe Pământ. De aceea nu 
trebuie să fim surprinşi dacă ştiinţa spirituală trebuie să spună: Da, aici 
pe Pământ lucrurile par astfel, dar în realitate ele sunt eu totul altfel. Pe 
Pământ, Luna ne apare aşa cum suntem obişnuiţi să o vedem, dar, în 
realitate, ea este colonia cosmică care conţine ceea ce am descris azi 
după-amiază. Astfel stau, prin urmare, lucrurile cu stelele şi 
constelaţiile. Şi trebuie să avem în vedere acest lucru, pentru a putea 
analiza ceea ce vă voi prezenta în continuare. 

Am ajuns cu consideraţiile noastre până la momentul în care omul 
pătrunde, între moarte şi o nouă naştere, în domeniul solar. în acest 
domeniu solar se petrece ceea ce v-am descris ca fiind remodelarea 
figurii spirituale inferioare omeneşti, având ca rezultat ceea ce va fi 
capul în viaţa pământească următoare. Dar acum trebuie să ţinem 
seama de faptul că omul parcurge calea dintre moarte şi o nouă naştere 

în aşa fel încât trece de fapt de două ori prin toate aceste regiuni 
stelare. Omul ajunge în apropierea Lunii, după ce a trecut prin poarta 
morţii, apoi în apropierea lui Mercur, a lui Yenus, în domeniul solar. 
Până aici am ajuns. Atunci începe, de fapt, ceea ce este remodelarea 
omului de jos în omul de sus; aşa încât fostele membre ale omului se 
transformă, mai întâi spiritualiceşte, în sistemul capului. Dar această 
prelucrare este ceva extraordinar de grandios. Şi acela care examinează 
capul omenesc numai din punct de vedere fizic nici nu bănuieşte de 
fapt câte elemente trebuie să conlucreze în Univers pentru a realiza 
structura spirituală a acestui cap omenesc. Această muncă, munca 
depusă pentru a forma această structură spirituală a capului omenesc 
care include în ea structura embrionară fizică, această muncă începe 
când omul, în drumul său după moarte, a pătruns în regiunea solară; el 
pătrunde apoi în regiunea lui Marte, apoi în regiunea lui Jupiter şi în 
regiunea lui Saturn. Acest domeniu este de fapt ultimul în care 
pătrunde omul, căci Uranus şi Neptun nu intră în discuţie. în timpul 
trecerii omului prin aceste domenii se lucrează la structura spirituală a 
capului său. Apoi omul merge mai departe, s-ar putea spune că 
înaintează în Univers, în valurile Universului, şi această remodelare se 
continuă acolo până ce el ia calea de întoarcere, trecând din nou prin 
domeniile lui Saturn, Jupiter şi Marte până la acela al Soarelui şi apoi, 
până ce ajunge din nou în sfera lunară. Vom vorbi mai târziu despre 
aceste lucruri; acum, însă, vrem să punem în faţa sufletului nostru ceea 
ce se petrece cu omul când vieţuieşte în domeniul solar. 

Până când ajunge în regiunea solară omul resimte îndeosebi ceea ce 
este încă în strânsă legătură cu el însuşi. Azi după-amiază v-am putut 
descrie faptul că omul îmbracă fizionomia Binelui şi a Răului făcute 
de el şi prin aceasta ajunge să poată percepe alte fiinţe de acelaşi fel, 
am descris cum el se transformă apoi tot mai mult, figura sa devenind 
asemănătoare cu entităţile care aparţin lumii suprasensibile, aşa încât i 
se înfăţişează entităţile ierarhiei a treia şi chiar ale ierarhiei a doua. 
Prin urmare, dacă vrem să descriem omul până la existenţa solară, 
acest lucru trebuie realizat în aşa fel încât să se facă, în primul rând, 
referire la figura sa spirituală. Dar în timp ce omul intră în regiunea 
solară, el vieţuieşte şi ceea ce am descris deja în prelegerea precedentă 
fără a mă baza pe astronomie, el este învăluit de muzica cosmică. Aici 
percepe felul în care se îmbină lumile stelare în armoniile cosmice, în 

melodia cosmică. Căci această coacţionare a stelelor, în care se 
exprimă - în acelaşi timp - coacţionarea tuturor entităţilor spirituale 
care sunt în aceste regiuni, dă naştere, în cele din urmă, acelui 
fenomen care se exprimă ca melodie cosmică şi ca armonie cosmică. 
In primul rând, când omul intră în existenţa solară este stimulată viaţa 
sentimentală în metamorfoza sa spirituală. Şi tot ceea ce resimte omul 
este perceput în aşa fel încât pare că ar trece prin el vibraţii ale 
armoniei cosmice, ale melodiei cosmice. 

Când suntem în acest stadiu dintre moarte şi o nouă naştere, nu avem 
nevoie de teorii, nu avem nevoie, în primul rând, de ceea ce se poate 
exprima prin cuvinte, ci avem nevoie de simţământul universal, plenar, 
al felului armonios şi melodios în care acţionează împreună toate 
entităţile Universului. Şi atunci apare iarăşi ceva care ne dezvăluie 
relaţia dintre cele două lumi: lumea fizică-senzorială şi lumea 
suprasensibilă-suprafizică. 

In clipa în care intrăm în existenţa solară şi când din întregul Cosmos 
se apropie de noi melodia cosmică şi armonia cosmică, pe scurt, 
muzica cosmică, simţim încă ultimele resturi ale facultăţilor noastre 
spirituale din existenţa pe Pământ: ultimele resturi ale graiului. Când, 
în drumul pe care îl străbatem între moarte şi o nouă naştere, s-a 
desprins de noi chiar şi chipul spiritual, când, în timpul existenţei 
solare, făptura noastră proprie, remodelată pentru a forma capul, a 
ajuns să fie asemănătoare sferei cosmice, când, prin urmare, ceea ce în 
înfăţişarea noastră amintea încă de existenţa pământească a fost 
lepădat, atunci ceea ce în timp ce eram pe Pământ s-a exprimat în noi 
prin faptul că puteam vorbi, că puteam să transpunem gândurile 
noastre în cuvinte, pe scurt, ceea ce trăia sub aspect sufletesc în grai, 
ne urmăreşte şi aduce în amintire, cel puţin în felul în care văd aceasta 
oamenii acum pe Pământ, un fel de disonanţă în muzica cosmică. Este 
realmente o disonanţă care pătrunde în muzica cosmică prin faptul că 
omul duce cu sine până în existenţa solară resturile capacităţii sale de a 
vorbi. Şi ceea ce omul duce prin graiul său în existenţa solară este, în 
esenţă, baza pentru anumite spirite superioare, care au misiunea de a se 
ocupa de existenţa de pe Pământ din afară, din Cosmos, un material pe 
care se bazează pentru a vedea ce a degenerat, ce nu mai este bun pe 
Pământ, acestea exprimându-se prin graiul omenesc. 

Acest grai omenesc nu mai este azi, în nici una din formele sale 
europene sau americane, ceva ce ţâşneşte din om cu o putere 
elementară. Am vrea să spunem că ceea ce a fost graiul de odinioară ar 
putea reveni din nou pe Pământ în modul următor: Unii din noi învaţă 
azi euritmie. Ce se petrece de fapt când omul învaţă euritmie? Azi 
oamenii folosesc cu uşurinţă câte un cuvânt fără a bănui cât de legată 
este întreaga configuraţie a acestuia de trăirile lăuntrice sufleteşti. 
Folosirea cuvintelor este acum de multe ori convenţională. Oamenii nu 
se mai gândesc la faptul că, făcând abstracţie de contextul celorlalte 
litere, spunând pur şi simplu A, exprimăm ceva care, ca sunet, 
izvorăşte din mirare, din uimire. Şi când pronunţăm B înseamnă că noi 
creăm un înveliş, învelim ceva. Consoanele înseamnă întotdeauna 
forme, vocalele înseamnă întotdeauna simţăminte; interiorul sufletului 
omenesc este redat de vocale, consoanele înseamnă întotdeauna forme. 
De aceea de sunetul B este legată, de la origine, învăluirea, de fapt 
casa, căsuţa. Când spun B mă refer la ceea ce învăluie, când spun A, 
acest lucru este ca o uimire care stă adânc în suflet. Când spun T 
această consoană semnifică o instalare în ceva, a rămâne în; D este o 
oprire mai domoală. 




Prin urmare când pronunţ cuvântul Bad („baie“, în 1. germană), dacă 
m-aş întoarce la origine, când cuvântul era încă pe deplin resimţit şi 
contemplat, el îmi va spune ceva: aici este o învăluire, aici este apa 
B... Când este tocmai cât trebuie de caldă eu spun ah! şi am ajuns la A. 
Şi acum mă aflu în ea: D. întreaga vieţuire stă în cuvântul acesta. Când 
se descompune în felul acesta un cuvânt, în prezent lucrul pare puţin 
cam caraghios, deoarece în ziua de azi oamenii nu mai trăiesc 
cuvintele. Dar, dacă cineva ar vrea să resimtă în felul acesta cuvântul 
„Bad“ ar trebui să-şi spună: Casa în care, pentru mine, este uimirea, în 
care eu stau. Şi în felul acesta graiul este de fapt străbătut pretutindeni 

de trăiri sufleteşti; vieţuirea sufletească omenească se scurge în mod 
concret în grai. Odinioară graiul era resimţit în acest fel. In limbile 
primitive, absolut peste tot limbajul era exclusiv intuiţie de simţăminte 
şi forme: simţăminte în vocale, forme în consoane. Azi aceste lucruri 
s-au pierdut şi totul a devenit convenţie. Noi trăim deja în aşa fel, încât 
cuvintele sunt pentru noi aproape numai concepte. Acum, în euritmie, 
noi transformăm din nou ceea ce este B, A, D în gesturile 
corespunzătoare. In timp ce eurythmistul execută gestul, el trebuie să 
ajungă din nou să vieţuiască graiul. Şi se poate spera că atunci când 
eurythmia va fi îndrăgită de cercuri mai largi omul va regăsi drumul 
înapoi către graiul contemplat şi resimţit, către ceea ce au fost graiurile 
primitive. Astfel, în viitor, euritmia nu va fi numai o nouă artă, ci va fi 
un îndreptar pentru a putea purta viaţa sufletească-spirituală pe valurile 
graiului. Astăzi am ajuns deja să articulăm atât de puţin graiul, fără să 
ne mai gândim la o îmbibare a graiului cu suflet, încât un mare număr 
de oameni nici nu mai vorbeşte, în fond, ci scuipă cuvintele. Atât de 
puţin din ceea ce se află în grai mai este născut din suflet! Uneori 
ajungi să te simţi deznădăjduit când vezi cum cuvintele nu mai sunt 
străbătute de suflet şi de viaţă, ba nici măcar nu mai sunt articulate! 
Aşa se face că deja, în ziua de azi, o disonanţă stridentă pătrunde de pe 
Pământ în muzica cosmică, atunci când omul ajunge, după moarte, în 
existenţa solară. Şi tocmai după această alcătuire a graiului anumite 
entităţi spirituale înregistrează fenomenele decadente din existenţa pe 
Pământ şi felul cum se pot găsi forţele, impulsurile de a ajunge din nou 
la o oarecare ascensiune. 

Apoi, călătoria omului între moarte şi o nouă naştere continuă şi el 
ajunge în existenţa de pe Marte. Ce înseamnă oare faptul că el ajunge 
în existenţa de pe Marte? 

Acum, spunând aceasta, nu pot să mă mai refer la făptura spirituală a 
omului, căci omul este cu totul transformat, el a devenit o copie, în 
spirit, a sferei cosmice. Şi călătoria se desfăşoară mai departe prin 
Marte, Jupiter şi Saturn, în valurile şi talazurile Cosmosului. Dar când 
omul ajunge în domeniul lui Marte, el vine în contact cu locuitorii lui 
Marte, dacă mă pot exprima aşa, reprezentaţi fie de sufletele omeneşti 
lipsite de trup, fie de entităţi ale ierarhiilor superioare, dar înainte de 
toate de entităţile acelor ierarhii superioare care fac să răsune din toată 

fiinţa lor graiul cosmic în regiunea cosmică. Şi atunci omul pătrunde 
în regiunea în care muzica cosmică devine grai cosmic, unde el mai 
întâi aude, dar apoi este el însuşi întreţesut în graiul cosmie, unde, prin 
urmare, nu aude numai graiul imitator al omului, ci graiul creator, din 
care provin lucrurile. Acestea se petrec în timpul trecerii prin domeniul 
lui Marte. Aici omul învaţă deja în mod conştient de la entităţile din 
această regiune. Populaţia spirituală a lui Marte constă din 
cunoscătorii graiului cosmic - pe lângă acele entităţi care sunt firi de 
luptător, entităţile cele mai importante pentru om ale populaţiei 
marţiene sunt, de fapt, acelea care constau, potrivit întregii lor naturi, 
din cuvântul cosmic răsunător. Ele sunt păstrătorii graiului cosmic. 

Călătoria omului continuă. El ajunge în domeniul lui Jupiter. Acolo se 
află acele entităţi care sunt păstrătorii gândurilor cosmice. Entităţile 
care există acolo radiază în sistemul nostru planetar şi în vecinătatea 
lui entităţi-gândire. Şi omul trece, de asemenea, prin această regiune. 
El trece acum printr-o metamorfoză care s-ar putea reda schematic în 
felul următor. Gânditi-vă că omul ajunge să fie un fel de copie a sferei 
cosmice, ajunge să fie ceea ce este structura spirituală a capului pe 
care îl va purta mai târziu pe Pământ. După ce, în existenţa solară, 
resimţind disonanţa stridentă a graiului pământesc omul a învăţat să 
renunţe la acest grai pământesc, el pătrunde, în timpul existenţei pe 
Marte, în graiul cosmic şi primeşte aici prima premisă pentru a 
înţelege acest grai cosmic, adică după ce a început transformarea 
omului inferior în felul descris: gambele se transformă în maxilar 
inferior, iar braţele în maxilar superior etc., omul plăsmuieşte mai întâi 
cu entităţile ierarhiilor superioare structura spirituală a viitorului său 
cap. Dar acest cap va dobândi mai întâi capacitatea de a percepe 
raţional Universul şi nu Pământul! Acest cap învaţă mai întâi graiul 
cosmic, gândurile cosmice. Aceste gânduri cosmice şi acest grai 
cosmic prind viaţă în capul omului, şi după cum pe Pământ omul ştie 
ceva despre regnul mineral, vegetal şi animal, tot astfel în timpul 
trecerii prin domeniile lui Marte şi Jupiter el află tainele universului 
spiritual. Omul nu ajunge să înţeleagă aşa cum trebuie natura 
omenească decât atunci când devine conştient de faptul că în intervalul 
dintre moarte şi o nouă naştere el a aflat, în primul rând, numele 
tuturor entităţilor măreţe şi minunate, al entităţilor superioare, că a 
învăţat să înţeleagă ce acţiune creatoare au aceste entităţi în Univers, 

că a învăţat să înţeleagă anumite raţionamente care nu se referă la felul 
cum se face călătoria de la Haga la Amsterdam, ci la felul cum se nasc 
perioade ale Universului din alte perioade premergătoare ale 
Universului prin acţiunea ierarhiilor superioare. Acestea sunt în 
legătură cu trecerea prin domeniul lui Jupiter. 

Apoi urmează trecerea prin Saturn. în existenţa de pe Saturn omul se 
apropie de ceea ce s-ar putea numi memoria cosmică; căci Saturn este 
acea sferă din existenţa cosmică în care sunt localizate entităţile 
spirituale care păstrează memoria tuturor lucrurilor ce s-au petrecut 
vreodată în sistemul nostru planetar. Saturn este marele purtător de 
memorie al tuturor întâmplărilor sistemului nostru planetar. După cum 
omul învaţă mai întâi graiul zeilor în domeniul lui Marte, gândurile 
zeilor în domeniul lui Jupiter, tot astfel în timpul primei sale treceri 
prin existenţa de pe Saturn el învaţă să cunoască tot ce-şi amintesc zeii 
sistemului planetar. Prin acest fapt, capul său în formă de sferă, care 
este structura spirituală a viitorului său corp de pe Pământ, a fost dotat 
cu toate cele necesare pentru a fi un cetăţean al Cosmosului şi pentru a 
trăi, în Cosmos, printre entităţile ierarhiilor superioare, tot astfel cum 
trăieşte pe Pământ printre fiinţele situate la niveluri inferioare, în 
regnul mineral, vegetal şi animal. Şi în timp ce omul, în existenţa sa 
spirituală, se îmbogăţeşte lăuntric, învaţă să înţeleagă graiul marelui 
Cosmos, al macrocosmosului, în cel mai larg sens al cuvântului, el se 
înalţă în regiunea care odinioară era numită sfera stelelor fixe. Acolo 
nu se mai desfăşoară acţiunea planetelor, ci sistemul stelelor fixe. Şi 
de-abia acolo se realizează în modul cel mai potrivit o structură 
preliminară izvorâtă din nesfârşitele lumi spirituale, a tot ce face parte 
din capul omenesc. 

Apoi omul porneşte din nou la drum, pe calea de întoarcere. El ajunge 
în domeniul lui Saturn, dar despre toate acestea vom vorbi mâine. 
Faptul că în existenţa de pe Saturn el a primit în primul rând amintirile 
planetare este baza capacităţii de memorare, a memoriei de care are 
nevoie pe Pământ. Ceea ce i-a fost implantat, ca memorie cosmică, ca 
să zic aşa, a devenit pământesc; memoria cosmică se transformă în 
capacitatea omenească de memorare. Iar când omul ajunge din nou în 
sfera lui Jupiter, ceea ce a dobândit el prin contemplarea gândurilor 
zeilor se retransformă în facultatea de a cuprinde gânduri omeneşti, 

care apoi pot fi reoglindite în conştienţa obişnuită când structura 
capului omului se uneşte cu structura fizică embrionară. Dar acum, cu 
ocazia acestei treceri prin Saturn, poate începe să fie mai precis 
înfăptuită transformarea omului de jos în părţi componente ale capului. 
Este o muncă minunată prin care un om lucrează asupra celuilalt şi 
această muncă se desfăşoară în acord cu entităţile ierarhiilor 
superioare, realmente se lucrează la capul omului, în aşa fel încât 
această muncă este similară cu generarea unei lumi întregi. Căci 
fiecare cap omenesc, văzut în acea sferă în care se găseşte în intervalul 
dintre moarte şi o nouă naştere despre care vă vorbesc acum, este o 
lume minunată, cu nenumărate detalii şi munca depusă cere abnegaţia 
oamenilor care sunt legaţi prin soartă unii de alţii, precum şi munca 
acelor entităţi din ierarhiile superioare care înţeleg, din taina 
Cosmosului, cum trebuie să fie plăsmuit un asemenea cap omenesc. 
Este într-adevăr minunat să aflăm, în felul acesta, din ce este alcătuit 
omul. Şi totuşi lucrul acesta nu ne face orgolioşi, căci lumea în care 
suntem între moarte şi o nouă naştere are grijă să nu ne lase să cădem 
pradă orgoliului. Dragii mei prieteni, ar fi realmente absurd să cădem 
într-o omenească manie a grandoarei printre entităţile ierarhiilor 
superioare, printre Serafimi, Heruvimi şi Tronuri, căci acolo ne simţim 
întotdeauna mici faţă de entităţile acestea alături de care lucrăm. Şi 
când, în sfârşit, în existenţa pământească aflăm ce este omul în marele 
macrocosmos al lumilor, între moarte şi o nouă naştere, ne putem 
spune că prea mult nu am adus cu noi pe Pământ, prin urmare nu 
trebuie să fim prea încântaţi de situaţia noastră actuală şi mândri de 
ceea ce am fost printre zei. Insă dintr-o asemenea contemplare a ceea 
ce se întâmplă cu omul între moarte şi o nouă naştere trebuie să se 
dezvolte în noi simţul de răspundere, care ne spune: Trebuie să ne 
străduim foarte mult pentru ca să fim demni de calitatea de oameni şi 
în existenţa pământească, dacă apreciem întreaga însemnătate a 
existenţei omeneşti după munca pe care o desfăşoară zeii asupra 
omului între moarte şi o nouă naştere. 

Şi apoi ne întoarcem în existenţa de pe Marte. în această existenţă, 
munca de transformare a omului continuă. Dar atunci se adaugă deja 
structurile spirituale pentru noul corp, pentru toracele şi membrele pe 
care omul le va avea în viitoarea viaţă pe Pământ. Căci lucrurile stau 
astfel: structurile spirituale ale membrelor din viaţa pământească 

trecută apar ca fiind structuri ale capului în noua viaţă pământească, 
iar structurile toracelui şi ale membrelor sunt noi, fiind realizate în 
decursui trecerii prin lumea stelelor, care pregăteşte următoarea 
existenţă terestră; numai că ceea ce se realizează astfel este ceva ce se 
petrece încă numai în domeniul spiritual. Când omul trece, din nou, 
prin existenţa de pe Marte, atunci ceea ce s-a încorporat în el într-o 
înaltă spiritualitate când a trecut prima oară prin existenţa de pe Marte, 
ceea ce l-a făcut să fie capabil de a auzi cuvântul cosmic, este 
transformat acum din spiritualul superior într-un spiritual întru câtva 
inferior, în acea substanţă spirituală din care - mai târziu - se 
revelează Eul omenesc. Şi apoi, în timpul trecerii prin existenţa de pe 
Marte, i se încorporează structura spirituală, întreaga alcătuire a 
laringelui şi a plămânilor. 

Apoi omul ajunge din nou în existenţa solară. A doua trecere prin 
existenta solară are o însemnătate deosebită. Căci, de fapt, până acum 
omul a pornit de la prima existenţă solară, trecând prin Marte, Jupiter 
şi Saturn în lumea stelelor, şi acum el face drumul înapoi prin Saturn, 
Jupiter, Marte. în tot timpul acesta el este cu totul dăruit Universului, 
el a devenit una cu Universul. El trăieşte în Univers, a învăţat graiul 
cosmic, a învăţat să participe la gândurile cosmice, nu trăieşte în 
amintirea sa, pe care o va redobândi abia mai târziu, ci trăieşte în 
amintirea întregului sistem planetar; el trăieşte astfel încât se simte una 
cu entităţile ierarhiilor superioare, în amintirea gândurilor cosmice şi a 
graiului cosmic, şi ajunge acum, din nou, în existenţa solară. Aici omul 
începe din nou să se detaşeze, devenind oarecum o fiinţă distinctă. Dar 
aceasta se leagă de faptul că i se integrează omului structura 
primordială a inimii omeneşti. 

Şi apoi omul îşi continuă drumul de întoarcere prin domeniul lui 
Venus şi prin cel al lui Mercur. Aici i se adaugă structura spirituală 
primordială a celorlalte organe pe care le va avea. 

Din clipa în care omul trece prin a doua existenţă solară - toate acestea 
au nevoie de un timp mai îndelungat -, cu mult înainte ca el să 
pătrundă în existenţa de pe Pământ se petrece o importantă cotitură în 
destinul lui. Când noi dobândim, acolo, în Cosmos, structura spirituală 
a inimii omeneşti, când suntem pe drumul reîntoarcerii pe Pământ, 

atunci fireşte că nu este vorba numai de o formă fizică a inimii - ea 
este desigur indicată deja dar această formă fizică a inimii este 
înconjurată şi legată de tot ce i se cuvine omului ca urmare a vieţilor 
sale pământeşti anterioare. Nu este atât de important să primim în noi 
structura primordială a inimii fizice, ci este de o importanţă deosebită 
ca omul să se concentreze asupra valorii sale spirituale-morale- 
sufleteşti; căci toate acestea sunt concentrate în inima omenească. Şi 
înainte ca structura inimii să se unească cu structura embrionară a 
viitorului corp omenesc inima este, în Cosmos, o esenţă sufletească- 
morală-spirituală în om, iar omul uneşte această esenţă sufletească- 
morală-spirituală care acum este trăită în el, este dobândită pe drumul 
reîntoarcerii pe Pământ, o uneşte cu structura embrionară. Această 
concentrare a părţii sale spirituale-morale-sufleteşti omul o vieţuieşte 
în comunitate cu înaltele fiinţe solare, cu acele fiinţe solare care, de 
fapt, ţin în mână forţele creatoare ale aistemului planetar şi, prin ele, 
pe cele ale existenţei pe Pământ. 

Ca să mă exprim mai plastic - această exprimare sună puţin cam 
paradoxal, dar este sugestivă -, aş spune că în clipa în care omul îşi 
capătă inima cosmică el se află deodată în preajma acelor entităţi ale 
ierarhiilor spirituale care au în mână conducerea întregului sistem 
planetar, în interacţiune cu existenţa pământească. Şi aici ni se arată 
ceva grandios, ceva minunat, este greu să găseşti cuvinte pentru a 
descrie ceea ce vieţuieşte acum omul. Intr-o anumită privinţă el simte 
aşa cum simte şi în existenţa fizică; aşa cum în această existenţă fizică 
se simte legat de bătăile inimii sale, de întreaga activitate a inimii sale, 
tot astfel aici, în macrocosmos, se simte legat, prin inima sa spirituală 
macrocosmică, de întreaga sa făptură morală-sufletească-spirituală. 
Toate câte s-au petrecut cu el în Univers până în această clipă a 
vieţuirii sale spirituale ca fiinţă spirituală-morală-sufletească sunt 
pentru el ca nişte bătăi ale inimii sale sufleteşti. El îşi simte acum 
întreaga fiinţă în Cosmos aşa cum simte în sine bătăile propriei sale 
inimi şi simte că de aceste bătăi ale inimii se leagă şi un anumit fel de 
circulaţie. Aşa cum aici pe Pământ simţim în bătăile inimii circulaţia 
sângelui şi respiraţia pe care acestea le determină, tot aşa atunci când, 
ca să mă exprim în mod figurat, simţim în exteriorul nostru cum bate 
spiritualiceşte inima noastră macrocosmică-spirituală, pe drumul 
străbătut la întoarcere prin experienţa solară, avem senzaţia că din 

aceste pulsaţii spirituale ale inimii pornesc ca un fel de curenţi 
îndreptaţi către entităţile din ierarhia a doua. Şi tot aşa cum în 
organismul fizic sângele din vene se îndreaptă spre inimă, în finţa 
noastră sufletească-spirituală pătrund de această dată, localizându-se în 
om, cele pe care le are de spus omului despre lume, în scopul 
moralizator, Exusiai, Kyriotetes şi Dynamis. Spiritul Universului în 
cuvintele sale şi în sunetele sale este circulaţia, care se concentrează în 
această inimă care bate spiritual-macrocosmic în această făptură 
omenească sufletească-spirituală-morală. Acolo bate inima omenească 
spirituală. Şi această bătaie a inimii este în acelaşi timp însăşi pulsaţia 
inimii lumii în interiorul căreia se află omul. In lumea aceasta curentul 
sanguin este reprezentat de ceea ce fac entităţile creatoare ale ierarhiei 
a doua, de forţele care radiază de la ele. Şi, după cum la om fluxul 
sângelui se concentrează în inimă, unde omul îl simte în mod 
inconştient - căci inima este un organ senzorial care percepe mişcarea 
sângelui, iar nu o pompă, cum pretind fizicienii; sângele se mişcă prin 
spiritualitatea şi vitalitatea omului -, în această perioadă dintre moarte 
şi o nouă naştere omului i se dă posibilitatea, prin har, să dezvolte în el 
unul din organele de percepere, una din inimile cosmice, care sunt 
create din pulsaţiile macrocosmosului, pulsaţii formate din acţiunile 
fiinţelor ierarhiei a doua. Şi omul, urmându-şi calea înapoi, ajunge din 
nou, după cum am spus deja, să treacă prin existenţa de pe Mercur şi 
Venus. Dar, mai înainte, tocmai în clipa cosmică în care omul se poate 
simţi într-adevăr în inima spirituală a lumii privirea lui se îndreaptă în 
jos, spre şirul de generaţii la capătul căruia stă perechea de părinţi din 
care se va naşte: aşa încât omul ia legătura cu genealogia sa relativ de 
timpuriu. Ca oameni, suntem născuţi dintr-un tată şi o mamă; părinţii 
noştri au, la rândul lor, tată şi mamă, care şi ei au tată şi mamă; aşa 
încât atingem aproape de un secol urmărind şirul generaţiilor înapoi. 
Dacă mergem mai departe în urmă, suntem nevoiţi să parcurgem multe 
veacuri, căci cu mult timp înainte de a se naşte pe Pământ omul s-a 
legat de şirul de generaţii care se încheie cu familia sa. Omul se înscrie 
într-o succesiune de generaţii încă de când, aşa cum am arătat, trece 
prin existenţa solară. Iar atunci când trece prin coloniile cosmice din 
Venus şi din Mercur, omul poate să pregătească, să determine în 
oarecare măsură ceea ce este necesar pentru a pune de acord, pe cât 
este posibil, destinul său cu ceea ce îl aşteaptă, ca manifestări 

exterioare ale traiului, prin faptul că va trebui să se nască într-o familie 
anume, într-un anumit neam. 

Şi apoi ajunge din nou în domeniul Lunii. Să ne gândim că atunci când 
în drumul dintre moarte şi o nouă naştere omul a trecut prima dată prin 
domeniul Lunii el a primit impulsul de a se gândi, atât în bine cât şi în 
rău, la înţelepţii învăţători primordiali şi la Pământ, la punctul de 
pornire a existenţei pământeşti, când învăţători supraumani au dat 
omului pământean o înţelepciune supraomenească. Acum, când se 
întoarce, atenţia sa este mai puţin chemată să se îndrepte spre ceea ce a 
fost odinioară pe Pământ. Acum, lucrurile se prezintă astfel: el petrece 
acolo sus cosmic, în existenţa lunară, acel timp care jos, pe Pământ, se 
scurge între zămislire şi naştere, astfel că de fapt faza embrionară a 
omului este însoţită de o evoluţie cosmică. Sus, în domeniul lunar, 
omul realizează o anumită evoluţie iar jos i se pregăteşte între timp, în 
mod succesiv, embrionul fizic cu care se uneşte treptat. Ce se petrece 
oare sus, macrocosmic, în timpul celei de a doua evoluţii lunare? 

Sigur, conştienţa pe care o are omul în toate aceste vieţuiri pe care le- 
am descris este o conştienţă mult mai clară şi mult mai trează decât 
aceea pe care o avem pe Pământ în viaţa normală. Este foarte 
important să ştim limpede că în timpul visării conştienţa este atenuată, 
conştienţa în stare de veghe este clară, conştienţa de după moarte este 
şi mai clară şi viaţa întreagă aici pe Pământ este ca un vis faţă de 
realitate, în comparaţie cu claritatea conştienţei de după moarte. Dar 
cu fiecare etapă nouă câştigată conştienţa devine şi mai trează, şi mai 
clarâ. Când trecem, mai întâi, prin existenţa lunară, la urcare, 
conştienţa noastră devine mai clară prin faptul că ajungem în preajma 
înţelepţilor învăţători primordiali ai omenirii, în domeniul lunar. 

Atunci când trecem prin domeniile lui Mercur şi Venus conştienţa 
noastră devine tot mai clară. Şi în felul acesta conştienţa noastră se 
face tot mai clară când intrăm într-o nouă regiune stelară. Numai când 
ne întoarcem către o nouă viaţă pământească această conştienţă se 
înceţoşează iarăşi în mod treptat. însă când ajungem în existenţa de pe 
Mercur avem încă o conştienţă mai clară decât orice conştienţă din 
existenţa obişnuită. Dar apoi ajungem în domeniul lunar, în acel 
domeniu lunar care ne înfăţişează cum a fost omul la începutul 
evoluţiei Pământului. Acest domeniu stinge conştienţa noastră, când 

ne reîntoarcem. Acolo unde am primit mai întâi iluminarea pentru 
lumea suprasensibilă, fiind deja într-o stare de conştienţă mai trează 
decât am putut s-o avem pe Pământ, tot acolo se înăbuşe conştienia 
noastră la reîntoarcerea pe Pământ, se înăbuşe până ce ajunge să nu 
mai poată fi decât o putere de creştere - o putere de creştere cum este 
aceea a copilului care visează. Conştienţă este înăbuşită până la starea 
de vis. Şi abia când s-a înăbuşit până la starea de vis omul poate uni 
fiinţa sa sufletească-spirituală, care s-a dezvoltat în felul arătat, cu 
embrionul său. Pentru ca omul, într-o anumită etapă a evoluţiei sale, să 
poată avea legătura necesară cu embrionul fizic este nevoie ca el să 
parcurgă acolo sus, în comunitatea învăţătorilor primordiali ai 
omenirii, o evoluţie lunară, după cum pe Pământ embrionul parcurge, 
în corpul mamei, cele zece luni lunare. Evoluţia lunară, de sus, constă 
în faptul că o întreagă populaţie de învăţători ai omenirii colaborează 
pentru a înăbuşi conştienţă cosmică pe care omul o are încă chiar şi în 
existenţa de pe Mercur, s-o înăbuşe, făcând din ea conştienţă de vis 
care se manifestă când omul păşeşte în existenţa pământească. 

Tot ce ni se înfăţişează aici ca om fizic supus simţurilor nu poate fi 
înţeles decât pornind de la omul suprasensibil. Iar omul suprasensibil 
nu poate fi înţeles pe Pământ sau prin realităţile Pământului; el nu 
poate fi înţeles decât prin realităţile cosmice, prin realităţile 
macrocosmice. Conferinţele acestea au fost, până acum, alcătuite în 
aşa fel, încât să vă arate că omul, ca om pământean, trebuie să ia fiinţă 
din Cosmosul spiritual ca Om-spirit. 

Pentru conferinţa de mâine ne rămâne să învăţăm să înţelegem, de 
asemeni, în acest context, însemnătatea vieţii pământeşti însăşi, 
întrucât ceea ce este supraomenesc coboară în această viaţă 
pământească, şi să învăţăm să înţelegem însemnătatea faptului că omul 
trecând prin poarta morţii ia cu sine în lumea spirituală resturile celor 
dobândite în viaţa de pe Pământ. Acum, după ce am învăţat să 
cunoaştem, cel puţin sub câteva aspecte, natura spirituală a omului, 
esenţa sa suprasensibilă, ne vom întoarce mâine din nou la analiza 
raporturilor dintre omul suprasensibil şi cel senzorial. 

Rudolf Steiner 

OMUL SUPRASENSIBIL ÎN CONCEPŢIA ANTROPOSOFICĂ 
GA 231 



CONFERINŢA a V-a 

Haga, 18 noiembrie 1923 

Pe cât a fost posibil în câteva ore, am încercat să prezint trecerea 
omului prin lumea suprasensibilă. Căci lumea suprasensibilă este 
aceea în care se află omul, în mod direct, în viaţa dintre moarte şi o 
nouă naştere. Tot lumea suprasensibilă este însă şi aceea în care 
pătrund forţele omului, deşi conştienţa obişnuită nu sesizează acest 
fapt, când omul se află prin corporalitatea sa fizică şi eterică aici pe 
Pământ, în lumea fizică. In timp ce omul se află în această lume fizică, 
el simte existenţa sa suprasensibilă mai mult sau mai puţin ca pe o 
enigmă care îi stă în faţă - o enigmă fără a cărei dezlegare, cel puţin 
parţială, sufletul său nu poate ajunge la o armonie lăuntrică, la o 
siguranţă lăuntrică, şi nici la o viaţă meritorie şi la o adevărată iubire 
de oameni. 

Tocmai atunci când analizăm omul pe Pământ se evidenţiază o 
caracteristică a acestuia în raport cu omul suprasensibil, care aruncă o 
astfel de lumină asupra acestuia din urmă, încât prin această iluminare 
putem vedea de ce, într-o oarecare măsură, lumile spirituale-divine 1- 
au trimis pe om jos, în această lume fizică senzorială. în primul rând, 
omului trebuie să i se vorbească despre cunoaşterea lumii 
suprasensibile aici, în lumea fizică sensibilă. Căci s-ar manifesta o cu 
totul altă comportare faţă de enigmele vieţii suprasensibile, dacă s-ar 
vorbi morţilor, ca să zic aşa, adică oamenilor aflaţi în intervalul dintre 
moarte şi o nouă naştere. De aceea considerăm că este potrivit să 
ducem astăzi la îndeplinire această analiză prin aceea că lăsăm să 
lumineze, încă o dată, în sufletul nostru tot ceea ce a pătruns în noi în 
mod schematic privind tainele lumii suprasensibile, în legătură cu 
timpul petrecut de om pe Pământ. 

Să privim omul, să ne privim pe noi înşine, aşa cum suntem aici, în 
viaţa de pe Pământ. Noi avem, în primul rând, simţurile noastre, aceste 
simţuri care ne informează despre tot ce este în jurul nostru în viaţa 
pământească; prin ele primim în primul rând bucuriile, fericirile 
noastre pământeşti, dar şi durerile, suferinţele noastre pământeşti. Noi, 
oamenii, nu ne gândim întotdeauna la ce însemnătate au pentru noi 
aceste impresii, aceste trăiri ale simţurilor noastre. Şi tocmai 
consideraţii de felul celor făcute aici zilele acestea ne duc dincolo de 
viaţa senzorială, ne duc în regiuni spirituale. S-ar părea că o asemenea 
ştiinţă spirituală antroposofică l-ar duce pe om la o subapreciere a 
vieţii senzoriale, ba l-ar face chiar să spună: Vai! la ce nivel inferior 
este această viaţă senzorială; omul ar trebui să fugă de ea în viaţa 
pământească. Dar consideraţiile ştiinţei spirituale nu se opresc la 
această impresie. Această impresie ne poate spune doar că valoarea şi 
demnitatea omului nu pot merge mână în mână cu o viaţă senzorială 
de calitate inferioară, că trebuie să existe o cale de a pierde într-un 
anumit sens acea viaţă senzorială care i se înfăţişează omului într-o 
oarecare măsură ca o viaţă senzorială de nivel inferior, pentru a o 
redobândi, în sens mai profund, de la un nivel superior, de la nivelul 
de observaţie suprasensibil. Altfel am ajunge să ne temem de 
abordarea spirituală, dacă ar trebui să ne spunem că toată frumuseţea 
care ne pătrunde în suflet privind minunata lume vegetală, lumea de 
flori şi fructe fremătând de viaţă, că tot ce pătrunde în noi prin 
frumuseţea naturii, prin măreţia cerului cu stele etc. ar însemna de fapt 
atât de puţin pentru viaţa omenească, încât ar trebui părăsite ca fiind 
mult „mai prejos 44 decât cunoaşterea ştiinţei spirituale. 

Dar nu este deloc aşa. Dacă vă întoarceţi înapoi în timp, urmărind în 
evoluţia omenirii cele dezvăluite de către iniţiaţi, de marii maeştri din 
diferite epoci cu privire la desăvârşirea vieţii omeneşti, veţi vedea din 
cuvintele spuse odinioară de aceşti iniţiaii că ei nu subapreciau 
niciodată frumuseţea, splendoarea, măreţia vieţii pământeşti- 
senzoriale. Cât de minunate sunt adesea expresiile poetice, artistice, 
lirice pe care le-au folosit tocmai iniţiaţii referindu-se la 
suprasensibilul cel mai înalt! Gândiţi-vă la imagini ca floarea de lotus 
şi la altele de acest fel şi veţi vedea că iniţiaţii nu au subapreciat 
niciodată posibilitatea de a exprima dezvoltarea vieţii spirituale prin 
imagini senzoriale, şi că prin urmare ei considerau în mod cert că în 

contemplarea lumii senzoriale ar exista ceva, sau cel puţin ar putea fi 
găsit ceva care să-l înalţe pe om spre sublim. Dar omul nu poate fi 
mulţumit de felul cum percepe lumea senzorială cu conştienţa 
obişnuită, mai ales din cauză că ceea ce pătrunde prin ochii săi, prin 
urechile sale şi prin celelalte organe de simţ, deşi este în legătură cu 
Eul său, cu întreaga evoluţie a Eului, cu deplina viaţă a Eului, nu îi 
oferă, totuşi, nimic pentru siguranţa lăuntrică a acestui Eu. Noi ne 
îndreptăm ochii în afară, către frumuseţea luxuriantă a florilor; găsim 
aici o infinită diversitate; apoi ne întoarcem privirea în interior, către 
Eul nostru şi, mai întâi, pentru conştienţa obişnuită pare că acest Eu ar 
trebui să ne scape. El ni se arată în sinea noastră ca un punct spiritual 
care nu ne spune altceva decât cuvântul lipsit de conţinut „Eu“. Dar 
nici nu este de mirare. Gândiţi- vă că pentru ca ochiul să poată vedea el 
trebuie să se nege pe sine. Simţurile trebuie să se dăruiască cu totul 
lumii pentru a fi mijlocitori buni între om şi lume. Ochiul trebuie să fie 
transparent pentru ca, prin el, să apară splendoarea, măreţia şi 
frumuseţea lumii senzoriale exterioare, în toată strălucirea sa şi în 
lumină colorată. Şi tot aşa şi celelalte simţuri. 

Noi nu ştim nimic despre simţurile noastre. Există oare o cale pentru a 
afla ceva despre aceste simţuri? Pentru aceasta trebuie să mergem 
iarăşi în lumea suprasensibilului. Chiar şi pentru a afla ceva despre 
simţuri trebuie să mergem în lumea suprasensibilului. Cunoaşteţi 
lucrările mele despre căile care duc în lumile superioare. Reprezentati- 
vă, în mod viu, în faţa ochiului sufletesc, ceea ce poate fi cunoaşterea 
imaginativă. Când ajungem la cunoaşterea imaginativă noi regresăm 
oarecum în ceea ce priveşte percepţia senzorială a lumii exterioare. 
Dar cel mai interesant lucru pe acest drum îl voi reda în cele ce 
urmează. 

Când, prin meditaţie, vă apropiaţi de lumea imaginativă - în felul 
corespunzător exerciţiilor date în cartea respectivă -, când, prin 
urmare, începeţi să luptaţi pentru a scoate omul eteric din omul fizic, 
aşa încât acest om eteric - primul om suprasensibil din noi - să ajungă 
la un fel de conştienţă, atunci, într-o oarecare măsură, puteţi prinde 
clipa când treceţi de la contemplarea senzorială obişnuită la 
contemplarea imaginativă, când nu aţi cucerit încă contemplarea în 
esenţa ei, dar sunteţi pe cale s-o cuceriţi. Acum, să zicem că omul 

acesta care se găseşte pe drumul ce duce de la contemplarea senzorială 
obişnuită la contemplarea imaginativă călătoreşte printr-o regiune 
muntoasă bogată în roci străvechi, conţinând în cantităţi mari silicaţi. 
Când omul este în stadiul de dezvoltare a imaginaţiei, el este deosebit 
de înclinat să dezvolte capacităţi sufleteşti în regiunile munţilor înalţi 
unde se găsesc roci bogate în siliciu (cuarţ). Faptul că el a dezvoltat 
anumite capacităţi sufleteşti la primul elan al dezvoltării se datorează 
înainte de toate impresiei făcute asupra lui de toate lucrurile aflate în 
ambianţa sa fizică, terestră, de aceste roci cuarţitice din munţii înalţi. 
Roca cuarţitică din munţi este mai întâi numai în mică măsură 
transparentă, translucidă. Dar în clipa în care reuşim să pătrundem 
până la punctul de vedere despre care v-am vorbit, această rocă 
cuarţitică devine pe deplin transparentă. Urcăm pe munte şi roca 
cuarţitică ne apare ca o sticlă transparentă, dar în aşa fel încât avem 
simţământul că din noi izvorăşte ceva ce se uneşte cu această rocă. 
Tocmai în punctele cele mai ridicate ale suprafeţei Pământului, printr- 
un fel de firească dăruire a conştienţei noastre, ne facem una cu 
suprafaţa Pământului. In această clipă avem senzaţia că ochiul nostru 
însuşi ar trimite în afară curenţi care pătrund în roca cuarţitică şi, în 
aceeaşi clipă, începe să se înfiripe în noi un simţământ de aşa natură, 
încât ne simţim una cu întreaga existenţă pământească. Dar în timp ce 
ne contopim cu roca cuarţitică simţindu-ne, în acelaşi timp, una cu 
întregul Univers, cu întregul Cosmos, noi putem să ajungem cu 
adevărat la o primă unire cu Cosmosul, care să nu fie doar un vis, să 
nu fie doar o concepţie abstractă. în felul acesta se poate ajunge la o 
conştienţă intimă, într-un fel pe care aş vrea să îl exprim cu 
următoarele cuvinte: Pământule, tu nu eşti singur în Univers. Tu, 
Pământule, eşti una cu mine şi cu toate celelalte fiinţe care sunt pe 
Pământ, eşti una cu întregul Univers! în ceea ce se vieţuieşte prin 
această unificare cu roca cuarţitică, noi nu mai privim Pământul ca 
fiind ceva izolat de restul Universului, ci îl vedem ca pe o sferă eterică, 
plăsmuită din sfera eterică cosmică. 

Acesta este un prim simţământ. Multe cântări vechi, multe mituri 
vechi, cu minunate incluziuni despre cutare sau cutare lucru răsună din 
vechea literatură a clarvederii instinctive a omenirii. în ziua de azi 
oamenii le citesc, ei îşi închipuie, desigur, şi că acestea le trezesc 
simţăminte nobile; dar ei nu pot ajunge la partea de adevăr care se 

găseşte în ele. Nu putem să receptăm în suflet, în adevărata lor 
semnificaţie, opere ca de pildă Bhagavad Gita sau alte bucăţi din 
literatura indiană sau din alte literaturi orientale, dacă nu am ajuns să 
ştim, prin cunoaştere spirituală, câte ceva despre faptul că omul poate, 
aşa cum am arătat mai înainte, să devină una cu Pământul şi, prin 
aceasta, una cu Cosmosul. Căci multe dintre cele despre care se 
vorbeşte în aceste vechi cântări au izvorât dintr-o contopire cu 
Cosmosul, dintr-o contopire care este ca o comuniune de conştientă cu 
lumina, cu acea lumină care străbate prin cuarţul cel dur şi care, prin 
faptul că străbate cuarţul laolaltă cu însuşi sufletul omenesc, îl 
transformă într-un ochi al lumii cu ajutorul căruia omul poate să 
privească în largul Universului. 

Şi aşa, putem spune că dacă începem să descriem în mod real 
cunoaşterea omului suprasensibil ajungem să nu mai putem folosi 
expresii abstracte, explicaţii teoretice; în mod firesc, ne vedem împinşi 
să vorbim într-un fel care ne uneşte ideile cu întregul conţinut de 
simţăminte ale sufletului omenesc. Tocmai aceasta trebuie să ne 
impresioneze atât de mult ori de câte ori analizăm omul suprasensibil, 
şi anume faptul că nu se poate exprima cunoaşterea suprasensibilului 
fără a lega de ea omul întreg, fără a uni voinţa şi simţirea cu gândirea 
şi ideile. Fireşte că viaţa trebuie să fie suportată; dar ceea ce este cel 
mai greu de suportat de către acela care cunoaşte întreaga latură 
omenească a cunoaşterii suprasensibile este faptul că anumiţi oameni 
toarnă această cunoaştere suprasensibilă în formule pur teoretice. în 
fond, atunci când se vorbeşte în mod teoretic despre lumea 
suprasensibilă avem o senzaţie dureroasă, ca şi când ne-am băga 
degetul într-o flacără. Când cineva vrea să descrie omul suprasensibil, 
trebuie să descrie şi asemenea lucruri. 

După ce omul a progresat în cunoaşterea suprasensibilă, şi-a însuşit 
partea imaginativă şi a învăţat, prin ea, ce există suprasensibil în om 
între naştere şi moarte, el îşi poate însuşi în cadrul cunoaşterii 
suprasensibile şi ceea ce corespunde cu Inspiraţia, prin care poate să 
vadă ce a fost omul înainte de naştere, înainte de a coborî în existenţa 
pământească, şi ce va fi după ce va trece prin poarta morţii. El poate 
privi în tot ce v-am descris zilele acestea ca fiind trecerea prin 
diferitele domenii de alcătuire a fizionomiei omeneşti, de transformare 

a omului de la o viaţă pământească anterioară la cea următoare. Putem 
privi tot ceea ce v-am descris ca fiind trecerea prin diferitele lumi 
stelare. 

Insă cunoaşterea aceasta prin care noi pătrundem în sinea noastră 
capătă o nuanţă deosebită când este realizată în aşa fel încât ne putem 
spune: Ceea ce poate fi descris ca trecerea prin viaţa dintre moarte şi o 
nouă naştere trăieşte în noi şi atunci când ne găsim pe acest Pământ 
fizic. Trăieşte în noi atunci când ne aflăm pe Pământ, în corpul nostru 
fizic, în propria noastră piele, ca fii ai acestei lumi în care ocupăm un 
loc insignifiant, trăieşte în noi toată măreţia cosmică care trebuie 
descrisă atunci când se înfăţişează esenţa adevărată a omului, întrucât 
el aparţine lumilor stelare şi chiar unor lumi mai înalte: lumile 
ierarhiilor superioare. Dar atunci când pătrundem prin cunoaştere în 
ceea ce trăieşte in noi ca o rămăşiţă pământească a ceea ce a fost 
propria noastră entitate între moarte şi o nouă naştere, în aceeaşi 
măsură în care pătrundem acolo putem să facem încă ceva chiar pe 
planeta noastră. Putem să pătrundem in adâncurile ei, acolo unde se 
găsesc filoanele de metal, să pătrundem până la minereurile de plumb, 
argint, cupru, la tot ce trăieşte în rocă prin metal. 

Dacă abordăm cu simţurile obişnuite aceste metale din Pământ, ele nu 
spun nimic altceva decât că este vorba de un tip sau altul de rocă. Dar 
dacă pătrundem în Pământ cu privirea spirituală devenită 
pătrunzătoare prin care se manifestă partea suprasensibilă din om, 
atunci din tot ce este metalic în interiorul Pământului ia fiinţă ceva 
foarte deosebit. Atunci tot ce este cupru, argint, aur în interiorul 
acestuia începe să vorbească o limbă tainică foarte bogată. Atunci, 
printr-o abordare suprasensibilă, ni se înfăţişează ceva ce, ca oameni 
de pe Pământ, ne înrudeşte atât de mult cu întreaga fiinţă vie- 
sufletească a Pământului însuşi ! Minereurile metalifere ne spun ceva, 
ele devin pentru noi amintiri cosmice. într-adevăr, aşa stau lucrurile. 
Gândiţi-vă, la voi înşivă: când cultivaţi liniştea lăuntrică a sufletului, 
liniştea lăuntrică activă a sufletului, când lăsaţi să se ridice în voi 
amintiri vechi care vă aduc diferite impresii în suflet, atunci vă găsiţi 
din nou în tovărăşia unui eveniment prin care aţi trecut, vă găsiţi din 
nou laolaltă cu oameni pe care i-aţi îndrăgit în decursul vieţii, poate cu 
oameni care au dispărut de mult. Vă simţiţi răpiţi din clipa prezentă, vă 

simţiţi uniţi strâns cu suferinţele şi bucuriile clipelor trecute, din viaţa 
voastră pământească. 

Ceva cu totul asemănător, dar transpus la scară mare, are loc când 
pătrunşi lăuntric de cunoaşterea spirituală, de o cunoaştere spirituală 
simţită, vă faceţi una cu vinele de metal ale Pământuhti. Atunci nu se 
întâmplă ca in cazul rocilor cuarţitice, când pătrundeţi cu privirile în 
largul Universului; atunci vă contopiţi in oarecare măsură cu corpul 
planetar terestru. Auzind înăuntrul vostru limbajul minunat al 
filoanelor de metal, vă spuneţi: Acum eu sunt una cu pulsaţia cea mai 
lăuntrică a sufletului şi a inimii Pământului însuşi, acum eu aud 
amintiri ce nu sunt ale mele; în mine răsună amintirile pe care le are 
chiar Pământul din epoci terestre anterioare, când el nu era încă 
Pământul nostru, când el nu avea încă la suprafaţa sa şi în sânul său 
lumea animală şi vegetală de azi, nici lumea minerală de azi. împreună 
cu Pământul, eu îmi aduc aminte de acele vechi epoci pământene când 
Pământul era la un loc cu celelalte planete ale sistemului nostru 
planetar; îmi amintesc acele vremi când nu se putea vorbi despre 
Pământ ca despre ceva aparte, pentru că el nu era atât de dens cum este 
azi. îmi amintesc vremurile în care întregul sistem planetar era un 
organism viu, insufleţit, şi oamenii, într-o formă cu totul diferită de 
cea de astăzi, trăiau în acest organism viu. în felul acesta elementul 
metalic al Pământului ne duce la amintirile Pământului însuşi, Dar 
după ce avem această vieţuire lăuntrică ştim limpede pentru ce am fost 
de fapt trimişi jos pe Pământ de entităţile divine- spirituale ale 
orânduirii cosmice. Deci doar atunci când trăim în amintirea 
Pământului însuşi noi simţim în mod adecvat propria noastră gândire. 
Noi simţim cum gândirea noastră este legată de Pământ deoarece am 
dobândit amintirea Pământului. Şi în clipa în care amintirea 
Pământului devine amintirea noastră proprie avem în jurul nostru 
entităţile ierarhiei a doua, Kyriotetes, Exusiai şi Dynamis. Aceasta este 
calea pe care trebuie să o urmăm, pentru ca în viaţa de pe Pământ să 
avem în jurul nostru entităţile pe care le avem atunci când între moarte 
şi o nouă naştere trăim în epoca pe care v-am descris-o. Şi ajungem la 
convingerea că intrăm în contact cu entităţile din ierarhia a doua când 
ne aflăm ca oameni întrupaţi între naştere şi moarte. Dar aceste entităţi 
nu au numai menirea de a lucra cu noi la transformarea omului în 
intervalul dintre moarte şi o nouă naştere, ele mai au şi o misiune 



117 




legată de întreaga alcătuire a Cosmosului. Vedem acum că aceste 
entităţi din ierarhia a doua au primit misiunea, de la orânduirea 
cosmică superioară, de a efectua, în interiorul Pământului, tot ce vine 
prin impulsurile filoanelor de metal. 

Şi acum putem din nou să privim înapoi. Nu vom fi înţeles chiar de la 
început ceea ce vreau să menţionez acum, prin urcarea în regiunea cu 
roci cuarţifere, căci acestea nu vorbesc încă în mod destul de ciar. In 
mod clar ne vorbeşte abia ascultarea minunată a amintirilor 
Pământului care vin din filoanele de metal. Dar acum ne putem 
întoarce din nou şi putem înţelege ceva ce, poate, nu am înţeles la 
început. Acum conştientizăm că atunci când ne contopim cu Universul 
întreg, prin pătrunderea luminii prin cuarţit, avem în jurul nostru 
entităţile din ierarhia a treia, îngerii, Arhanghelii şi Arhaii. Şi atunci 
aflăm ceva cu totul deosebit: aflăm că, de fapt, nu este adevărat ceea 
ce ne spune observarea obişnuită prin intermediul simţurilor când ne 
ducem la munte; că nu este adevărat ceea ce spune observarea 
obişnuită prin intermediul simţurilor când coborâm în adâncurile 
Pământului, la filoanele de minereu. învăţăm să cunoaştem, când ne 
urcăm în munţi, în regiunile cu roci cuarţitice, un lucru minunat: că 
aici vârfurile stâncoase sunt îmbrăţişate şi pătrunse de entităţile din 
ierarhia a treia: îngerii, Arhanghelii şi Arhaii. Şi când coborâm la 
vinele de metal ale Pământului, descoperim că ele sunt străbătute, pe 
parcursul lor, de entităţile ierarhiei a doua. Şi ne spunem: De fapt, şi în 
timpul existenţei noastre pe Pământ ne găsim în compania entităţilor 
care sunt în legătură cu propria noastră natură lăuntrică, când ne aflăm 
în intervalul dintre moarte şi o nouă naştere. 

După ce trecem prin poarta morţii, noi ajungem, după un timp 
oarecare, în mod conştient în regiunea îngerilor, a Arhanghelilor şi a 
Arhailor. Atunci, şi în stare destrupată, noi ne-am însuşit o stare de 
conştienţă prin care entităţile ierarhiei a treia sunt in jurul nostru aşa 
cum pe Pământ în jurul nostru sunt entităţile celor trei sau patru 
regnuri ale naturii. Dar când într-o conştienţă superioară ajungem să 
vedem îngerii, Arhanghelii şi Arhaii, atunci a dispărut din faţa noastră 
ceea ce pot vedea simţurile; căci simţurile noastre au fost preluate de 
elementele Pământului o dată cu corpul nostru. Noi nu putem vedea, 
nu putem contempla nimic din ceea ce pot percepe simţurile, când ne 

aflăm între moarte şi o nouă naştere. Dar atunci îngerii, Arhanghelii şi 
Arhaii „ne povestesc 44 - mă pot folosi de această expresie, care redă pe 
deplin realitatea -, ne povestesc ce fac ei jos pe Pământ. Ei ne spun că 
lucrează nu numai în viaţa aceea în care se găsesc acum împreună cu 
noi, ci şoptesc sufletului nostru următoarele: Noi luăm parte, de 
asemenea, la activitatea Cosmosului, noi suntem fiinţele creatoare ale 
Cosmosului, iar privind în jos, spre existenţa terestră, relieful legat de 
rocile cuarţifere şi de alte roci înrudite puteţi vedea faptele noastre. Şi 
atunci omul înţelege tocmai în vremea când între moarte şi o nouă 
naştere se află între îngeri, Arhangheli şi Arhai că trebuie să se 
întoarcă din nou jos, pe Pământ. Căci el ajunge să cunoască aceste 
entităţi ale ierarhiei a treia între moarte şi o nouă naştere; dar el află, 
de asemenea, cum vorbesc aceste entităţi în mod minunat despre 
faptele lor de pe Pământ. Şi el învaţă că nu poate contempla aceste 
fapte decât când coboară pe Pământ, se învăluie cu un corp omenesc 
fizic şi ajunge prin acest fapt să poată lua parte la perceperea 
senzorială. Da, tainele cele mai adânci ale perceperii senzoriale - nu 
numai cele referitoare la înălţimile muntoase, ci toate percepţiile 
senzoriale - ne sunt dezvăluite în aceste convorbiri minunate cu 
entităţile cu care ne aflăm împreună între moarte şi o nouă naştere. 
Deşi frumuseţile naturii fizice sunt atât de măreţe, de grandioase, 
conştienţa obişnuită nu le sesizează, încât ceea ce poate să răsară în 
sufletul omenesc ca amintire de pe Pământ după ce a trecut prin poarta 
morţii este luminat în mod corect abia atunci când omul vede cum 
descriu îngerii, Arhanghelii şi Arhaii ceea ce ar fi trebuit să vadă ochii 
săi, să audă urechile sale şi ceea ce ar fi putut percepe celelalte simţuri 
ale sale pe Pământ. 

Aceasta este legătura dintre ceea ce este fizic şi ceea ce este suprafizic. 
Şi astfel este legătura dintre viaţa fizică a omului şi viaţa sa 
suprafizică. Viaţa este plină de măreţie şi ceea ce contemplăm noi aici, 
în viaţa fizică-senzorială, ne poate bucura, ne poate înălţa. Dar 
adevăratele ei taine le aflăm după ce am trecut prin poarta morţii. Şi cu 
cât am învăţat mai mult să ne bucurăm de lumea fizică-sensibilă, cu 
cât am pătruns mai temeinic toate bucuriile pe care ni le poate da 
lumea fizică senzorială cu atât mai mult vom întâmpina lumea 
îngerilor cu o înţelegere sporită, lume care vrea să ne povestească ceea 

ce noi nu înţelegem incă pe Pământ, ceea ce învăţăm să înţelegem abia 
când trecem dincolo în lumea suprafizică. 

Ceva asemănător se petrece şi cu ierarhia a doua, cu entităţile Exusiai, 
Kyriotetes şi Dynamis, printre care ne aflăm de asemenea un timp 
oarecare între moarte şi o nouă naştere şi cu care intrăm în legătură în 
mod deosebit când ajungem până la amintirea Pământului, prin 
luminarea filoanelor de metal ale Pământului. Dar şi în această privinţă 
noi nu reuşim să înţelegem aşa cum se cuvine semnificaţia esenţială a 
ceea ce se petrece cu noi aici pe Pământ prin vieţuirea metalelor decât 
după ce ne ridicăm în domeniul celei de a doua ierarhii. 

Vedeţi, printre cele mai frumoase lucruri din viaţă se numără 
posibilitatea de a experimenta diversele relaţii care există între metale 
şi sănătatea omului, iar eu nădăjduiesc că tocmai mişcarea 
antroposofică va fi cea care va scoate la iveală, cu deosebire, 
frumuseţea acestui domeniu al cunoaşterii. Fiecare metal se află într- 
un anumit raport cu sănătatea omenească, şi tot aşa şi fiecare compus 
metalic. Trecând în viaţă prin perioade de sănătate şi de boală, omul 
are necontenit relaţii cu acele elemente care, de fapt, dau Pământului 
amintirea sa: metalele şi compuşii lor. Ar trebui să se vorbească nu 
numai într-un fel abstract-teoretic despre acţiunea curativă a plumbului 
şi a compuşilor săi, a cuprului şi a compuşilor săi, precum şi a altor 
metale, căci ele sunt mijloacele curative cele mai importante, dacă 
ştim să le preparăm aşa cum trebuie, ar trebui să se vorbească nu 
numai în mod teoretic-abstract despre aceste minunate legături dintre 
lumea metalelor şi om, care sunt încă abordate cu mare timiditate 
atunci când urmărim filoanele metalice în adâncul Pământului, ci ar 
trebui să se dobândească un simţământ profund faţă de această 
minunată legătură dintre metale şi om, care se dezvăluie abia atunci 
când o privim din punctul de vedere al omului sănătos şi bolnav. 

Spuneam că ar fi de dorit ca tocmai prin mişcarea antroposofică să se 
răspândească, să ajungă în inimile oamenilor multe cunoştinţe din 
acest domeniu, care este foarte important. în vremurile trecute nu era 
atât de important, pentru că oamenii aveau încă un simţământ 
instinctiv despre toate acestea, pentru că ştiau: cutare sau cutare parte 
din capul omenesc este legată de procesul plumbului, cutare parte de 
procesul argintului. Oamenii vremurilor vechi vorbeau mult despre 

acest lucru. Oamenii epocii moderne mai citesc asemenea lucruri, dar 
nu înţeleg nimic din ele, pentru că în ziua de azi, în sensul ştiinţei 
noastre curente, vorbim despre toate acestea ca despre abstracţii 
răsuflate, himerice. Dar dacă prin cunoaşterea antroposofică se ajunge 
ca omul să poată dobândi din nou acea profunzime sufletească care se 
poate căpăta atunci când se vorbeşte despre această minunată legătură 
a metalului din lumea pământească cu sănătatea şi boala omului, 
atunci prin poarta morţii omul va duce sus, în lumea spirituală, ceva ce 
îi va servi să înţeleagă, într-un fel cu totul deosebit, graiul ierarhiei a 
doua. Atunci omului i se vor putea dezvălui cele mai mari taine ale 
lumii tocmai pentru faptul că, prin ele, el aduce cu sine înţelegerea 
necesară printr-o asemenea pregătire pe Pământ. Căci învăţăm ceea ce 
trebuie să învăţăm prin cunoaşterea spirituală antroposofică nu numai 
pentru a satisface o curiozitate omenească, ci pentru ca această 
învăţătură să aducă roade după ce omul a trecut prin poarta morţii, 
deoarece tocmai prin ceea ce a acumulat datorită ştiinţei spirituale 
omul reuşeşte, în intervalul dintre moarte şi o nouă naştere, să ajungă 
la relaţii adecvate cu acele entităţi cu care va trebui apoi să se afle în 
legătură, cu întreaga sa făptură omenească, pentru că ele formează 
atunci ambianţa noastră cosmică necesară. 

în felul acesta putem să descriem în mod concret cum intrăm în 
legătură cu aceste entităţi ale ierarhiilor superioare între moarte şi o 
nouă naştere. Dar mai este încă ceva care se leagă de acest lucru. 
Atunci când trecem prin aceste domenii, pentru înţelegerea cărora cele 
indicate mai sus sunt o bună pregătire, mai aflăm încă ceva. Când 
putem înţelege bine această relaţie dintre metale şi omul sănătos şi 
bolnav, atunci ni se dezvăluie anumite taine ale naturii, dar în aceste 
taine ale naturii mai trăieşte şi altceva. Mai întâi noi auzim fiinţele din 
ierarhia a doua vorbind despre natura diferitelor metale, a aurului, a 
argintului, a plumbului, a cuprului etc. Dar, în raport cu marea lume 
spirituală, aceasta s-ar putea compara cu senzaţia pe care o avem aici, 
pe Pământ, atunci când începem să învăţăm să citim şi ne dăm seama 
că, învăţând să citim, dobândim capacitatea de a pătrunde în multe 
taine ale Cosmosului, care nu pot fi pătrunse decât dacă avem această 
deprindere. Dar acestea nu sunt fenomene deosebite pe Pământ - şi eu 
nu le folosesc decât pentru comparaţie -, căci graiul pe care îl învăţăm 
în lumea de dincolo şi prin care ne străduim să înţelegem entităţile 

ierarhiei a doua într-o anumită regiune a drumului pe care îl parcurgem 
în viaţa dintre moarte şi o nouă naştere, acest grai care vorbeşte despre 
metale şi relaţia lor cu omul sănătos şi bolnav putem, într-o oarecare 
măsură, să-l ridicăm în Cosmosul spiritual de la proză la poezia 
cosmică, sau, mai bine-zis, ne putem ridica noi înşine la poezia 
cosmică. La început ascultăm toate acestea aşa cum ar asculta cineva 
care nu are nici un fel de cunoştinţe literare recitarea unei poezii. Dar 
cum, dacă nu suntem total lipsiţi de înţelegere, reuşim să învăţăm în 
domeniul literar ce semnificaţie are versificaţia, structura ritmică, 
întreaga alcătuire artistică a unei poezii şi astfel ajungem să înţelegem 
în ce constă creaţia poetică, tot aşa, atunci când ne ridicăm de la 
platitudinea prozaică la poezia lumii de dincolo, trecem de la limbajul 
ierarhiei a doua, care se referă la raporturile dintre metale şi omul 
sănătos sau bolnav, la înţelegerea tainelor existenţei morale în Univers, 
ale acelei existenţe morale care cuprinde sufletele omeneşti, dar şi 
sufletele divine din toate ierarhiile. Iar tainele sufletului ni se dezvăluie 
în mod cu totul deosebit tocmai în această regiune. După aceasta 
putem face un pas mai departe. Ceea ce v-am relatat se poate afla dacă 
mergem în munţi şi coborâm în sânul Pământului, unde la început totul 
zace în nemişcare, dacă privim filoanele metalifere imobile, rocile 
dispuse în straturi imobile. Dar dacă mergem mai departe şi încercăm 
să pătrundem în aceste lucruri nu numai cu privirea raţională a omului 
practic (nu vreau să subapreciez această privire raţională a omului 
practic, căci trebuie să fim cu picioarele pe Pământ atunci când vrem 
să pătrundem în lumea spirituală sănătoşi din punct de vedere fizic şi 
sufletese-spiritual), dacă nu ne oprim la ceea ce ni se arată sub acest 
aspect când vedem cum se topesc metalele la temperaturi înalte, cum 
trec ele din starea solidă în cea lichidă - câte lucruri ni se dezvăluie 
atunci! -, când mergem în uzine, unde fierul curge incandescent, fiind 
adus în stare lichidă în furnale şi mai ales când luăm parte la procesul 
prin care minereuri metalice, minereuri de antimoniu sunt aduse din 
starea solidă în cea lichidă, şi apoi, în mod treptat, în alte stări, când 
lăsăm să acţioneze asupra noastră această soartă a metalului în foc, 
atunci pătrunde ceva cu totul deosebit în cunoaşterea noastră, în 
cunoaşterea spirituală care trăieşte în noi. Atunci ni se deschide o 
perspectivă extraordinar de profundă asupra tainelor propriei noastre 
existenţe. 

Am spus de mai multe ori acest lucru, afirmând că trebuie să analizăm 
raportul dintre om şi animal. Comparând, din punct de vedere 
anatomic oasele, muşchii, chiar şi sângele omului cu cele ale 
animalelor, cum se obişnuieşte în epoca modernă, se va găsi o înrudire 
între ele. Insă superioritatea omului asupra animalului o descoperim 
abia atunci când înţelegem că lucrul principal constă în aceea că la 
animal coloana vertebrală este orientată paralel cu suprafaţa 
pământului, este orizontală, în timp ce la om ea este îndreptată în sus, 
este verticală şi când apoi trecem la darul minunat al vorbirii pe care îl 
are omul şi la care nu poate ajunge animalul, şi din care izvorăşte 
gândirea. Dacă observăm că la copil vorbirea, gândirea, întreaga 
orientare pentru viaţă se instalează o dată cu poziţia verticală a 
corpului, atunci sesizăm acele forţe minunate prin care în mod dinamic 
copilul se integrează în lume. Vedem că orientarea membrelor 
copilului trăieşte în melodia graiului articulat. Dacă luăm în 
considerare modul cum se formează, de fapt, omul în lumea 
senzorială, atunci vedem forţe care se plăsmuiesc pe îndelete. Este 
ceva minunat să observi luni în şir evoluţia unui copil în trecerea de la 
mersul de-a buşilea la mersul în picioare, felul cum prin întreaga 
orientare a corpului său şi a membrelor sale se integrează în dinamica 
universală, şi cum, apoi, din partea trupească se detaşează graiul, 
gândirea. 

Când priveşti acest proces în toată minunăţia sa, observând pe de o 
parte calmul măreţ în care se desfăşoară şi care se oferă aceluia care-1 
priveşte cu acelaşi calm - şi, de fapt, acesta este lucrul cel mai frumos 
ce poate fi văzut în cursul vieţii omului, felul în care evoluează copilul 
învăţând să meargă, să vorbească, să gândească -, dacă se obţine astfel 
o senzaţie de mulţumire ce se desprinde din această parte atât de 
frumoasă a vieţii omeneşti iar, pe de altă parte, dacă avem posibilitatea 
de a vedea cum se topeşte metalul în foc, apare imaginea spirituală a 
ceea ce îl determină pe copil să înveţe să meargă şi să vorbească. 
Imaginea spirituală a acestei forţe ne apare în aceea că flacăra cuprinde 
metalul, în aceea că metalul se topeşte, în aceea că metalul devine 
lichid. Cu cât metalul devine mai lichid, mai fluid, cu atât mai mult se 
ridică, din devenirea arzătoare - lichidă - fluidă a metalului în foc, 
deprinderile de a umbla, a vorbi, a gândi şi contemplăm strânsa 
înrudire dintre acest metal, care-şi trăieşte soarta, cu ceea ce apare 

emanat de către forţele de foc ale Cosmosului - în acest a învăţa să 
meargă, să vorbească şi să gândească al copilului. Şi atunci ne 
spunem: Entităţile din prima ierarhie, Serafimii, Heruvimii şi 
Tronurile, acţionează în două feluri. Primul mod de acţiune este cel 
prin care ele ne pot vorbi din lumea spirituală în care pătrundem la 
jumătatea intervalului dintre moarte şi o nouă naştere, când, prin ele, 
aflăm tainele activităţii planetare şi a altor activităţi cosmice, aşa cum 
vi le-am descris zilele acestea; în celălalt fel ele acţionează în lumea 
vizibilă, pe de o parte, asupra copilului care învaţă să vorbească, să 
gândească şi să meargă, iar pe de altă parte, asupra a tot ce stă la baza 
proceselor care au loc pe Pământ, prin care focul este părtaş, în sensul 
că în foc, metalele se topesc şi devin incandescente. 

Globul pământesc s-a format doar în forţele aparţinând focului, prin 
topirea şi atingerea stării incandescente a metalelor. Privim în vremea 
de demult, în care s-a format globul pământesc. în metalul topit prin 
puterea focului vedem desfăşurarea faptelor Serafimilor, Heruvimilor 
şi Tronurilor în lumea pământească. Vedem cum aceste entităţi din 
ierarhia întâi străbat acest parcurs, fiind sprijinite îndeosebi de Tronuri. 
Privim înapoi, spre vechi epoci pământene, când această ardere şi 
lichefiere a metalelor în puterea focului a jucat un rol deosebit în 
evoluţia corpului pământesc. Pe atunci Tronurile au fost deosebit de 
active, iar Serafimii şi Heruvimii colaborau în linişte cu acestea. în 
schimb, în ceea ce îl face pe copil să înveţe să umble, să vorbească şi 
să gândească Heruvimii sunt cei care joacă rolul cel mai mare, rolul 
principal. Dar întotdeauna entităţile din ierarhia întâi lucrează în acord. 

O asemenea cunoaştere leagă atunci efectiv moartea din viaţa 
pământească cu învierea din lumea de dincolo. Căci prin cunoaşterea 
care ne dezvăluie înrudirea puterii focului care cuprinde metalele cu 
puterile care îl fac pe om să fie om, atunci când ajungi să vezi legătura 
dintre ele lumea întreagă devine una. Atunci nu mai există nici o 
diferenţă între viaţa de pe Pământ şi viaţa de dincolo, între viaţa de la 
naştere până la moarte şi viaţa din lumea spirituală; atunci viaţa dintre 
moarte şi o nouă naştere este numai o transformare a vieţii de pe 
Pământ; atunci omul ştie că prin aşa ceva una trece în cealaltă, că una 
este numai o altă formă a celeilalte. 

Şi apoi, când sufletul nostru se înalţă prin asemenea înţelegeri, la ele 
se mai adaugă şi altele. Da, aceste înţelegeri pot veni şi pe o altă cale. 

Dacă vă aduceţi într-adevăr în faţa imaginaţiei lucrurile pe care vi le- 
am expus azi despre minunata înrudire a metalelor care se topesc şi se 
volatilizează prin puterile focului cu copilul care învaţă mersul, 
vorbirea şi gândirea, meditând apoi asupra acestui lucru, veţi putea 
apoi să vă adâncinţi sufletul prin aceasta. Astfel veţi putea aduce în 
faţa sufletului imagini sub influenţa cărora acesta poate fi cuprins de o 
forţă care vă îngăduie să dezlegaţi o mare enigmă a vieţii, care 
impulsionează şi dă rodnicie vieţii: acţiunea Karmei, acţiunea 
destinului asupra omului. Căci între copilul care învaţă să umble, să 
vorbească, să gândească şi lichefierea şi volatilizarea metalelor prin 
puterile focului, între licărirea sulfului şi fosforicului şi volatilizarea 
metalelor sub acţiunea focului, între această încercare prin care trec 
metalele prin foc şi trecerea adecvată a copilului de la starea animalică 
la cea omenească, prin faptul că el învaţă să umble, să vorbească, să 
gândească se află înţelegerea destinului omenesc, pătrunderea în 
tainele Karmei. Şi Karma este aceea care intră ca ceva suprasensibil 
direct în viaţa omenească activă. Dacă ne înălţăm astfel, prin 
meditaţie, noi facem cunoştinţă cu tainele destinului care întreţes viaţa 
noastră, prin faptul că, pe de o parte, avem imaginea devenirii 
metalului în foc, iar pe de altă parte vedem tabloul soartei omeneşti 
străvechi, când omul coboară pe Pământ, în acel a învăţa să umble, să 
vorbească şi să gândească. Astfel se dezvăluie ceea ce ne este necesar, 
din enigma destinului pentru viaţa omenească în genere. 

In felul acesta vedem cum şi în problema destinului poate avea ecou 
omul suprasensibil în lumea în care trăieşte omul senzorial. Şi aceasta 
a fost ceea ce voiam să vă mai spun ca fiind un element care contribuie 
la înţelegerea omului suprasensibil. 

Această analiză a omului suprasensibil nu se poate face prin teorii 
abstracte, ci ea trebuie să pătrundă, pretutindeni, în tainele naturii şi 
ale spiritului lumii pentru a înţelege omul: căci omul este strâns legat 
de toate tainele naturale şi spirituale ale lumii. El este realmente o 
mică lume. Numai că nu trebuie să ne închipuim că ceea ce este 
răspândit afară în lumea cea mare se petrece în acelaşi fel şi în 
microcosmos. Ceea ce străluceşte maiestuos în forţele focului când se 

topesc metalele radiază afară, până la hotarele Cosmosului, până la 
hotarele spaţiale ale Cosmosului, căci acestea există. Inchipuiţi-vă 
puterile focului în care metalele se topesc şi se volatilizează. Ceea ce 
se volatilizează în metal radiază afară în depărtările cosmice, dar se 
reîntoarce în puterile luminii şi în razele de căldură şi lumină. Şi, 
întorcându-se din depărtările cosmice, ele fac din copilul care nu poate 
vorbi şi umbla, care încă trebuie să se târască, un copil care merge în 
picioare. Astfel aveţi curenţi orientaţi în sus, pe care îi puteţi vedea în 
metalele care se topesc; după ce au mers destul de departe în Cosmos, 
se reîntorc şi constituie acele puteri care îl fac pe copil să se ridice în 
picioare. Ceea ce aţi văzut într-unul din aspecte regăsiţi în celălalt 
aspect. în acest fel, aveţi imaginea forţelor cosmice în mişcarea lor de 
urcare şi coborâre, care acţionează în esenţa cosmică, imaginea 
metamorfozelor, a transformărilor acestor forţe cosmice. 

Dar atunci ajungeţi să cunoaşteţi şi adevăratul sens a ceea ce, în 
vremurile vechi, se lega cu ştiinţa de pe atunci, şi anume vechile jertfe, 
în vechile jertfe, flacăra jertfitoare, împreună cu ceea ce ardea în ea, 
era ceea ce se trimitea în depărtările cosmice, la zei, pentru ca apoi să 
se întoarcă din nou pe Pământ pentru a acţiona în lumile omeneşti. 
Vechiul înţelept-preot stătea în faţa focului de jertfă, astfel orientat 
încât spunea: Ţie, flacără, îti dau ceea ce am aici, pe Pământ, pentru ca 
zeii să primească această ofrandă când se înaltă fumul. Fie ca ceea ce 
se dezvoltă în flacără să se transforme în binecuvântare divină 
dătătoare de putere creatoare şi rodnică, care să coboare din nou pe 
Pământ! 

în felul acesta vedem că spusele vechilor preoţi de jertfă despre lumile 
suprasensibile sunt legate de tainele cosmice în miezul cărora se află 
omul. 

Iată ce vroiam să vă spun despre natura suprasensibilă a omului, în 
măsura în care ea poate fi înţeleasă în mod antroposofic. 

